
„A venit Maresalul (fon Antonescu n.n.) cu toată suita 
şi cu generalul Stoenescu etc., etc. 

M-a recunoscut si m-a întrebat de ce sunt slab şi eu ca 
prostul i-am spus că aşa mi-e felul. 

A fost foarte indignat când a văzut că nemţii au băgat 
în Școala Normală cai şi au distrus clădirea, biblioteca si 
muzeul si a dat ordin domnului colonel Davidescu să facă o 
adresă drastică la germani (probabil la Ribbentrop) şi să arate 
că s-au purtat ca și în Ukraina. Asta arată că i-a cam scos dela 
suflet pe nemți (...)”. p.114. 


CUPRINS 


CUVANT INAINTE 


Istoria țării noastre, istoria României, nu este o ,,istorie” uşoară, nici 
măcar nu este „cea mai frumoasă poveste”, este doar o istorie neasumată 
încă pe deplin, plină de „interpretări” subiective si ,,sentinte” stridente si 
„definitive”, pe care — din prudență —cei mai multi istorici preferă să le lase 
asa cum sunt. 

Istoria - ca ştiinţă - nu este de fapt decât prezentarea celor mai 
reprezentative evenimente derulate de-a lungul timpului în existența unui 
popor, a unei națiuni. 

De cele mai multe ori evenimentele mărunte, faptele de zi cu zi, 
viata cotidiană, anostă şi banală, a miilor de „figuranţi” anonimi, este 
ignorată, estompată undeva, în fundal, ca o umbră trecătoare pe un perete 
într-o zi de vară. 

Dar în declanșarea unui „mare eveniment” ce merită a fi consemnat 
de cronici şi cercetat de istorici, stau o multitudine de factori - de la cei 
climatici (secete, inundaţii catastrofale, glaciatiuni etc.) care pot declanșa 
foamete, boli, instabilitate, crize alimentare etc. care la rândul lor, printr- 
un efect de avalanșă, pot declanșa mișcări sociale, răscoale, războaie, etc. 

Toate se leagă şi nimic nu este întâmplător, după cum se spune din 
bătrâni. 

Timpurile de criză şi-au găsit întotdeauna personalităţile care au 
canalizat indivizii unei societăţi, i-au mobilizat realizării unui tel, al unui 
ideal, al unei viziuni, care la un moment dat părea salvatoare, singura 
opţiune posibilă. 

Unii şi-au îndeplinit pe deplin rolul asumat, lăsând adevărate oaze 
de lumină în existenţa naţiunii. 

Alţii au dezamăgit, aducând o criză şi mai profundă în urma lor. 

Toţi - şi unii şi ceilalți - au fost OAMENI, cu slăbiciuni şi calităţi, 
inteligenți sau doar abili, curajoşi sau mai puţin curajoși, cu ereditatea 
încărcată unii sau doar bolnavi cronici, incurabil, alţii, toţi supuşi greșelii 
sau hazardului unei hotărâri luate în pripă, cu efecte incalculabile peste ani. 

Secolul XX a fost pentru România un secol „greu”- ca să folosesc 
un termen blând. 


Am cunoscut din plin ororile celor două războaie mondiale, 
pierderea celei mai mari părţi din ţară, ocupaţia germană și jaful ei 
sistematic, apoi îndeplinirea aproape miraculoasă a näzuintei de veacuri a 
românilor - Marea Unire de la 1 Decembrie 1918, unire destrămată după 
doar douăzeci și doi de ani de un atac „în haită” a vecinilor de la est, vest 
şi sud, apoi „Cruciada împotriva bolsevismului”, eliberarea Basarabiei 
străbune, dezastrul de la Cotul Donului - Stalingrad, crunta ocupaţie 
sovietică şi instaurarea pentru 50 de ani a ucigasei utopii comuniste. 

Istoria scrisă, oficială, a poporului român, a suferit si ea din plin 
toate aceste avataruri. 

Personajele istorice de legendă, pătrunse în conștiința naţiunii ca 
făuritori de țară, au fost puse la index, şterse dintr-o trăsătură de condei. 

Unele au fost reabilitate într-un târziu - în funcţie de interesul politic 
momentan - precum cei din familia Brătianu, adevăraţi făuritori ai 
României moderne, ai conștiinței si ai economiei nationale, altele au rămas 
sub oprobiul public, pomenite cu jumătate de gură, rar şi cu temătoare 
reticenta. | 

Doar „„istoria” lui Roller din anii '50 ai secolului trecut punea 
„etichete”- au căzut repede sub greutatea falsitatii şi ridicolului lor - noi 
trebuie să privim astăzi lucid, fără de patimă şi părtinire, faptele acestor 
oameni cărora le suntem urmași. 

Trecutul trebuie să fie o continuă si sinceră ,,lectie” pentru viitor - 
dacă vrem să nu repetăm la nesfârșit tragedii și greșeli criminale pentru 
națiunea română prin consecinţele lor. 

Cu un an în urmă am descoperit, în urma unor donaţii de carte, 
printre celelalte volume, un carnet cu scoartele cartonate uşor îndoite, 
culoarea ştearsă de vreme, pe care titlul , NOTES” stârnea curiozitatea. 

L-am deschis, şi o lume de mult trecută, o lume violentă şi 
crudă, dura si totuși profund umană, a tâsnit dintre rândurile scrise cu 
creion chimic, acolo, în „Prima linie” al Frontului din Moldova, în tragicul 
an 1944. 

Autorul acestor rânduri, scrise acolo, în tranșee, adăposturi si 
bordeie, sub bombe şi gloanţe, cu spectrul morţii alături în fiecare clipă, 
este un om deosebit. Un om de cultură, un bibliofil, un pasionat de 
medicină, de artă, de lecturi clasice, de apicultură, de biologie. Un părinte 
îngrijorat de soarta copiilor si a soţiei, de soarta țării, de a casei din Pitesti. 
Un om vertical și drepi, care critică fără reținere prostia şi suficiența 
forurilor superioare din Marele Stat Major, pe care le-a cunoscut din plin. 

Și cum pe această lume nimic nu este întâmplător, am întâlnit în 
aceste notițe un nume care m-a făcut să tresar - Mares Simion 
sublocotenent la grupa mitraliere! 

Erou din satul meu natal, Mozăceni-Deal, fie-i memoria eternă pe 
a cărui cruce din faţa bisericii am citit în copilăria mea de zeci deca 
cuvintele: 

„În amintirea eroului locotenent MARES SIMION mort pentru 
patrie la 24 martie 1945 în etate de 35 de ani în comuna Bistra 
Cehoslovacia”. 

Locotenent-colonelul Alexandru D. Enescu s-a născut pe data de 15 
noiembrie 1897, la Peretu, Raionul Rosiorii-de-Vede, Regiunea Teleorman 
(aşa cum declară în autobiografia scrisă în 1956). 

Tatăl său, Dumitru Enescu (născut în anul 1877 în comuna Peretu, 
Raion Roşiorii de Vede — decedat în anul 1937) s-a mutat la Pitești, lucrând 
ca funcţionar la Tribunalul Arges, şi mama sa, Ioana Enescu (născută în 
anul 1877 la Roşiorii de Vede, decedată în anul 1912), casnică, deţineau 
„1 casă cu 2 camere si dependinţe” pe Str. Smeurei, Nr. 13 din Piteşti. 

Au avut împreună şase copii — Alexandru, Constantin, Eugeniu, 
Elena, Dumitru si George. 

Alexandru a absolvit 4 clase primare la Piteşti în anul 1908, apoi 
cele 8 clase de liceu şi şi-a luat bacalaureatul tot aici, în anul 1916. 

A luptat pe frontul din Moldova, în munţii Vrancei, ca simplu 
soldat. 

Urmează apoi ca elev „Școala de ofiţeri de rezervă” din Dorohoi, 
decembrie 1916 - aprilie 1917. 

Ca tânăr sublocotenent deţine funcţia de comandant de pluton în 
cadrul Regimentului 44/ 68 Infanterie Piteşti, din aprilie 1917 până în 
februarie 1918 şi din nou din august 1919 până în octombrie 1920, când 
este transferat la Regimentul 3 Vânători din Ploieşti, unde între octombrie 
1920 și aprilie 1921 îndeplineşte funcția de comandant de companie. 

Este transferat din nou, și îl regăsim comandant de pluton la Școala 
Militară din Sibiu, între lunile aprilie 1921 şi octombrie 1922. | 

Urmeazä una dintre cele mai interesante perioade din cariera 
locotenentului de-acum Alexandru D. Enescu. Este detașat în Basarabia, la 
Bolgrad, unde deţine funcţia de comandant de companie în cadrul 
Regimentului 3 Vânători Bolgrad, între anii 1922 si 1929, lunile octombrie. 
La data de 1 iulie 1927 a fost avansat la gradul de căpitan. 

Se întoarce in oraşul copilăriei, unde îndeplineşte funcţia de 
comandant de companie în cadrul Regimentului 4 Infanterie Pitești, între 
octombrie 1929 și octombrie 1935. 

În această perioadă își întemeiază o familie, prin căsătoria cu 
Ioana (Nely) (câteodată apare ca Nelly) Hodoroagă, din Dedulesti, Arges, 
şi i se nasc cei doi copii — Irina, la 24 iunie 1931 şi Cornel, la data de 4 
octombrie 1932. 

Din octombrie 1935 până în octombrie 1940 funcţionează ca Şef 
Birou Servicii în cadrul Diviziei a 3-a, ca apoi să-l regăsim, din octombrie 
1940 şi până în februarie 1941, Comandant de Batalion în cadrul 
Regimentului 4 Infanterie Piteşti. 

Maiorul (de la 8 noiembrie 1938) Alexandru D. Enescu începe 
construirea unui imobil „casă cu 6 camere + dependințe” în strada Rahovei 
nr. 5 din Piteşti, purtând pe frontispiciu numele de „Vila Irinel”. 

Este detaşat din februarie si până în iunie 1941 la Regimentului 78 
Infanterie Brăila în funcţia de comandant de batalion, iar din iunie și până 
în octombrie funcţionează la Comandamentul Militar al "Capitalei cu 
atributiunea de Comandant al Poligonului Cotroceni. 

Din 22 iunie 1941, România se află în război împotriva URSS-ului 
alături de Germania lui Hitler, pornind campania „pentru dezrobirea 
Basarabiei şi Bucovinei de nord”, deziderat înfăptuit după lupte grele, pe 
27 iulie, conform comunicatului militar oficial „Din Carpaţi până la Mare 
suntem din nou stăpâni pe hotarele strabune”. 

Dar lupta nu se încheie aici, generalul Ion Antonescu declarând că 
va continua acţiunile militare alături de Germania, pentru zdrobirea 
inamicului comun „bolşevismul rus”, asumându-și în totalitate aceasta 
hotărâre, dictată de altfel de considerente militare (continuarea acţiunilor 
militare până la anihilarea inamicului sau până când acesta cere pace) şi 
politice (credința că, printr-o colaborare totală cu Reich-ul, va obține 
anularea Dictatului de la Viena). 

După o perioadă de numai două luni când revine la Regimentul 4 
Dorobanţi în funcţia de Comandant de batalion, este transferat — după ce pe 
data de 16 octombrie 1941 trupele Armatei a 4-a române, după lupte grele 
şi mari sacrificii (17.729 de morţi, 63.345 de răniţi şi 11.471 de dispăruţi) 
cuceresc Odessa, declarată capitala Guvernământului Civil al Transnistriei, 
condus de profesorul Gheorghe Alexianu - la Comandamentul Militar al 
Odessei, în funcția de Sef Birou Propagandă si aghiotant al Guvernatorului 
Alexianu. 


Din februarie 1943 se întoarce în ţară, la Marele Stat Major, în 
funcția de Sef Sectie Propagandă, unde este avansat în grad, devenind 
locotenent colonel de ia data de | aprilie, si unde activează până în ianuarie 
1944, când devine Comandant tactic și înlocuitor la comanda Regimentului 
4 Dorobanţi Piteşti, până în august 1944. 

Tocmai din această perioadă datează acest jurnal de „prima linie” 
aceste ,,notite” scrise cu sinceritate, cu nerv și „condei”, sub bombele 
aviaţiei și „grelei” ruse, cu spectrul morţii prezent în fiecare moment al zilei 
sau al nopţii, cu momente pline de umor involuntar și crud uneori, când 
viata sau anihilarea depind de o banală poziţie de odihnă a corpului în 
adăpost sau în timpul deplasării prin sau dincolo de tranșee. 

Si din toate răzbate până la noi bunătatea și spiritul profund 
crestinesc, mila faţă de suferințele ostașilor din subordine, dar și a 
soldaților ruși, siliți de multe ori să lupte cu mitraliera „la spate” de către 
politruci fanatici, bătuţi si umiliti de comandanți, descrie fără 
părtinire jafurile germanilor din școli si cămine şcolare, dar si absurdele 
pretenţii ale ,,aliatilor” sovietici după controversatul si surprinzătorul act 
din 23 august 1944. 

Funcţia sa de Comandant al Centrului de Exploatare Tulcea, având 
ca scop aprovizionarea trupelor române cu hrană si nutreţ pentru animalele 
de povară, îl aduc în situația de a se eschiva din răsputeri de cerinţele 
imperative ,,cu pistolul in piept” ale foştilor inamici sovietici, acum aliaţi, 
de a pune mâna pe depozitele încă imbelsugate pe care le avea în grijă. 

De asemenea, împiedică pe unii români să-şi însușească - înaintea 
trupelor ruse, motivează ei - aceste bunuri sau să facă „afaceri” cu aceste 
bogății, starnindu-si astfel multe dusmänii. 

Astfel, că în „Dosarul personal”, la data de 22.07.1946 apare, sec, 
notificarea „Cadru disponibil”, iar la data de 22 iulie 1947, adică peste un 
an, găsim notat: „Trecut în rezervă conform I.D. nr. 1163 din 1947 şi - nr. 
493 cu gradul de locotenent-colonel în rezervă”. 

Sub noul „regim popular” sprijinit să ia puterea politică de tancurile 
sovietice, încep „verificările” cadrelor — active sau disponibile - ale 
Armatei, de acum, a R.P.R. (Republica Populară Română - după abdicarea 
regelui Mihai la 30 decembrie 1947). 

lar in FOIA DE NOTARE, cuprinzând perioada 01.04.1951 — 
16.04.1951, a numitului ENESCU DUMITRU ALEXANDRU apar 
următoarele consemnări: 


Originea socială a părinţilor - funcţionari. 
Starea socială a ofițerului - Chiabur în prezent naționalizat. 
Părinţii sotiei — au fost moșieri care acum sunt expropriati cu 
domiciliul forţat in Pitesti. 
Nu este un element de încredere şi nu merită a face parte din cadrele 
armatei R.P.R. 


Preşedintele comisiei Membrii 


Căpitan (ss ) indescifrabil / Partidul (ss ) indescifrabil 

Sfatul Popular (ss ) indescifrabil 

M.A.I. (SS ) indescifrabil 

Urmează inevitabilele „Autobiografii” dar şi mărturii scrise, aşa 
numitele „caracterizări” luate de la vecinii de stradă. 

Este urmărit, supravegheat, chemat periodic la „Comisii medicale”, 
la „Comisariatul militar orăşenesc Piteşti” unde în „Foaia de serviciu” în 
care sunt înscrise gradele militare obţinute de-a lungul timpului, este 
consemnată şi data de 24 decembrie 1956, dată la care, după ,,reevidenta” 
şi inevitabila „Autobiografie” confirmată ca „autentică și conformă cu 
actele doveditoare” de către „ofițerul de rezervă”, i s-a stabilit 
„specialitatea militară 4 Infanterie”. 

O ultimă notă din „Dosarul personal” purtând data de 21.08.1957 
sună astfel: „Inapt cu scoatere din evidenţă conform Certificatului medical 
No. 278 — No. 193714”. 

Închei aceste rânduri despre destinul unui om prins în ghearele unei 
epoci zbuciumate, scăpat ca prin minune din flăcările celui mai distrugător 
război şi din schimbările dramatice din „noua epocă comunistă”, când zeci 
de combatanți din războiul purtat împotriva URSS au pierit în lagăre si 
închisori, prin a reproduce portretul său, creionat cu sensibilitate si 
apreciere de fostul director al Bibliotecii Judeţene Argeș, regretatul 
Silvestru Voinescu, în cartea sa O viață printre cărți, volumul 1, apărut in 
anul 1997 la editura „Cultura” din Piteşti, şi din care aflăm care a fost 
„punctul final” al vieţii acestui OM DEOSEBIT. 


„COLONELUL ALEXANDRU ENESCU 


A fost omul de la care am cumpărat peste 5.000 de cărţi, multe din 
ele lucrări ale patrimoniului cultural, care se află azi în fondul nostru de 
colecţii speciale. A fost chiar angajat câteva luni la bibliotecă, deşi era 
aproape octogenar, fiindu-ne de mare ajutor pentru prelucrarea cărților în 
limba germană, pe care o cunoștea în profunzime. (...) 

Il cunoscuse foarte bine pe generalul Ion Antonescu din perioada 
când acesta fusese comandantul Diviziei din Pitești. În timpul războiului a 
fost aghiotantul lui Alexianu, guvernatorul Transnistriei. Am fost de multe 
ori în casa lui si de fiecare dată descopeream alte si alte cărţi, multe din 
domeniul biologiei, pentru care toată viaţa făcuse o mare pasiune. 

Ultima dată când am intrat în vila «Irinel» de pe strada Rahovei, a 
fost cu câteva ore înainte de a trece în lumea umbrelor. (...) Era într-o zi de 
vară din anul 1985. 

În sala de lectură sunt câteva lucrări monumentale care aparținuseră 
lui Alexandru Enescu si care îmi aduc aminte de câte ori le văd de omul de 
carte si de bibliotecă ce mi-a luminat o parte din anii maturității cu 
dragostea si bunătatea lui”. | 


(Silvestru VOINESCU, O viata printre cărți) 


Abrevieri folosite de autor in text: 


aerodr. = aerodrom 
ciolovec = localnic (Ib. rusă) 
furier — ostaș care îndeplineşte lucrări de birou într-o unitate sau 


subunitate militară. 


docarul = trăsură 

muscali - moscoviți = locuitorii Moscovei 

marmită = recipient tip termos pentru transportul mâncării 

pifan = iepure de câmp, infanterist 

subzistente = tot ce are nevoie un militar - mâncare, echipament, 


muniții etc. 


Balasnovici = Balasinovici, Moldova 
V. Adâncă = Valea Adâncă (localitate în judeţul Iaşi) 
V. Budäu = Valea Budău (localitatea Budeşti, judeţul Iasi) 


Ciritei = localitate în judeţul Iasi 

Cătuna Lumini = actual sat Lumini, județul Argeș 

Garoafa = localitate în judeţul Vrancea (lângă Tecuci) 
Dedulesti = localitate în judeţul Argeș (lângă Moräresti) 
Ezereni = localitate în judeţul Iaşi, în prezent Ezăreni 
Mogosesti = localitate în judeţul Iaşi 

Mahmudia = localitate lângă Tulcea 

Răscăeți = localitate in Republica Moldova, la sud de Tiraspol 
Rediu Tatar = localitate din judeţul laşi, în prezent Rediu 
Sărăria = cartier aparținând oraşului laşi 

Suici = comună din nordul judeţului Argeş 

Bretelă - încrucișare, intersecție de căi de acces/ intersecţie de 


Strună de ghitară = coardă de chitară 
A.A. = Antiaeriană 

Adjut. = adjutant 

„grea” = artilerie grea 

B./ Batal. = batalion 


C. Instr. = Centru de Instructie 

C. Rezist. = Centru de Rezistență 

cpt. = capitan 

cd. = comandant 

col. = colonel 

C./ Comp. = companie 

c. atac = contra-atac 

D.V.K. = 

Div. Pescăriilor = industria alimentară era militarizată - War 
Economy 

f. = fara 


gal = general 

Ileana 1= nume de cod pentru comandamentul Diviziei 3 
jand.= jandarm 

loc./ It. = locotenent 

It.col. = locotenent-colonel 

kgr. = kilogram 

mr. = maior 

M.S.M. = Marele Stat Major 

of. = ofiter 

P.C. = Punctul de Comandă 

pd. = pădure 

ploton, plot.= pluton (în epocă era folosit „ploton” 
pl. jand. = plutonier jandarm 

P.S. = Partea Sedentară 

Regim. = regiment 

R. 4. D. = Regimentul 4 Dorobanţi Arges 

R. 30 D. = Regimentul 30 Dorobanţi Muscel 
V.M. = Vânători de Munte 

subit. = sublocotenent 

serg. = sergent 

tr. luptă = tren de luptă 

t.a.c. = tun anticar/ tun antitanc 

Precizări legate de gramatica folosită de autor 


Avion cu două nacele, Fokker G.I, asemănător cu P.38 Lighting. 
Produs în Olanda, un număr redus a fost capturat de Wehrmacht în 1940 și 
folosit pe diferite fronturi. 

Anumite formulări: de la; pe la; cu toate că; autorul le foloseşte 
scrise în gramatica perioadei: dela; pela; cutoatecă, credcă, (făcătoare) 
deminuni... 

Prescurtări folosite pentru nume diferă şi ele fata de norma actuală: 
Dtrescu — Dumitrescu, Ctinescu - Constantinescu... 

În loc de cratimă (ex. m-a; şi-mi) autorul uneori folosește în text 
şi ' (ex. m'a; şi'mi). 

popotă cantină doar pentru ofiţeri 

Colea Tomiuc = Nicolae Tomiuc, căpitan. 

Friedrich Mieth = general german, comandant al 4. Armeekorps în 
toamna 1944 

lipoveni = grup etnic din Rusia si Ucraina stabilit in Delta Dunării 

m-am primenit = am schimbat hainele 

„Aseară am visat că eram la Odessa” sâmbătă 15 iulie, p. 127. 

JURNAL 


PROPRIETATEA MEA 
Locotenent-colonel Enescu Alex 
Piteşti, str. Rahova 5 


Înscriu aici pentru viitor faptele de arme săvârșite de ofiţerii, 
subofiterii și trupa Regimentul 4 Dorobanţi în luptele sale dela vest 
de Iaşi. 


- Căpitan Gheorghiu Aurel, comandantul Companiei 12 
Mitraliere în ziua de 27.IV, când inamicul reuşise să pătrundă în 
dispozitivul Batalionului III la cota 165, sud Proprietatea Coroiu, a 
contraatacat în fruntea grupei de comandă a Companiei 12 Mitraliere și 
împreună cu rezerva de batalion, a reușit să restabilească situaţia care dacă 
era pierdută, periclita întregul dispozitiv al Regimentului. 

La atacul din ziua de 29 aprilie, în fruntea companiei sale a reuşit 
să înfrunte pericolul inamic și să-și ducă oamenii pe dispozitiv. Pe când își 
rearanja plutonul în locul pe obiectivul atins a fost răpus, lovit în cap de un 
proiectil pentru anti-car inamic. 

- Locotenent rezervă Ilie Ion, Comp...., Comandantul său de 
companie fiind rănit în grelele lupte în zilele de 26, 27 si 28 aprilie, a luat 
comanda companiei și în atacul de la 29 aprilie pierzând cei mai multi 
comandanţi de pluton si grupă, a antrenat pe oameni și i-a dus pe obiectivul 
fixat de regiment pe pantele dela Dealul Fântâna lui Cârdei. 

- Locotenent rezervă Olivotto, Amelio. Compania 12. La 28 
aprilie inamicul atacând cu forte superioare, a reuşit să pătrundă în 
dispozitivul de apărare al Batalionului III la cota 165 sus de Dealul 
Împuţitu. Comandantul plutonului 1 de mitraliere, deși înconjurat de 
inamic a tras până la înroşirea ţevilor. 

Datorită focului şi rezistenţei sale a fost posibilă restabilirea 
situaţiei prin rezerva batalionului 

/p.1/ 

- Sublocotenent rezervă Santău Dumitru in ziua de 29 aprilie 
după ce comandantul său de companie a căzut... a luat comanda companiei 
şi a străbătut barajele inamice, ocupând obiectivele si s-a menţinut in 
dispozitiv. 

- Sublocotenent Dumitrescu S. Nicolae, adjutantul Batalionului 
III, în ziua 28 aprilie, orele 15:00, când inamicul in forte superioare şi 
însoţit de care de luptă pătrunseseră în dispozitivul de apărare al 
Batalionului III la cota 165 sud Dealul imputitu, din proprie iniţiativă a 
contraatacat în fruntea grupului de Comandă, căzând în flancul inamicului. 
Îndrumând pe vânătorii de care la acțiune, a reușit să asigure flancul 
batalionului si să păstreze poziţia care dacă ar fi fost pierdută ar fi permis 
inamicului să cadă pe comunicaţia laşi-Pașcani. . 

- Sublocotenent Cârlea Ion, Compania 11. In ziua de 26 aprilie 
inamicul contraatacând si reușind să pătrundă in poziţia noastră pe Dealul 
Împutitu, numitul în fruntea plutonului său, cu pusca mitralieră în mână 
trăgând în inamic, a căzut la cota 165. 

- Sublocotenent Dumitru Vasile, Compania. .., la 26 aprilie, când 
rușii pătrunsese prin contraatac, el în fruntea plotonului său, în mână cu 
pușca mitralieră, a căzut în fata cotei 165. 

- Sergent major Popescu Gheorghe, Compania 12, a căzut pe baza 
de plecare când isi îmbărbăta oamenii. 


/p.2./ 

Seat major Popescu Marin, la 28.1V. când inamicul cu forte 
superioare pătrunsese în dispozitivul Batalionului la cota 165 sud Dealul 
imputitu, deși era comandantul plutonului transmisiuni, văzând pericolul 
pentru batalion a contraatacat din proprie inițiativă, restabilind situaţia. 

/p.3./ 


SCURTE ÎNSEMNĂRI DIN RĂZBOI 

6 mai. 

Aseară un locotenent de la Centrul Informaţii al lui Alion (Tiraspol) 
a adus un ciolovec (localnic de etnie rusă n.n.) pentru a-l trece liniile de la 
Batalionul III. Le-a spus că acolo nu e bine, fiind aglomeratie de trupe 
inamice; să-l treacă în sectorul Regimentului 30 Dorobanţi. Totuşi l-a dus 
si de dimineaţă ne-am pomenit cu el înapoi escortat de o santinelă, Spune 
că din cauza frigului și umezelii când sta într-o groapă l-a apucat figurile 
şi... s-a înapoiat. Am înţeles. 

Aseară au fost recompensati cei cari au răpus carele, câte 10.000 lei 
de car răpus, iar generalul Calotescu le-a mai dat un supliment de 10.000 
lei. A venit sergentul Stefänoiu - 15.000 lei. Aceasta va avea drept 
consecință o sporire a distrugerilor pentru că oamenii au căpătat interes si 
moral și material. 

Afară e o zi clară, rece puţin și cu iarba de un verde proaspăt. Tablou 
idilic dar pătat de bufniturile tunului şi al brandurilor inamice. 

Aseară a fost prins un rusnac dintr-o grupă de 4 care se apropriau în 
sectorul Regimentului 1 Vânători cu un aparat telefonic. Se vede că vroiau 
să facă interceptare de linii. Ai nostri i-au lăsat până la 100 m, apoi i-au 
somat, unul a fugit, 2 omorâţi sau răniţi greu, iar ultimul s-a predat. Bäiat 
tânăr, deștept, curat. Spune că Stalin le-a dat ordin ca până la 10 maj să 
lichideze cu Iașul, că au vre-o 2 regimente artilerie grea /p.5./ și că masează 
trupe. 

La radio spuse azi dimineaţă că la Târgul Frumos şi Siretul 
Mijlociu, au fost distruse peste 300 tancuri. Dă Doamne! 

Veni ordin să fortificăm urgent poziţiile atinse. 


9 mai. 

La radiocomunicatul de la ora 14:00 se spuse că în marea luptă de 
la Târgul Frumos care a ţinut 6 zile au fost nimicite 420 tancuri si peste 100 
avioane... Deci pe aci a fost efortul inamicului pentru a rupe cu orice pret 
- frontul Siretului spre Sud. 

Camuflarea este mare lucru în război şi aplicarea ei dă naştere la 
multe situaţii pline de haz si naivitate. 

De exemplu dacă vrei să întrebi pe comandantul aruncătoarelor că 
are sau nu bombe, și spui plin de fineţe dacă are „bomboane” - sau întrebi 
dacă a plantat „verze” sau „plăcinte” ori „zarzavat” (în loc de mine). 


Azi veni pe la noi Maiorul Melcu dela artilerie. Seful Batalionului 
IV Divizia 8 (văr cu Tătaru si cu sublocotenentul Chelcea), care ne spuse 
cum au mers si merg operatiile de la Siret. 


12 mai. 

Maiorul Matcan îmi spuse o întâmplare de la Bacău. Scoala 
subofiteri rezervă. Căpitanul Rosler nu ştie bine româneşte si a fost 
împuşcat un soldat de al lui, cu cartuș de manevră. A trebuit /p.6./ să tind 
un discurs la mormânt, care a decurs cam aga: 

„Băeți! Camarazi! A murit camaradul Frant Réhr. Merge acolo 
unde iarba inverzeste si pasărea face turlui,... turlui” (... şi pierzând 
elocventa): 

„Dă-l în groapă f... mama lui...’ 

30 mai 1944. 
03:45. Am fost deşteptat de un huruit infundat încontinuu şi de 


trepidatiile geamurilor. Bubuit lângă bubuit se confunda dând naștere unei 
simfonii a luptei. 


Primul gând: ei sau noi, mai ales că se auzeau si bătăile 
antiaerianei... 

Afară, sectorul dinspre nord, acoperit de nori negri, o banda rosie 
carmin spre răsărit. Pe dealurile de la est de Iași licăreau tunurile. 

La ora 4 veneau dinspre front o escadrilă de 14 aparate de 
bombardament germane aşa că m-am lămurit. 

Ora 4:10. Avioane de vânătoare se încură pe cer. Merg pe deasupra 
norilor cari parcă prind bine, și se rotesc. Un avion cu coadă dublă (se zice 
că e al Corpului 4 Aviaţie), trece agale spre front. 

E vorba să fie scoşi bolșevicii din regiunea până la Jijia. 

Fac socoteala în bani a consumului de muniţie la o asemenea 
operaţie: e bugetul pe 1/2 an al Ţării. 

/p.7/ 

04:30. Mereu vin avioane şi se rotesc pe deasupra noastră, 
întorcându-se spre front. Avioane de bombardament vin spre front, își lasă 
„ouăle” si pleacă. 

E un vuet pe pământ si în aer parcă se sfârșește pământul. 

Eri după masă a fost un accident de avion la Iasi: s-a prăbuşit în 
flăcări dincolo de Cetăţuia. 

Ora 4:40 se văd pe coastele de la est Iaşi nori de fum ale „grelei” 
ruse care bombardează bateriile noastre. 

04:50. Se înapoiază vreo 25 „Stuci” (avioanele Junker Ju 87 sau 
Stuka, bombardier în picaj n.n.) de la bombardament, escortate de câteva 
avioane de vânătoare. Pe cer nori albi si negri ai A.A..lor (antiaeriană, n.n.). 

Se aud trepidatiile grăbite ale exploziilor bombelor în capul 
bolşevicilor. 

Niciun avion al lor. 

Norii s-au împrăștiat si va fi o zi limpede. Nici ei nu se lasă. Trag 
cu „lunga”. 

Sunt în via lui Letras. 

5:5. Un cârd de 23 ,, Stukas”-uri vin de la bombardament. 

Pe front huruitul este mai îndepărtat 

Trece si „Neaţă” (avion al armatei române de recunoaștere a 
frontului n.n.) domol, domol spre front. Ce va fi vrând şi el în sbuciumul şi 
vanzoleala de aci. 

Ese fum si din laşi, se vede că trag ticăloșii si acolo. 

S-a lăsat mai de tot huruitul, se aude distinct salvele „grelei” ruse la 
dreapta, la Diviziei a II-a. 

Ora 5:25. Alte avioane de bombardament (cu 3 ciocuri) trec spre 
Stânca Sculeni. Se observă o recrudescentä (intensificare nn.) a 
bombardamentului spre Copou și Dealul Bursucăriei: să fi plecat infanteria 
/p.8./ la atac, sau e vre-un atac al lor? 

6. Luptă îndârjită. Cu soldaţii am cântat: „Cu noi e Dumnezeu”. 

7:25. Artileria grea trage mereu. Se aude canonadă mai îndepărtată, 
dar poate fi şi efectul ionizării aerului. Parcă nu se înaintează. 

Dă Doamne să mä-nsel. 

Canonada e neîntreruptă. Avioane vin si se înapoiază. [asiul e 
învăluit în ceaţă, are aspect de artificială. 

8:15. Canonadă activă. Avioane se duc, aruncă şi se întorc, grăbite 
spre sud. Nu ştiu nimic, pentru că s-a mutat „centrala” (telefonicd n.n.) de 
unde eram și m-a lăsat în vânt, tocmai azi! 

Se zguduie casa, ferestrele şi uşile de canonadă: bateriile de „grea” 
sunt numai la 1/ 2 km. de mine. 

Se vede că ruşii au simţit mișcarea. Era si natural dacă toți şoferii si 
furierii știau că o să mergem până în Jijia...! 

Ora 8:30. Aviația lor bombardă aproape: în Iasi, pe Bahlui, la 
Bariera „Trei Calici”. Nu se lasă deloc, tâlharii! Pela Bariera „Moara de 

vant” se vede prin binoclu, camioane ale noastre, care trec cu muniţie spre 


front. 
Dece nu au făcut nemtii și ai nostri operaţia de acum, la 29 aprilie, 


noastre. 
9:45. Mereu trec şi se întorc avioane dela bombardament. 


“Tunurile s-au domolit. Asta înseamnă că i-a dus dracului. Avioanele 
de la ora 10 se duc către Rediu Tătarului-Horleşti. 

/p.9./ 

Stau în via Profesorului Leatris şi mă uit ca din lojă la bătălie. Noroc 
sau ce am avut...? | 

Ora 12:20. Plecai dupa stiri spre Soseaua Iasi, cäci tocmai azi 
rămăsei fără telefon: s-a mutat centrala. Cand eram pe platoul de la sud de 
Biserica şi Turnul Galata, câteva avioane ruse au bombardat spre șoseaua 
care duce spre Cârligu. Au umplut-o de fum şi cred că n-au făcut mare 
ispravă: asta a fost norocul nostru până acum că îşi întrebuințează sculele 
prost! 

Ora 12:45. E un carusel de avioane deasupra Iașilor. Pe șesul 
Bahluiului pasc paşnic caii. Dinspre vest vin o mulțime de „Stukas-uri” (18 
avioane de vânătoare gonesc după avioane ruse (duse) ca ogarii... dar nu 
le găsesc. Se vede că rușii au partizani în Iaşi care le spun când să vină. 

Eu stau într-un foișor înalt la o vie mare si mă uit: la Galata, la 
Cetăţuia, la Biserica Frumoasa, spre Copou... Frumos așa război! 

Se vede bine şi frumos înspre Ciurea: peisaj de munte! Iașul are 
împrejurimi foarte frumoase! 

Dinspre front nu se aude nimic, nimic... Doar când si când o baterie 
grea trage alene câte un foc. 

Din foişor se vede până în fund la pădurea din dreapta Vânătorilor 
: un fum uşor se ridică pe unde era linia noastră... 

Pela ora 16 avioanele noastre au aruncat afişe de propagandă. 

Ora 17. Mereu trec și se duc avioane spre front. Nu am nici o ştire 
de nicăeri cum merge frontul. 

Ora 18:45. O luptă aeriană deasupra Iaşiului apoi deasupra 
Centrului. Vre-o 10 avioane se roteau şi trăgeau focuri dar nu puteam 
deosebi avioanele ruse, atât se /p.10/ aseamănă cu ale nemților. S-au rotit 
până m-am plictisit şi am plecat la Regimentul 30 Dorobanţi și Miroslava 

pentru a mă interesa de situaţia pe front. 

Mă întâlnii cu un locotenent din Divizia I /Regimentul 15 Artilerie 
al lui Constantin Andreescu care venea de pe front: mi-a spus că Stânca 
(conacul cel mare) e ocupată. Azi n-a acţionat decât Divizia 11 şi 
Detaşamentul Stanciu. La noapte împinge și restul. Cam tot asta mi-a spus 
şi locotenent colonel Anghelide. 

Pela 22:30 un avion-bufnitä rus trecu pe deasupra Văii Adânci si 
lansă o bombă într-un loc unde era lumină, la vre-un foc de soldaţi care 
vroiau să stea cu nasu'n tăciuni. 


Miercuri. 31 mai. 
- Incepu acţiunea aviaţiei pe la 4 1/2. Avurä ele multe, dar artilerie 


ca și cum n-ar exista. În tot cazul luptele acum se dau departe. 

Ora 7:12. Centrul e atacat, mitraliat şi bombardat de avioane 
inamice. 

Am fost la fata locului: au aruncat 16 bombe de 25 kgr. pe câmp si 
în grâu la circa 200 m. de ostaşii mei care stau în repaus camuflati pe liziera 
salcâmilor. Unul singur foarte uşor zgâriat la mână. Au si mitraliat dar fără 
nici un efect. Bravo tehnică în bombardament. 

Tighina a fost evacuată la 12 Aprilie ora 12, îmi spuse un impiegat 
(c.f.r.-ist însoțitor de tren n.n.) care a fost acolo. 

Ora 10:30. Stau sub brazii lui Leatris şi mă uit la un catalog de 
medicină: aleg cărți care m-ar interesa să le citesc si mă gândesc la multele 
cărți ce am strâns ca să am ce studia la... bătrâneţe... la pensie! Voi mai 
apuca oare vremurile acelea? Ceva îmi /p.11./ spune că da! 

Pe sus se incura tot soiul de avioane iar dinspre front nu se aude mai 
nimic. Doar spre Rediu Tătar se aude o baterie cum îşi trimite proiectilele; 
par-că ar trânti o usa într-o cameră mare goală! 

Azi avioane ruse mai aruncară si manifeste foarte tâmpit scrise! 
Aviatorul bolşevic, pentru a fi mai expeditiv le-a aruncat în pachet legat...! 
Se vede că îi bate dacă găseşte că n-au executat ordinul de misiune! Îşi fac 
formalitatea și...gata! Bombardează pe câmp, mitraliază în gol si acasă 
anunţă că ne-au făcut ,, puzdării”! O dovedeşte lipsa bombelor si cartuselor 
mitralierelor. 

Sunt răcit, îmi e sete, îmi vine să picot (dorm n.n.)... nu mi-e bine! 

Ora 12:20. Vre-o 20 Stukas-uri se învârt pe deasupra lasului în 
rond. Se pare că le-a interceptat drumul aviația rusă care, azi, e mai activă. 
Totuși mai pe urmă și-au aruncat bombele dar... cam pe mântuială. Lupta 

azi pare că este la Vânătoru. 

Azi fusei la Stupăria lui Constantin Hanganu pe care o găsi 
devastată complect... O să le aduc la Valea Adâncă stupii ce au rămas la 
moşu Vasiliu si să strângă si biblioteca, scrisori, etc. M-am întâlnit cu Bâzu 
(Cantacuzino !?! n.n) în laşi. 

Într-o revistă de apicultură găsii că Susufaicarpus racemous 
(hurmuz n.n.) este mai bun arbust melifer, înflorirea dela mijlocul verii şi 
dând mult nectar. Merge şi pe locuri sărace. 

/p.12./ 


Joi, 1 iunie. | | 
Azi începu de la 4:00 dansul avioanelor, au trecut necontenit spre 


Horlesti: grosul bubuiturilor într-acolo se aude. Eu îmi umplu buzunarul cu 
seminţe de dovleac, îmi atârn binoclu de gât și mă duc în vie pe un răstav 
şi asist la dusul si întorsul avioanelor. Uneori şi la lupte aeriene. 

Se aude cam prost: cică rușii ar fi contraatacat și recuperat Stânca... 
Nu cred că nemţii să fie așa slabi. i 

Eri s-au făcut cam 1.400 prizonieri. 

Unii prizonieri au spus că lor li s-a comunicat să find cu orice pret 
pentru că o să le vină în ajutor aviația anglo-americană şi trupe americane. 


Vineri, 2 iunie. 

Azi veni ordin de bae. Azi-noapte începând pe la 01:00 au fost lupte 
de front. Nu știu nimic despre situaţie; ei înaintează, noi...? 

Un soldat venit dela Galati a spus - mi se raportează- că ai nostri au 
ajuns la Rosdelnaia... 

Trage artileria noastră de se cutremură ferestrele si uşile vilei 
„Florica”. Şi-au schimbat poziţiile. Nu mai am bani de vre-o 2 săptămâni... 
şi trăiesc... De-abia acum îmi dau seama, „în concret”, cum ne-am 
complicat noi viata, mai ales sub raportul mâncării. 

S-a mai auzit un zvon că Balti ar fi ocupate şi Cernăuţi. 

Fusei la Iasi pe la bae și m-am dus la Divizie să mă informez despre 
situaţie. Când eram la gara Nicolina au trecut vre-o 10 bombardiere ruse, 
bine primite de Anti Aeriană care a incendiat unul. Se vedea dâra de fum şi 
flăcările, apoi a pornit în jos spre Miroslava prabusindu-se. S-a mai prăbuşit 
şi al 2-lea. 

La Divizie situaţia e cam aşa: „Se zice /p.13./ că Stânca e ocupată 
de Nemti. Batalionul 30 Dorobanţi ar fi ajuns la cota 162 (Est de Valea 

Bădăul imputit), unde ajunsese si Batal IT al lui Tomiuc, dar de unde a fost 
nevoit să se retragă fiind contraatacat de 15 care ruse care i-au luat din spate 
pe la Est. Asta înseamnă că nemţii au dormit!” 

Eram acolo când s-a anunţat lui Marin (Ionescu) că pe Punctul 
Comandă al maiorului Constantinescu de la Regimentul 30 Dorobanţi a 
căzut 2 salve trase de artileria nemteascä. A fost rănit maiorul 
Constantinescu; omorât căpitanul Hindici si înnebunit locotenentul 
adjutant. Nemţii au abandonat învăluirea pe la dreapta și au pornit-o la 
stanga pela Horlesti. Au ocupat P.T. Horlesti și s-a înnămolit; au dat ordin 
să atace Regimentul 30 Dorobanţi care erau la Rodiu Tătar (Valea Lupului). 
Ruşii sunt grozav de întăriţi pe toată zona, au si baraje de mine (câmpuri 
de mine n.n.). 

E Azi au fost iarăşi foarte multe bombardiere germane spre Horlesti 
şi înapoi. 
| Pela ora 18:30 veni Costică Marinescu dela Biroul I. (Divizia 3) si 
îmi luă cei 28 oameni ai lui Regimentul 4 Dorobanţi pentru a întări 
Batalionul Tomiuc. Îmi spuse că în aceste 2 zile, acest batalion a avut peste 
160 pierderi. 


Sâmbătă, 3 iunie. 

De dimineaţa m-am desteptat în vuietul produs de lupte înverşunate 
care se dă de 5 zile: avioane și tunuri . Greul luptei este spre nord vest spre 
Horlesti. La Stânca pe la ora 5 se aude o succesiune de rafale de tun sau de 
brandt aşa de aproape încât am avut teamă să nu fi rupt bandiții frontul si 
să ajungă la lași pe la vest, mai ales că Divizia 18 e foarte întinsă. 

Grupuri de ,,Stuci” trec încet spre front: intră pe o parte, îşi lasă 
încărcătura care /p.14/ se aude ca o ploaie de bubuituri timp de câteva 
minute şi apoi ies pe altă parte (acum peste Dealul Bârnoviei), însoţite de 
ogarii lor, avioanele de vânătoare. Când si când se aude şi cadenta deasă a 
antiaerianei, semn că nici rușii nu stau de pomană. 

Ora 11:30. Trăesc în mijlocul unui vârtej de avioane, care mă lasă 
indiferent. Trebue să fac un efort pentru a-mi da seama de imensitatea 
acestei sfortäri, a acestei demente de activitate, atât m-am obișnuit în cele 
4 zile cu sutele și sutele de avioane care zboară din zori până noaptea! 

Imi pare rău sau nu că nu sunt acolo la linia 1...?! Nu ştiu ce să 
spun, sincer vorbind. Azi veni un caporal dela aprovizionarea Regimentul 
4 Dorobanţi care-mi aduse 32.720 lei pentru cuscru și îmi spuse că 
Regimentul 4 Dorobanţi eri după masă ar fi înaintat până la Jijia... (1). Alţii 

spun că ruşii au înaintat pe Valea Lupului... (Eu retez zvonurile acestea ca 
să se vadă deruta în care te afli când n-ai stiri...). 

Îmi spuse ca pe lângă barajul Albinet spre est sunt vreo 6 avioane 
bolşevice doborâte de ale noastre și de Anti Aeriană. 

Ora 17:10: iar trecută 20 Stukas la mare înălțime după 4 minute 
începură să se audă: zbârnâitul motorului în picaj, bufniturile şi răpăituri de 
mitralieră; se vede că e si vânătoare bolşevică pe acolo... Ora 17:20. Toată 
treaba n-a durat decât 10: iată-le se reîntorc zburând jos, repede, să ia alte 
bombe. 

Si jocul acesta frământător şi distrugător de nervi tine de 4 zile... 
Ce-o fi pe cei din linia 1-a veşnic cu viata primejduită si cu nervii sub 
tensiune... 

Ora 17:30. Trecură înapoi 33 Stuka-suri...! 

/p.15/ 

O concluzie se impune: pe viitor numai statele mari, cu industrie 
puternică vor putea face războiul. De unde să putem scoate noi atâtea 
avioane, tancuri, tunuri, etc... câte cere războiul modern? 

Mi-e rău, sunt răcit, toropit şi nu mai am nici un chef de lucru. 


Dumineca, 4 iunie. 
Azinoapte am adormit îmbrăcat așa de sleit am fost. Azi se pare că 


e mai puţin intensă lupta. Orizontul este împâclat. 

Oamenii făcură instrucţie până la ora 10, apoi le-am dat drumul la 
biserică. 

Veni un control dela Corp pentru cei cari au echipament lipsă. 

Veni mama unui soldat să-l ia acasă pentru că pe tatăl său l-a lovit 
un proectil exploziv din avion în cap... omul e în agonie! 

Azi găsii că un sublocotenent (Scărlăteanu) și-a adus o fată dela lași 
eri si a culcat-o într-un cort, lângă bivuacul soldaţilor. Ce inconstienta! La 
cercetare aflai că fata e adusă de un sublocotenent veterinar de la 
Regimentul 64 Artilerie si cortul era facut pe teritoriul Regimentului 64. 

Nu mai cercetai adânc chestiunea pentru a nu fi nevoit să aplic 
sancțiune. 

Soldaţii - ca si copii - au devastat cireşii din grădini, au rupt crăci si 
te ia groaza când îi vezi de câtă sălbăticie sunt capabili. La fel şi la casa lui 
Constantin Hanganu, unde nu au mai lăsat nimic în bună stare. 

Pela ora 19 au fost lupte aeriene pe deasupra Iașului. Nu mai știu 
nimic despre situaţie. 

La ora 18 a fost o şezătoare în aer liber, sub nuci, a soldaţilor 
într-un cadru /p.16/ original de război: avioane multe pe sus, bubuit de on 
pe jos! 

Luni, 5 iunie. 

Rusaliile. De dimineaţă a fost relativ linişte pe front. Pela 07:15 însă 
pare-se în sectorul lui 4 Dorobanţi - s-a pornit un bombardament intens de 
aruncătoare şi tunuri. Se aud rasbufniturile scurte ale brandurilor, subliniate 
de cadenta grăbită a artilerie de câmp si de pripeala mitralierelor. 

Deodată se auzi o răpăială prelungită de explozii: katiusä! 
Bombardament aviatie...?! 

In orice caz nu cred să fie bine de cei de acolo. Bietii soldaţi! 
Nevinovati, fără voie stau sub ploaia de obuze si înfruntă grindina de 
gloanţe pentru că... trebuie! Așa vrea ticălosul de Stalin, Hitler, Churchill 
și - mai ales Rooswelt... Pentru ambițiile lor! Noi eram obligaţi de lăcomia 
lor (de pământ sau glorie), să ne batem pentru integritatea țării noastre... 
sau trebuia să ne resemnăm să murim, să pierim ca nație şi ca indivizi. 

E vreme cetoasä si ar fi mare dezastru dacă ar începe să plouă: le- 
ar da timp rusnacilor să-şi revină. 

Ora 8:17 este luptă aeriană spre Rediu Tătar — Horlesti- răpăe 
mitralierele şi se aud exploziile bombelor lansate. După vuet, par a fi 
bolșevice... Nu se vede căci e ceaţă dar se vede fumul Anti Aerianei. 
Aviația de vânătoare e de multe ori, ca si carabinierii lui Offenbach, vine 
mai târziu decât trebue!. 

08:31. 23 de Stukas trecură la bombardament: se aud exploziile 
puse cu mâna! Bună e artileria aceasta cu aripi! Duduie frontul. Cred că e 
pela Rediul Mitropoliei (?). 

Ora 9: 10 avioane de vânătoare trec spre front să-l „grebleze”. Ora 
9:10: 19 avioane bombardament trec să-l „stropească”! 

/p.17./ 

Fusei pela companii: Se lucrează - nu prea cum trebue - dar se 
lucrează! Dacă nu am ofiţeri şi instructori buni...! 

După masă dormii putin si apoi fusei la şezătoare... O 
improvizătură - distractivă pentru soldaţi. 

Mai trecură avioane spre şi dela front şi şezătoarea mergea. 

Instructia s-a făcut în lege... până la sezätoare: astfel iau nebunii 
câmpii de aceia îi ocup! Am până acum 6 fugari dintre „disciplinari”... 


4 in mentalitatea perioadei, „prea putin, prea târziu”. Offenbach compozitor sec XIX, cu o 
piesă celebră unde poliţiştii ajung prea târziu la locul faptei. 

Citii într-un ziar de azi că americanii sunt în vecinătatea Romei. Că 
1.000 avioane americane s-au dus în Rusia! Asta nu-mi place chiar deloc! 
Înseamnă că se reiau bombardamentele în stil mare şi în fara si pe front. 

Ce-o fi scris...! 

Frontul aici este împins la Jijia! Totuş Compania 4 Artilerie încă e 


Marti, 6 iunie. 

O noapte grozavă. Noaptea distrugerii laşului. 

Pela ora 1 noaptea am văzut 2 avioane „cucuvea”, care s-au învârtit 
şi au bombardat pe şosea. M-am sculat potrivit obiceiului meu și am eşit 
afară. 

Pela ora 2 am fost trezit de o bubuitură mai puternică si am văzut 
pe la gara Socola un foc mare și un zgomot de avion. Când am vrut să mă 
culc am auzit o detunătură şi mai puternică. Santinela veni şi mă anunţă că 
s-a aprins Iaşul. Când am esit să mă uit într-adevăr ardea /p.18./ o lumină 
mare. Imediat a început să cadă bombe luminoase și explosive în mare 
număr. Am înţeles că aviația anglo-americană a intrat în acțiune ca niște 
lași contra Iaşiului. 

Atunci, m-am îmbrăcat şi n-am ajuns până a veston căci mă 
cutremura şi gândul: dacă atacă și Centrul...? Mai ales că ne-au mai 
mitraliat de vre-o 2-3 ori deci mă ştiu reperat. Am sculat toți ofiţerii... 

Am luat suba pe mine, uitând de vestonul în care aveam banii si am 
luat-o la fugă la Companiile 3 şi 4 să-i anunţ să se împrăștie. Am anunţat şi 
pe ceilalți să o ia spre Ezăreni. 

Apoi am luat-o si înspre cei dela Regimentul 30 Dorobanţi dar i-am 
găsit bagati în gropi. 

Înspre laşi huruiau avioane și cădeau bombe ca grindina, în tot 
lungul. În aer erau zeci de parașute luminoase care luminau ca ziua. 
Şoseaua spre Miroslava era bătută puternic. Schijele veneau până la noi. 
Aşa spectacol lugubru și totodată măreț... in grozävia lui! 

Au căzut bombe până la 100 m. de vila noastră. 

A durat grozävia dela ora 2 şi 5 minute până la ora 2:45 când bestiile 
s-au îndepărtat spre Est. Ultimele au plecat la 3 fără 5 minute. 

Deci dela englezi nu am mai putem aștepta nimic! Asta arăta că atât 
ei cât şi ruşii sunt la mare ananghie. Mizerabilii! Ce vor fi având cu noi 
când ei bine ştiu pentru ce luptăm noi. Si când mă gândesc că /p.19./ 
majoritatea piloților sunt studenți... Bestii, gangsteri... 

Pentru a decongestiona zona Centrului am oprit doar 2 companii, 
iar restul de 3 le-am trimis spre Ezăreni unde e o pădure. O să stea acolo 
până diseară... 

Eu stau în vilă, unde s-au spart geamuri. Mi-e teamă să nu mă acuze 
şefii pentru actul meu de iniţiativă luându-l drept altceva...! 

Bestiile au lansat bombe care explodează cu întârziere: la fiecare 
sfert de oră se aude explozia câte uneia. De ce au făcut ei toate astea...?! 
Cum se poate ca burghezii cei mai tipici să sprijine pe bolșevicii 
antiburghezi...? Cum se explică asta? Eu văd aci subtilitatea inteligentii 
jidoveşti, care în sfârşit crede că a găsit prilejul să triumfe asupra spiritului 
creștin, chiar prin creştini! 

Ora 07:15. Un avion bolşevic sus de tot vine să se convingă de 
isprava tovarășilor întru ticälosie. 

Arde Iașul in multe locuri. Dar mai ales la gară si spre Copou! 
Copoul a fost straşnic bătut. Fum gros şi alb se ridică din direcţia lui. Tot 
Iaşul e acoperit de un văl de fum ca un lintoliu (giulgiu n.n.). 

Artileria grea trage spre Horlesti: se vede că sunt bolşevici 
încercuiți acolo. Eri a fost vânzoleală şi pela est de Horleşti... E un zvon 
că armata noastră a intrat în Hârlău. 

Cred că venirea avioanelor anglo-americane o să mai ridice moralul 
bolșevicilor. /p.20./ Sunt curios să văd riposta nemților. Când? Cum? 

Nu pot uita jerbele de lumină ale antiaerianei; șerpii de foc ai 
parasutelor luminoase şi involburarea subită a exploziilor la pământ. 

Acum e liniște, pace, par-că nici nu a fost ceva azinoapte... o mare 
ticăloşie...! Câţi morţi, câţi răniţi nu s-or fi zvârcolind acum în dureri 
provocate de mercenarii crimei, gangsterii americii! Şi apasii Angliei?... 

Ora 09:06: „Stuci” trec să bombardeze frontal. Au dreptate pentru 
că numai acolo se va da hotărârea războiului. 

Până acum activitatea aviatică a fost foarte redusă, dar se invioara... 
Ce bine ar fi să fi fost ocupat Hârlău... Cei de la Regimentul 92 Vânători 
de Munte spun că au Punctu de Comandă la un tunel pe Calea-Ferata Târgu 
Frumos - Movileni. 

Ora 09:26. Multă ,, vânătoare” germană e în aer, ca niciodată, 
probabil au ei vreo ştire. 

Azi am ocazia să văd o manieră a unui păianjen de a mânca — suge 
prada. În closet o mica musculitä, a fost prinsă de un păianjen mic (4-5m/ 


? Apaşi = denumire peiorativă dată locuitorilor din mahalalele Parisului în sec XVIII 
(cutitari, proxeneti...), denumire preluată apoi în mahalalele marilor orașe occidentale. 

m) cu picioarele lungi, de culoarea pielii, care îşi face pânza pela colțuri. 

A prins-o de un fir si cu picioarele dinapoi o răsucea ducând un fir 
dela glandele anale cu fiecare picior aşa că biata musculitä era infasata asa 
ca să nu mai miște. După asta a luat-o si a dus-o mai sus şi s-a apucat s-o 
sugă în voe. 

/p21/ 

Veni un sergent trimis sä afle ce e la Iasi. E mare nenorocire. Cum 
şi era de așteptat. Spitalul „Sf. Spiridon” dat la pământ aşa că toţi ränitii au 
fost omorâţi; acum arde în flăcări...; gara arde; uzina de apă distrusă şi 
multe alte clădiri. În fata Diviziei a 3-a a căzut o bombă chiar în fata 
gheretei santinelei... 

Ora 16:20: Încercai să adorm dar e imposibil. Prea mi-au fost nervii 
zdruncinati de grijă si de cele ce am văzut. Acum înţeleg dece Nely scrie 
că nu se mai duse acasă (la Piteşti) până nu s-o încheia pacea. 

În aer multă aviaţie de vânătoare. Stau la „observator”, în vie, să mă 
uit cum arde Iaşul. Chiar acum făcură explozie 2 bombe la interval de 5-6 
secunde... Bravo civilizaţiei anglo-americană! Dar mă gândesc că și ai 
nostri au facut poate aşa la Odesa! Aşa că fie afurisit omul modern...! 

Dar ce mă tot văicăresc eu ca o babă? Așa e războiul: să faci 
adversarului maximum de rău prin orice mijloc! Ilustratia imediată: dudue 
pe sus un convoi de Stukas care merg să facă acelaș lucru - în acelaş 
scop - ca americanii si ruşii aseară! Ce mai discuţie: asa e războiul! 

Sunt 21 „bucăţi” care vin dela război unde nu există omenie, 
sentimente fine şi dreptate ci numai cele contrare lor. Așa a fost decând 
lumea, când s-au pus în conflict interesele, ambițiile celor mai mari si s-a 
lăsat frâu liber pasiunilor josnice din om! 

Ora 20:45. Veni un ofiţer dela Divizia 18 să ne ia oameni, căci au 
trecut acum la Compania 6 Artilerie. Plecară 186 insi. 

M-am dus după oameni la Ezerani si cum am ajuns acolo a 
reînceput /p.22./ calvarul Iașului, la ora 21:15 şi s-a terminat la ora 22:25: 
nu a fost așa intens ca rândul trecut, dar totuşi a fost grozav. Avioanele 
lăsau bombe luminoase si apoi bombardau pe alese, dusmäneste. 


Miercuri, 07 iunie. 

Azinoapte am dormit foarte bine în pădure culcat sub cerul liber si 
acoperit cu mantaua. 

Venii la Punctul de Comandă, mai lucrai, mai dormii. Vin mereu 


ostași. 


Diseară la fel trebue să dorm iarăși cu ei. 

Într-adevăr e o frumuseţe să dormi acum afară mai ales pe pat de 
campanie ca mine şi cu şuba...! 

Slabă activitate de aviaţie; în schimb - mai ales după masă - a fost 
o puternică canonadă spre vest par-că pe unde am fost noi... Se zice că ruşii 
ar fi adus 2 noi divizii si atacă cu ele. 


Joi, 08 iunie. 

Am dormit cu bine în pat de campanie si a fost relativ liniște din 
partea gangsterilor aerului. A trecut de vreme, pela ora 21, un avion care a 
mai lăsat ceva bombe pe şoseaua Miroslavei. 

Dimineaţa m-a sculat un duduit de motocicletă: un curier mi-aducea 
ordinul să mă prezint la Divizia 3 Infanterie pentru a primi ordine. 

Asta înseamnă cu s-a sfârşit cu frumoasele zile dela Valea Adâncă: 
exact 30 zile! 

Mă dusei la Miroslava la Divizie unde găsii numai esalonul II maior 
Vasilescu care nu știa nimic. Am întrebat pe Marin Ionescu, care îmi spuse 
ca să vin astăzi la „Vulturu”: acolo au ei Punctul de Comandă. Îmi spuse 
doar că mă înapoez la vechiul meu loc... 

Cei de la Compania 4 Artilerie întrebaţi de căpitanul Marinescu 
spuseră că m-a cerut Generalul Calotescu special si ei m-au dat /p.23./ căci 
au un căpitan la Centru. Culmea e că bietu Cacip urma să plece în concediu 
ca sinistrat, așa că nu-i convine nici lui această chemare a mea. 

Venii la Punctul de Comandă după ce auzii că la stânga s'a restabilit 
situaţia la Divizia 18 şi că ai noștri sunt cu frontul pe pădurea Ciriteiu mare 
și Ciriteiu mic, respingând contra-atacurile viguroase date de ruși cu forte 
noi azinoapte si azinoapte au atacat spatele poziţiilor noastre cu aviația. 

Vorbii cu adjutantul Gherghina dela Biroul Adjutant care veni dela 
Piteşti şi îmi spuse că în ziua de 6 Iunie a fost din nou bombardat Pitestiu, 
numai cartierul gării, şi că a fost distrusă casa Intendent Locotentent- 
Colonel Oprea cu 2 bombe în plin. Mie mi-a adus eri un soldat scrisoarea 
de la Henrich, care îmi scrie că a reparat acoperişul asa că nu poate ploua 
înlăuntru. Traian Tepelea, contingent 1941, Regimentul 90 Vânători de 
Munte. 

Tot azi aflai că printre cei 9 morţi dela Divizia 3-a era si Sergentul 
Niculae Popescu înăbuşit de pământul asvârlit de o bombă. Biata tanti Miţa 
când o afla... 

Mi se aduse 7.000 lei pentru porcii dela cuscru (5 buc.). 

Am fost pela Cuscru Costin, căci aseară am aflat de construcția lui 
în şoseaua Niculina No. 130 (3.). de am vorbit. Am aflat dela un soldat care 
făcea de pază la via lui în Ezereni. 

La întoarcere am fotografiat pe amicul meu stupar, Gheorghe 
Vasiliu, din Valea Adâncă no. 23 cu toată familia. 

/p.24./ 

La cuscra mi-a dat o femeie în cărţi numai de bine. E unu de „roşu” 
adversar (cu ochi căprii). Cine o fi, căci prevede zile grele pentru el. Sunt 
foarte curios să ştiu mai pe urmă cum s-a realizat prezicerea. Cărturăreasa 
spunea că locotenentului-colonel Valeriu Carp nu-i esea bine: a stat la ea. 

Plec cu siguranţa întoarcerii. 

Am fost de am ajutat pe părinții lui Costin. 

Apoi la ora 20 am plecat cu o maşină la „Ileana 1”, unde am ajuns 
la 22:04. Aci: îl înlocuiesc la comandă pe Tobescu! 


09 iunie 1944. 

La ora 8 eram la domnul General Dumitrescu și la ora 1:15 eram la 
Punctul de Comandă III. Regimentul IV Dorobanţi. 

Când am venit brandurile au început să bată drumul şi m-am ţinut 
pe mine și însoțitorii 20 minute culcati la pământ într-o groapă de brand. 

Am vrut să dorm si nu am putut. 

Pentru debut am avut o mica luptă internă cu bolşevici strecurati 
/p.25./ încă de azi noapte în timpul schimbului nostru cu nemții. 

S-a ţinut dela 3, 1/2 până la 5:45. S-au capturat 7 si încă se zice că 
mai sunt 70. 

Stau într-un şanţ de comunicaţie şi trag: azinoapte au ucis un 
telefonist. 

Ai noştri 2 patrule s-au dus la ei si se văd cum luptă bravi si inimosi 
soldaţi! 

Era ora 7, 15 şi tot nu s-a terminat. Am luat doar 7 prizonieri. Pe 
urmă încă 15. 

Am oameni puţini: 10 mitraliere şi 10 puști mitralieră, 5 bucăţi 60 
şi 3 de 81 (mortiere brand de 60 si 81 mm n.n.). 

Ora 8:30 îmi sosi un ajutor dela Regimentul 1 Vânători- 18 oameni 
sub comanda elev plotonier Samoilă Ion. 

S-a observat că la Nord de Zahorna trupe din Divizia 18 se retrag 
spre sud, bombardati de ruși. 

La ora 9 fix s-a pus neamtu pe bombardament cu catiusa 
(newbelwerfer n.n.) lor şi cu tunuri, probabil că să ducă la loc pe cei cari au 
/p.26./plecat. 

Avem artilerie bună și ei au multe branduri. 

Ora 9, 15 un brand răni greu un artilerist de la 5 m. de mine. 

Telefonul nu e bun se aude slab. 

Ora 11 fără un sfert primii eu felicitări pentru captura făcută, dela 
Comandamentul „Ileana”. 

Ora 12 fără un sfert un avion al lor se învârte pe aci. 

Trag cu branduri mari pe Dealul Olarului: cred că acolo e punctul 
de comandă. Bordeiu' meu e acoperit cu pământ și are un rând de drugi și 
2 rânduri de scânduri: poate rezista la 81,4...? (calibrul tunurilor, n.n.). 

M-au învârtit fraţii dela Divizie în mod crâncen, domnul General 
Calotescu şi probabil şi Marin Ionescu. 

Acum să scap eu de aci teafăr /p.27./ şi vor fi toate bune. 

La 12.30 vorbii si cu domnul General Stoenescu şi cu Colonelul 
Stanciu asupra faptului că n-am venit la timp si că am întârziat. Stanciu îmi 
spuse că o să mă duc la el... 

...Astepti, aştepţi cu gândurile singur in groape si timpul trece 
foarte încet. 

Ora 14:25 ruşii fac o formidabilă pregătire de brand şi artilerie la 
Castel. 

Ora 17. Au început să plouă. Au bombardat de au frânt. 

Aci ne vin din toate părţile - spate, dreapta, stânga. 

Ora 19. A început un bombardament de branduri și artilerie 
groaznic: pare că e iadul pe pământ. 

Baraje continui de brand; apoi au plecat la atac. Trupă puţină, 
legături rupte. A mai venit /p.29./ şi veste că dreapta mea s-ar retrage (dar 
nu era adevărat). 

A fugit Regimentul 92 Vânători de Munte din nou si mi-a lăsat 
flancul stâng descoperit. 

A durat asta până la ora 20:30 când s-a potolit. Noroc că ruşii s-au 
lăsat intimidati de rezistenţa eroică a alor nostri care nu s-au clintit. 

Am trecut prin groaznice momente! Singur, părăsit, cu o unitate 
uzată. A venit un tanc german, care a incendiat niște tancuri (rusești n.n.): 
l-am pus să tragă pentru intimidare 5 tocuri. 

Deabia pela 2 noapte am putut adormi până la 3.1/ 2 când a trebuit 
să aranjez dispozitivul si să reiau legăturile. 

Sâmbătă, 10 iunie 1944. 
Dimineaţă începuse cu ceață si la ora 4 dimineaţa se puseră cu 


brandurile. 

Pela 5 începu iar la stânga luptă tare la Zahorna-Horlesti. 

Pierderi mari am avut: 5 morţi, 6 răniţi cu incursiunea; la atac | 
ofiţer, 6 soldaţi morţi si 6 răniţi. | AR 

Groaznic de încet va trece ziua aceasta pentru că mi se comunică. 
schimbarea ia noapte, noi trecând în refacere. | 

E ora 9 si brandurile îsi väd de treaba lor. Destepti bärbati au /p. 30/ 
fost tehnicienii rusi cu adoptarea acestui tun de buzunar. 

Bombardează pela domnul Generalul Dumitrescu căci e 
contrabaterie de „grea”. _ 

Dădui ordin pregătirii de plecare ca să fie oamenii preparati: doar 
să-şi ia papucii și gata... - + 

Vorbii si cu Stanciu: probabil mă așteaptă să-i tin locul, căci o să 
plece în concediu. ease 

Cerui aviaţie de la divizie să vină să bată spatele bolşevic căci se 
gătesc de atac. Azi veni în inspecție si ceva aviaţie de a lor. 

Îmi aduc aminte eri de unul care fugea şi cu toate că s-au tras în el 
zeci de cartuşe la 500 m, totuşi el a scăpat teafar; a fost prins de oamenii 
lui Măciucă. ie : 

Azi s-a cutremurat pământul de bunävoia lui, nu numai de explozii. 
(cutremur ? n.n.) | | 

Ora 10, 25: 4 avioane ruse trec pe deasupra noastra, strasnic 
bombardate de Anti Aerianul nostru. A amutit orice canonada si dela noi si 
dela ei. 

Ora 11, 30. Bătură ruşii sistematic iar /p.31./ coasta dela sud de 
mine. Doi pi 

Acum trage artileria grea numai salve par'că se dărâmă pământul. 

Vorbii cu simpaticul căpitan Ştefănescu dela Divizia 3-a şi îmi 
spuse că vom avea pentru ruşi şi un bombardament aviatic așa cum am 
propus eu. ie 

Nu mult după asta a năucit pe ruși un bombardament de artilerie 
grea la Mănăstirea Tipilesti 180, 8. Propunerea tot a mea. Curgeau salvele 
una de pe alta. acs aaa Bea 

Aturisiţii de ruși pentru a neutraliza pe ai nosti, a-i neliniști și sili 
să stea cu capul la pământ, au trăgători dotați cu puşti anticare, cu care 
pocnesc mereu: glontul lor trece prin parapet asa că sunt periculoase tare. 

Ora 14:45, aştept pe locotenent-colonel Constantinescu ca să mă 
schimbe (Regimentul 14 Dorobanti.). Are trupa pe un sant de comunicaţie 
pe Dealul Piatra Albă, a lăsat trupa aci si el a plecat la doamna Mărgescu. 

...84 dormi cu casca în cap, cu capul rezemat de coada unei lopeti 
si intr-un bordei mic şi rece, cred că nu e un lucru de invidiat decât de bietul 
ostaș din linia 1... Noroc că am luat suba, a plătit toţi banii. 

Sunt murdar de noroi, humă, nebărbierit, Şi cu nervii sub tensiune... 
Totuși am citit în „Revista apiculturii” un articol /p.32./ al Doctorului 
Romanescu despre „stupii gemeni”... 

Imi spune Sublocotenentul Mares Simion dela Mozăceni una 
neştiută. 

Când a intrat pe front la 23 aprilie, el fiind în subä, a fost văzut de 
domnul General Stoenescu dând raportul așa. Pentru asta i-a dat 10 zile 
arest... pe front! 

Acum îmi dau seama de acţiunile de eri dimineaţă, gropile de pe 
botul de deal spre sud de noi orientate spre sud gi est asa că dacă nu ar fi 
fost descoperiți băgau panica în noi si ocupau ruşii poziţia fără să mai 
piardă efective, 

Mare noroc şi pe noi şi pe comandament. 

Ora 17:30. Trecură nişte ostaşi din Regimentul 92 Vânători de 
Munte scoși de pe poziţie tocmai pela noi, ziua când luminează soarele mai 
puternic, 

Se puseră bolșevicii pe bombardament cu branduri. Au tras cel 
putin 60 bombe după ei. Acum cum început să bată si prin hartapul 
(adăpostul n.n.) nostru: ne-a descoperit sau numai banuie...? 

Trage mereu. 

Chestiunea o voi spune la General pentru că periclitează viaţa la 
atâţia fără folos. 

Dealtfel și ai mei cam tot /p.33./ aşa fac: nu respectă regulile 
camuflării punctului de comandă si cauzează pierderi, întârzieri etc. 

„Mă gândesc acum că am stat 2 zile cu flancul descoperii. 

În sfârşit după atâta aşteptare și numai după ce l-am chemat, a venit 
și Locotenent Colonel Constantinescu Constantin cu care am fost la Scoala 
Militara Sibiu. 

Am aranjat tot in regula pela orele 21, 30 si am rugat si pe omul lui 
(Căpitan Grecu Teodor) să imi libereze oamenii la ora 0:30. 

Pela 1 interesându-mă la telefon la Compania 10 mi s-a raspuns ca 
operaţia e in curs... apoi... nimic. Companiile 10 si 11 aşteptau. Pe la 2 am 

trimis la el cu un bilet pe Sergentul Mihăilescu, care mi-a adus alt bilet dela 
el în care spunea că a schimbat şi Companiile 9 si 11. Acelea sunt pe teren. 


Duminecă, 11 lunie. 

Din cauza acestor neînțelegeri mai stau şi azi aci (până la noapte și 
eu şi oamenii flămânzi, căci sperând o schimbare ușoară, am spus cärutelor 
să ne aștepte în urmă). 

Domnul General Dumitrescu este supărat şi pe mine, că de ce nu m- 
am ținut de ei...?! 

E ora 6 fix si la noi la Hârtopu /p.34./ la Iazu Rotund de pe Dealul 
Piatra Albă . 

Privesc cum unduiază fânul în bătaia vântului pe coasta pătată cu 
exploziile de brand. 

Câmpul este plin de lăzi de muniții, tuburi de tun etc. Sus pe creastă 
se profilează 4 tunuri Anti Acriană probabil înapoia punctului de comandă 
al Regimentului 1 Vânători. 

Îmi spuse artileristul care e cu noi, că nu e mare deosebire între 
Regimentul 14 Dorobanţi şi Regimentul 92 Vânători de Munte - ei au cedat 
regiunea asta, în luptele din martie cu ruşii. 

Trimisei pe adjutantul meu sublocotenent Dumitrescu Nicolae (dela 
Vâlcele) să ia contact cu colonelul Constantinescu asupra motivului pentru 
care nu ne-a schimbat. Cauza: a luat drept cea bună, altă încrucișare de 
drumuri... 

Partea proastă e că s-a sesizat și Comandamentul și îmi cere să 
raportez dece...! Mă cheamă Marin /p.35./ Ionescu, general Dumitrescu, 
Comandantul Brigăzii 3 Infanterie la telefon si le explicai cauzele. 

Am raportat scris cum s-a întâmplat şi am trimis la Brigadă. 

Locotenentul Colonel Constantinescu pela ora 9 trimise în plină zi 
să schimbe Compania 11. Am oprit oamenii pentru a nu avea pierderi 
zadarnice. 

Mi-e somn, foame si sunt obosit! Dar trebue să fin pentru a scăpa 
pe cei care îi am acum în grijă. 

Ora 15. Am dormit vre-o 2 ore si mă simt intremat. 

Azi e oarecum liniște la noi: slab bombardament. 

Azinoapte toată noaptea au patrulat avioane ale lor pe drumul pe 
care am venit, azi au venit puţine avioane străine si române. 

Când mă gândesc că de aici dela mine înapoi e ,,tara”, iar înainte e 
„duşmanul” simt că într- adevăr sunt un sprijin folositor al neamului. 

Roşii au găsit modalitatea de a dărâma, cât mai multi oameni înapoi 
dela rezerve: trag cu cartușe explosive care rănesc si la distanţa de la 1000 
m... Mereu aud pac-pacul lor, când trec pe deasupra Punctului de Comandă 
al meu. 

Cu tot pocnetul brandurilor aud /p.36./pitpalacii cântând. 

Doi soldaţi din Regimentul 14 Dorobanţi esise pe iarbă la soare si 
se soreau chiar pe vale. Unul îşi scosese şi cămașa de pe el... Aşa 
inconstienti sunt ăștia toţi. Deaceia trebue instruiți în sensul disciplinei 
frontului și spus tot ce nu trebuie să facă pentru a putea păstra cât mai multe 
efective! 

Ce uşor se poate lipsi omul de toate si să se mulţumească cu „palate” 
ca cel pe care-l am eu acum! 

Ce simplă este viaţa pe front... Cât de mult fond sufletesc scoate ea 
la iveală...! 

M-a ajutat foarte mult ofiţerul de legătură cu informaţiile dela I/ 64 
artilerie, adjutant Tuhar A. Vasile care mi-a dat regulat focul unde am cerut. 
De recomandat pentru o răsplată comandantului său de divizion. 

Trimisei lui Constantinescu şi Grecu scrisoarea și biletul prin 
sergentul Buta Vasile, Compania 2-a, Regimentul 14 Dorobanţi. 

Am stat dela ora 16-17 sub un bombardament sistematic de branduri 
mari, de desfundare, din care unul a căzut la 10-12 m. de mine, adică de 
bordei, trimitându-mi toată tärâna pe trup şi o halcă mare de pământ pe 
mine desprinsă din părete. 

/p.37./ 

Stau singur, căci am trimis pe adjutant la Locotenent Colonel 
Constantinescu pentru a organiza schimbul la noapte. Au venit avioane, iar 
au bombardat cu branduri şi cu grea: se vede că au simţit trupă pe aici. 

Pela orele 21 m-am pomenit cu Nicuşor de la Trenul de Luptă cu 
mâncare. Am vorbit. 

Ora 22:45. A început schimbul: ora 1:15 terminat si dat drumul 
ostașilor spre liziera nord a pădurii Tălmacilor. 


Luni, 12 Tunie. 

Insă cu Nicuşor am mai rămas pentru că rușii executau trageri 
repetate cu mitraliera pe Valea Rotundu. La ora 1:30 am plecat şi noi în 
trap, pentru a nu ne apuca tragerea de branduri şi am avut noroc că au 
început după ce trecusem de zona periculoasă. 

Am găsit căruța lui Nicuşor cu care am ajuns la Pădurea Tălmaciu, 
trecând prin Vulturu la ora 3:30. În pădure urme de lupte grozave. 

Aci am dormit putin apoi am vorbit cu domnul Colonel Stanciu și 
cu domnul General Calotescu, care drept răsplată /p.38./ ne-a lăsat 2 zile 
repaus (vorba vine). 

Veni pe aci și maiorul Bălănescu dela Cărbuna. 

Telefoanele merg prost. 

Ora 12. 2 obuze „grea” căzură lângă noi. Caută artileria „prea” 
germană care trage de pe lângă noi. 

Aviația rusă ne-a mitraliat pentru ., bună sosire” azi. 

Deabia scrisei cele de mai sus şi o escadrilă numeroasă de avioane 
ruse a şi bombardat poziţia, bateria grea dela stânga noastră şi mitraliat 
trupa! Fain viespar e si o rezervă de asta (aşa cum știu eu de mult). 

Altă rafală dela 4 avioane ruse. 

Cerui un inspicient (inspector n.n.) lui Marin Ionescu pentru a-mi 
pune la punct telefoanele. 

Ora 17. Dădui ordin de operaţie /p.39./ şi mă și bărbierii. Stau în 
bordeiul Doctorului dela Batalionul II. 

Seara a venit popota şi mi-a adus si bere... si orez cu lapte pentru 
că mă supără tare stomacu. 

Mi s'a dat şi „cadoul” care constă din 6 țigări, 6 caramele, un pachet 
pesmeti şi o pastă de fructe, totul fabricaţie germană. 

A fost mare bumbăceală unde eram eu. 


Marţi, 13 iunie. 
Am dormit azinoapte dus, m-am trezit la 9 dimineaţa... 


Liniste. Citesc o carte fumez si ceilalți fac un pocker. 

Doar tunurile noastre mai bufnesc rar. 

Vorbii cu cei dela Divizie, Corp de Armată şi regiment. Unii îmi 
spuse că a venit o recunoaştere, alții că nu e adevărat! 

Dar semn sigur e că Stelică Marinescu a împachetat trenul de luptă 
si se gäteste de plecare, se spune că vom sta 5 zile la Valea Adâncă şi apoi 
vom îmbarca la Bârlad. Cu ce destinatie...? 

La ora 17:45 a început să tune şi apoi să plouă ca vara cu 
bulburuci... Mi se pare curios pentru că /p.40./ de mult nu a mai plouat: e 
secetă mare....Mai tuna și Dumnezeu si face concurență tunurilor lui Stalin, 
care începuseră să tragă încoace... E o ploaie cu soare. 

Avioane pe Sus urmărite de Anti Aerianul nostru. Multe Anti 
Aeriene sunt pe aci. Incepu să tragă si o mitralieră germană de lângă noi... 
Din păcate, nu am văzut încă unul căzând. 

Trebue să amintesc celor mari că nu dau hărți si planuri directoare 
la ofiţeri si subofiteri în număr suficient: 

- Că nu pun la dispoziţia unităţilor din linia 1 fotografii aeriene, 
pentru ca aceștia să si amplaseze clar pe hartă obiectivele dușmane. 

Aseară am primit o scrisoare dela soru-mea Lenuta din Medias. 

/p.41./ 

Așa cum stăm noi aici într-un bordei, care este doar o iluzie de 
apărare, îmi sugerează imaginea oamenilor in fata sorții... 

Ora 18:10. Plouă mereu. Des, par-că e ruptură de nori... Coboară 
apa pe trepte si mi-a umplut coridorul palatului. Noroc că e groapă făcută 
de un fost proprietar precaut, pentru a se vâri acolo în caz de 
bombardament: am dat drumul acolo, apei! 

SR Vorbii cu căpitanul Constantineanu dela Regimentul 1 Vânători si 
îmi spuse că cei care ne-au înlocuit la lazu Rotund, au fugit azinoapte. 

19:50. Plouă mereu şi sub formă de aversă: a început să pice şi prin 
tavan. Firele telefonice merg prost. În bordei este apă. 

Trag bateriile noastre nişte salve si ruşii le ponctuiază (marchează 
poziția n.n.) cu greaua /p.42./ lor: contrabaterie. 

Sunt în așteptarea vreunui ordin de deplasare: sau înainte sau 
înapoi. Poate avem noroc cu ploaia aceasta: se vor îngreuna operaţiile 
ruşilor și se va mai amâna până ce ne schimbă altă Divizie. 

Se prezentă sergentul Constantinescu dela Săpata. judecător cu 
propaganda printre oameni. 

Notez un fapt de nimic dar care atârnă enorm în cumpăna 
războiului: 

- nu merg telefoanele pentru că firele electrice nu sunt izolate și fac 
scurgere în pământ! De ce? Nu avem bandă izolatoare. Un fleac, dar nu s- 
a putut fabrica! 

/p.43./ 

Ce trebue sä fie în gropi pe ploaia asta. 

Sublocotenentul Vlad popotarul III/ 92 imi va aduce astäsearä 
lumânări (si parte din bagaj) căci nu am lumină deloc. 

Seara mi se aduce masa pentru toată ziua. 

Cică nu mai plecăm... 

Din contră ne vine şi batalionul marș! 

Astăseară primii ordinul să organizez 2 poziţii bretelă. Pedealtă 
parte dela Divizie mi se spune că e ordin să mă reîntorc la Comandamentul 
nostru si în locul meu să vină Căpitanul Georgescu. 

E un noroi mizerabil aici și nenorocirea face ca să mai plouă si în 
bordei. 
E întuneric beznă si în pădure e nenorocire cu atâti copaci präväliti. 
Nu ştiu de ce am fost avertizat să fiu atent pentru ora 3... 
/p.44./ 


Miercuri, 14 iunie. 
Azinoapte nu a fost nimic sau n-am auzit eu nimic. Am dormit dus, 


cu toată mizeria noroiului și umezelii. 

A fost bumbăceală tare pe front dar s-a liniștit dela o vreme: aşa o 
tin ruşii de câtva timp. 

De dimineaţă întâmplător dădui de domnul General Calotescu la 
telefon si cerui o fotografie aeriană a sectorului. Îmi promise și aştept. 

Într-adevăr îmi aduse fotografia şi mă folosii mult de ea. 

Dădui ordin de lucrarea poziţiei bretelă: Zăvor A și B. 

Acum citii în ,Timpul” dela 14 iunie (no. 2546) că Roma ar fi fost 
ocupată de aliaţi. Când? Cum? 

Invazia: s-au reunit capetele de pod engleze cu cele americane. 
Acum să vedem ce ese! 

/p.45./ 

După masă m-a apucat o colică nebună, care mi-a luat toată puterea. 
Nu o pot potoli decât cu apă caldă compresă pe stomac. Si am mâncat 
numai regim: orez şi gris cu lapte. 


Joi. 15 lunie. 
Am dormit ca de plumb însă cu întreruperi. Tot mă mai dor 


intestinele. 

Fusei la recunoaşterea zăvoiului B deasupra Vulturului și apoi 
începui să redactez darea de seamă. 

Pe la 11, Stanciu mă anunţă că l-a numit pe Stelică Marinescu şef 
la Valea Adâncă la Centru de Instrucție. 

Întrebai la Divizie şi îmi spuse că sunt reţinut pentru a recunoaşte 
si trasa o bretelă a Companiei 4 Artilerie. 

La 12 veni pela mine Nicu Hodoroagă (cumnat n.n.) şi Nicuşor. 

După masă mă chemă Dadu la telefon și mă făcu să ascult un frumos 

concert la telefon dat de soldatul Rada si diversi alti artiști. 

Ce ciudat sună în grozăvia asta, câte o explozie de veselie tinerească 
şi glas de strună de ghitară, în linia 1! Unul spuse că a găsit un picior de 
femeie rusă - mai caută pe al 2-lea și femeia gata! Colea Tomiuc e foarte 
dispus (foarte bine dispus n.n.) /p.46./ mereu bisează. Stanciu exultează de 
bucurie. 

Pe sus 4 avioane ruse îşi mugesc motoarele zadarnic, nu ne distrug 
sufletul. 

Colea a devenit ,,Castelan dela Stânca”! 

Cum se stabilesc camaraderiile mai tari decât legăturile sânge (de 
rudenie n.n.). 

Muste multe! Sunt miliarde dezvoltate pe cadavrele bietilor oameni 
și ale cailor... Ne mănâncă. Nu mai pot vedea de scârbă muştele albastre- 
metalice, multe, multe şi oriunde. 

Vorbii cu Dumitru dela Regimentul I Vânători cari ne spuse că 
iepurii (infanteristii-denumiti și „iepuri de câmp ” n.n.) lui Constantinescu 
au revenit la vechea poziţie. 

Ora 16:30. Când oare să mai revină timpurile de altădată de te 
simfeai în deplină siguranță. Când ştiai că mâine va fi cam ca azi, când ştiai 
că te simţi ocrotit de legi, de oameni. 


bubuiturile artileriei care trage dela /p.47./ vre-o 4-500 m. drept în faţa 
noastră - spre sud - și aştept din moment în moment să înceapă şi 
represiunea artileriei ruse și atunci suntem la discretia unei lovituri scurte. 

Şi asta din ce cauză? Numai pentru că un om sau un singur grup de 
oameni au ajuns în posesiunea exclusivă şi fără frâu a unui Stat. E om și 
deci cu scăderi, ambiţii. Au organizat viaţa totalitar și au interzis critica, 
controlul și au înlocuit voinţa colectivitätii cu voinţa sa proprie. 

A luat ideile sale drept bune si prin o propagandă ticluită în sensul 
prevederilor lui, au afâtat poporul lor în contra altor popoare. Motivul: 
spaţii vitale; dominarea lumii; etc. etc. 

Şi rezultatul este războiul sălbatic de azi, dus cu mijloace teribil de 
eficace atât contra oștirii, cât si contra populaţiei: femei, copii! 

Rezultatul civilizaţiei? Nu! 

E rezultatul îndrăsnelii unuia contra tembelismului celor multi. Asta 
e lumea si nu e altfel... 

Nici remediu nu este! Totul e chestiune de mulţimi educate, ori asta 
nu se poate! Mulțimea e ceva amorf, fără consistenţă, fără independenţă... 

/p.48./ 

Azi implinii 7 zile la comanda de batalion. 

Văzui Castelul lui Roznovanu - o culme a luxului, confortului și 
arhitecturei - ars, fără acoperiş, cu ferestrele negre. Copacii din parc, 
desfrunzuliti, desfigurati, o impresie de jale profundă. 

La fel ultimele case din Vulturu: tancuri ruse pe aci distruse. Se zice 
că au început să apară pe vagoane: „Vrem pace!”. Semne îngrijorătoare! 

Că nemţii au dispus aducerea a 60% din efective în Germania si că 
restul se va îngrămădi în Moldova. Dacă o fi adevărat, ce ne facem noi? Cu 
puhoiul rusesc fără tancuri, fără aviatie...? | 

Ora 19. Veni bucätarul mai devreme si oamenii pleacä la lucru mai 
devreme. 

Azi se mută trenul de luptă la Valea Adâncă. 

La 20 începu să plouă /p.49./ ca toamna încet. Nu ştiu ce vor face 
oamenii la săpat. 

Pela ora 22, s-a domolit ploaia dar a început vântul, așa că bietii 
băieţi au trebuit să plece la lucru într-o beznă mare, peste câmpuri de mine 
şi sub pânza de gloanţe rătăcite. 


Vineri. 16 Iunie 1944. __ 
Azinoapte toată noaptea frontul a măcinat foc de tot soiul de arme. 


Bătea vântul, ploua, totuşi activitatea a fost mare. Pela ora 3 au venit şi 
ostașii mei dela lucru muraţi ca şoarecii si rebegiti. 

A fost un ordin dat de un intendent mintos ca să se ridice de la 
soldaţi mantaile... si acum e un frig tăios și sporit de umezeala şi vant...! 

Mi-au venit 34 oameni „reabilitați” dela Centrul de Instrucție Valea 
Adâncă, parte fără arme, fără unelte, fără căşti (reabilitati din pușcării, 
dezertori n.n.). 

Toată noaptea au bătut artileria grea după baterii în jurul nostru. Au 
fost momente când credeam că - gata, gata - cade si pe bordei. Are el 3 
rânduri de trunchiuri stejar dar nu /p.50./ cred că poate ţine la presiunea 
grozavă a exploziei... 

De dimineaţă făcui și trimesei la Regiment un raport să-mi dea un 
concediu ca sinistrat, să pot acoperi casa, căci pică prin tavane și se strică 
tot. Numai de nu mi-ar pune bete-n roate Stanciu, care se pare că e cam 
invidios pe „norocul” (zice el!) al meu. El a stäruit să mă aducă pe mine si 
pe loanid înapoi. 

Aseară mi s-a comunicat de Colonelul Stanciu "atenţia mărită" 
pentru că i-ar fi spus un ofiţer neamt că rușii au de gând să se miște... 

Ar fi prost pentru că suntem cam puţin slabi pe aci... 

Bubue tunul cu intermitențe, arare. E unul, departe, care își pufăie 
alene proiectilul care trece suierând chiar pe deasupra mea. 

Dând de niște bulumaci (un fel de căprior, trunchi de copac, n.n.) 
prin apropiere am mai îngroșat acoperişul bordeiului asa ca să fiu mai sigur 
contra brandurilor care tot încearcă să găsească tunurile nemților aci. 

Sunt nedezbrăcat (neschimbat de haine, n.n.) de când am venit la 
Iazul Rotund, plus alte 2 nopţi dormite în pădure la Ezereni... 

Nu se aude nimic de schimbare deși curând voiu avea 2 luni /p.51./ 
de poziţie. 

Vorbii azi cu domnul General Calotescu pentru oamenii care mi-au 
venit necomplect echipați. 

Se vede că nu m-a uitat conu Petrică si g. Pâslaru pentru că mi-au 
trimis ,,Capitala” (publicație n.n.) expediată la 13 Iunie, primită azi! Bravo! 
Dar jalea e că nu vin toate numerile! 


Primii scrisori şi dela nevastă și dela copii. Îmi scriu de bine și mi 
s-a făcut dor de ei. Mi le aduse Nicuşor. 

Iar mi s-a trezit boala de stomac, intestine sau ce o fi: am ţinut dietă, 
am mâncat orez şi griş cu lapte şi tot nimic! 

Aflai din ziar că germanii se desprind, din Italia... Sunt la nord de 
Tarquinia. 

Seara mi-a venit sublocotenentul cu popota Vlad şi a mai venit şi 
un sergent major Popescu care mi-a adus veşti bune relativ la schimbare și 
refacere: numai să dea Dumnezeu să fie adevărate. 

Am început să mănânc mai solid. 


Sâmbătă, 17 Iunie, 

Uitai să scriu că am mai primit o nouă însărcinare: să recunosc, să 
jalonez si să definitivez un ,, Centru de rezistență”. Fusei cu ei până la 
Colţul Pădurii Tălmacilor; se prăbuşi marginea unui şanţ cu mine și eram 
gata-gata să am piciorul scrântit: m-a zguduit rău însă în interior (si mate și 
creer). 

/p.52./ 

Printre scrisorile primite aseară am una dela conu Petrică care îmi 
spune că vom esi bine: ştie el ce ştie! Mi-a făcut plăcere mare rândurile lui 

căci vin desinteresate si sincere ca dela un amic luminat. 

Aseară a fost aci maiorul Bălănescu şi cu colonelul Lang şi am 
aranjat ca eu împreună cu căpitanul Costandici să aranjem poziţia în 
vederea organizării, pentru ca locotenentul Tarälungä să o poată Jucra. 

Spun bäetii cari au fost la lucru azinoapte, că la o încercare de atac 
a rușilor la Stânca, nemții au răspuns cu „0 pânză de foc” nemaipomenit de 
densă făcută cu trasoare... 

Pe la 4 m-a deşteptat o bubuitură groaznică: nemţii au aruncat în aer 
un car de luptă rusesc pe Dealul Budăul Imputit. 

De dimineaţă mi-am pus bordeiu în bună stare, adică l-am mai 
adâncit şi i-am pus pelin pe jos. 

După masă m-am dus in inspecţie pe la Companii şi cu ocaziea 
aceasta am fotografiat Stânca etc. 

Pe la 16, 2 avioane inamice trecură pe aci şi unul a fost doborât de 
/p.53./ Anti Aeriana din spatele nostru. Dar un soldat dela noi Cerneanu 
Ion, 1943 (contingent 1 943 n.n.) din Compania 10 a lovit o grenada 
germană gi l-a rănit greu. i 

Veni Nicuşor şi-mi aduse multe bunätäti: usturoi uscat și verde; 
ridichi de lună şi 1/ 2 kgr. oţet. Am dat drumul la mâncare... fie ce o fi! 

Nu se aude nimic cu schimbul. Numai Nicușor spune că va veni 


Divizia 13 acum!... 
După masă am stat şi am citit romanul „Ulrimul armas” al lui 


Slavici. 

A fost un calm neobișnuit pe front. Seara e nostim cum vin căruțele 
cu masa companiei, poşta, muniții şi popota. 

Astă seară primii scrisoare dela Bulmeică. 

Au huruit cam multe avioane pe sus astăseară până la ora 23. 


Duminecă, 18 funie. 


Curios că azi e duminecă: nicio deosebire de celelalte zile... așa 
cum e în libertate. 

Am luat aseară 2 păhărele de vin şi am dormit ca o piatră... Acum 
mănânc pe o parte si scot pe alta. Aud că e o boală răspândită printre 
oamenii mei. 

Niciun semn că o să mă schimbe /p.54./ sau o să ne schimbe. 

În schimb vorbii cu Marin Ionescu care îmi spuse că a dat drumul 
la propunerea la „Crucea de Fier” şi că deabia așteaptă raportul de 


concediul al meu ca să-l aprobe. 

Ordinea de bătaie astăzi este: 
a Sublocotenent Dumitrescu Nicolae 
ompania 9 . Locotenent Frăţilă V. Jon (Felm aga 
: coten 1 : er - Fa 

- functionar la Primăria Municipală la Personal oe 
Adjut. Vizitiu Dumitru - Buzău 

Sergent major T.R. (Termen Red 1 

jor T.R. us n.n.) Zaharia Ie 

Sergent major Neagu Gheorghe Fee 
Plutonier major Soarec Gheorghe 

Compania 10 . Sublocotenent Mädinicä G. Nicolae - Pitesti 
Sublocotenent Dumitrescu Ion - Cosesti - Muscel | 
Sergent major Galici Vladimir — (Bucuresti - Radio ) 
Sergent major Bäläsoiu Ion - Muscel | 
Plutonier major Zuicd Ion 


Compania 1 
eae pania 11 . Sublocotenent Ganea Romulus -Zlagna - Tarnava 


Adjutant Cazan Vasile - Ploesti 
Plutonier major Nita lon 
Sergent major Florescu Ion (dispărut?) 
tate 12. Locotenent Olivotto Amelio - avocat Câmpulung 
ublocotenent Mar imi, ăceni 
Soe ares Simion (Mozaceni, Arges) la plotonul 
Adjutant Ilie Ion - Teleorman - plutonul mitraliere. 
esata Cosoiu Stelian — Dambovita. 
ublocotenent Avramescu Florea - Bo â i anti 
gor, Vâlcea (Tu 
Adjutant Condruf Dinu (Brăila) incheietor ee 
Sublocotenent Jonitd Aurel — aruncătoare 81.4 m.m 
Sergent major Soldan Jon - incheietor. | 
Sergent major Roman Gheorghe 
Doctor Breazu Aurel -plutonier sanitar. 
/p.55./ 


ae Fa ode acasă şi-i dădui si eu o scrisoare pentru nevastă. Duce 
ji roman vorbä cu Stanciu si vorbim de toate - pana si 
ears cea mai mare a frontului. Asta si pericolul 
ne Se si Neca se mai infoiaza artileria germană şi a noastră în ruși, 

: îşi transmit regulat „marmitele” brandurile lor grele, care exact 

fac impresia unui cazan trantit. | , 
Cică nemţii ar fi bombardat Londra timp de 16 ore cu „roboţi 


(rachete V2 n.n.) obţinând un efect distrugător. E criză de guvern în Anglia. 
Se spune că pagubele ar fi întrecut totalitatea celor de până acum. Laburistii 
vor pleca etc... 

Dă doamne aşa să fie. 

Veni Căpitanul Dumitrescu dela Divizie - geniu - şi aranjaram să 
trimită pari şi sârmă la Punctul de Comandă. 

Cei dela Divizie îmi comunicară că la radio s-a spus că dela 15 
germanii au luat în primire Londra cu o armă secretă... adică se confirmă 
cele mai sus scrise V2 (Fan 2) Vergeltungswaffe. 

Ora 16:30. Reincepu „bumbăceala”, bombardamentul. 

Scrisei lui Victor Druc, care s-a purtat corect şi de ajutor cu 
nenorocirea de la 6 mai. 

/p.56./ 

Azinoapte a fost bombardatä si Timisoara de banditii americani si 
englezi. | 

Pela ora 18 primii dela Colonelul Stanciu ordin sä-i tin locul la 
comandă până se duce să vorbească cu Timișoara la telefon. Am plecat 
imediat şi i-am ținut locul până la ora 23. 


Luni, 19 iunie 1944. 

Am dormit foarte bine în pat cu Locotenentul Dobrescu, singurul 
om politicos pe aici. Am avut chiar și posibilitatea să mai văd un lighean și 
să mă spăl pe picioare, operaţie nefăcută de 16 zile... E un detaliu puţin 
plăcut de citit dar corespunde realitatilor câmpului de luptă... Deasemenea 
nici nu m-am dezbrăcat. 

De dimineaţă nu mi s-a oferit niciun ceai, afară de sublocotenent 
Mărculescu, care m-a tratat „cu 2 bucăţi tort”. Înţeleg că nu este, dar nu să 
implinesti nici forma politetii mai ales fata de mine, este oarecum ciudat. 
Culmea e că nici Stanciu nu s-a interesat de acest mic detaliu... Rezultatul 
statului pe front: fiecare e închis în cercul său egoistic. 

Bombardară rușii cu artileria și branduri pe panta din fata; pe unde 
cavaleristii au făcut poziţii sigure artileriei. Au tras şi cu srapnele pe aci, 
fara rezultat. 

Ora 12. Stau de vorbă cu Chelcea despre pätaniile lui la cota 159 
unde se pare că a fost un mic iad pe pământ. Spune că acolo cădeau 
brandurile tot /p.57./ așa de dese ca loviturile de mitralieră. Îmi spunea cum 

un rus s-a prefăcut că e mort, dar după ce a trecut trupa de el pe gant s-a 
ridicat şi a vrut să arunce cu grenada, dar a fost observat la timp de cel cu 
puşca mitralieră care a tras în el si l-a omorât. De asemenea nu a vrut să se 
predea un locotenent, care apoi a fost lovit de grenadă în cap: au găsit în 
buzunarul lui fotografia nevestei şi fetiţei lui. Nenorocitul, îl trăgea ata! 

Colonelul Stanciu îmi povesti cum au decurs luptele pe aici. Din 
cele spuse rezultă că tot atacul şi grelele sacrificii făcute de trupele noastre, 
au fost făcute pentru a uşura situația Diviziei Blindate germane și că 
Domnul General Stoenescu a fost dus de năsuc de nemți. 

Nemţii au minţit că au trupele în cutare loc şi în realitate nu aveau 
nimic. Se duceau ai nostri si erau primiţi de ruși... 

Şi cei cari minteau cu aroganță erau colonei si chiar generali. 

Mai marii noştri inghiteau si tăceau pentru vre-o tinichea cu sau fără 
cordon (decorație, ordin-n.n.), deşi vedeau jocul fatarnic al nemților. 

Situaţia este aşa că dacă stăm așa o să ne macine forţele: azi 2-3, 
mâine 3-4 si vine descurajarea, demoralizarea si o să pierdem ce am prins 
până acum: bunul nume! 

Suntem în poziţie dela 22 aprilie 1944 deci 60 zile. Si desteptii 
noştri /p.58./ conducători cred că se va putea să meargă „chestia” la 
infinit... Nu au, zic ei! Dar sunt M. V. înapoi intacte. 

Pela ora 18 mă vizită Căpitanul Marinescu dela Anti Aeriană şi 
cumnată-meu Nicu Hodoroagă. Caută avionul căzut eri, doborât de ei: e al 
12-lea, Nicu are 5. 

Ne fotografiarăm frumos. Am scris azi lui tanti, Rotaru, Ispir, Druc 
şi V. Bârzotescu. 

Am o situaţie și morală şi de comandament foarte dificilă si mai 
ales - jignitoare: sunt omul de umplutură! Nu am nici o slujbă a mea: fac 
pe a altora: Locotenent Colonel fac treabă mai jos de gradul meu, tin locul 
unuia sau altuia etc. 

„„.Şi nu văd cu nicio esire din asta. Amorul meu propriu... Cine tine 
socoteala de el. Locul ce mi se cuvine cine să mi-l dea?... 

Am citit cu mirare în ziare o decizie în care se spune că celor 
dezertori în țară sau la inamic li se va confisca averea, iar familia lor va fi 
internată în lagăre de muncă grea... Cum vine asta? Aga de gravă /p.59,/ să 
fi devenit plaga aceasta? 

Ora 16. Agale, agale tizul Enescu veni pe cărare la Punctul de 
Comandă. A refuzat să plece în concediu pentru a fi lângă oamenii lui... 
Ăsta zic si eu „Şef. 


51 


Am stat de vorbă si îmi spuse una boacănă! A ţinut odată un front 
de 1500 m, cu 120 oameni. Raportând, Carbuna i-a răspuns că să se dea 2 
pusti-mitralierä la 1 soldat... $i că prin „stăruință, bravură, etc. trebue să 


Cu asemenea idei o să ne anemiem organismul armatei!... 

Alta: vine odată Cărbuna și-l întreabă pe Tomiuc: „Cum este hrana? 
Moralul? etc.” Acela i-a răspuns că e „perfect”. 

După asta pe Ioanid; la fel! 

Cărbuna spune lui Stanciu că germanii cu moralul duc lupta. Şi că 
Divizia germană are numai 600 oameni. Stanciu i-a spus că mai are si 1500 
mașini. Răspuns: „Pardon! Eu ştiu mai bine”... Si tocmai atunci se sparge 
un şrapnel drept deasupra și Cărbuna şi-a dat drumul drept pe fund sub 
tancul lângă care se desfăşura conversaţia... A fost foarte, foarte vesel si 
răzbunător pentru Dobrescu, Mărculescu și mai ales Stanciu! 

„— Stanciule, nu mă interesează câţi oameni ai, ci câte arme 
automate ai ,, ? 

...Si mai are sub comandă numai Divizia 3-a! Cum dracu s-o 
schimbe! 

/p. 60./ 

Veni Stanciu vesel că a vorbit cu nevasta și mă anunță că este 
competitor la plecare cu mine pentru că i-a zis nevasta că e operată etc. Dar 
e un ordin ca comandantul regimentului 

să nu plece. În orice caz, cum va fi eu tot bine voi pica. 

Venii repede pe coastă de frica brandurilor care azi au bătut şoseaua 
şi coasta din fata noastră pe unde cäläretii lui Giurcă au săpat șanțuri. 
Brandu e o armă de care mă tem pentru că e perfidä şi zăpăcită. 

La batalion e regulă si e bine în simpaticul și sociabilul meu bordei, 
aşa cum nu e cazul la cei dea Punctul de Comandă la cota 122. 

Duteanu îmi spune că e rost că raportul meu să fie aprobat, căci a 
venit Maiorul Enescu. 

Se tot fac semne că se pregătește un nou atac. | 

Îmi spuse Enescu că în bombardamentul dela Iasi a fost distrus 
docarul lui Jean, 2 cai ai lui şi calul lui de călărie frumos şi zdravăn. 

Astăseară dădui drumul la mâncarea normal, căci am slăbit foarte 
mult, ba am băut și vin. 

/p.61./ 

Marti, 20 1944, 

Zi frumoasă, normală, dar care poate ascunde o mulţime de 
surprize. Alaltăeri şi eri s-a observat o intensă circulaţie de auto camioane 
pe valea Jijiei. Pe de altă parte, Germanii vin dinapoi: sunt foarte multi, au 
ei vreun gând. 

Azi veni ordin de operaţii nou că Divizia îşi mai strâmtează frontul. 
Regimentul I Vânători predă Diviziei 7 Infanterie si Tomiuc preia frontul 
unei companii germane, probabil cea dela Stânca. 

Au venit artileriștii eri și-au recunoscut amplasarea tragerilor în 
funcţie de ora H. Se vede că acum - după ce rușii s-au întărit în teren - vrea 
să se ajungă la Jijia... 

Ora 12 mă cheamă Stanciu şi-mi comunică: la noapte comandanții 
de companii intră pe poziţie şi stau acolo până mâine noapte când va urma 
şi trupa... A aprobat Domnul general Calotescu. 

Iată un comandant cu suflet si cu inteligență. Nu are însă puterea să 
aplice cele ce știe că trebue din cauza altora cari vor să-şi compromită 
bunele rezultate de până acum. Dacă Divizia 3 aşa de slabă va fi dată peste 
cap... pe lângă Generalul Calotescu, pate rușinea şi celălalt. 

Revăd organizarea companiilor după un ordin care prevede ca la 
grupa puști mitralieră și mitralieră să fie 5 oameni si la brand 3 oameni. 

Eri am citit că la Piteşti, Mihai /p.62./ Antonescu, (a înființat n.n. ) 
joi 15 iunie, o „Fundaţia Argeșului”. Să vedem cât va dura. Probabil cât vor 
tine fondurile... 

Se vorbește mult despre efectele bombelor zburătoare (sau cum o 
numesc nemţii: ,, Wuwa” (Wunderwaffe)V2. 

Au început să ne bombardeze bolșevicii cu artilerie, dinapoia 
Stâncii: au tras multe proiectile în valea dinapoia noastră. 

În Finlanda bolşevicii înaintează de vreo 8-10 zile... 

Americanii au somat pe ministru Finlandei să părăsească 
Washinghtonul pentru „activitate dăunătoare intereselor U.S.A.”. 

Alta: Islanda s-a proclamat republică liberă si independentă... de 
Danemarca! 

În insula Elba au debarcat anglo-americanii. 

Menemencioglu, ministrul de Externe al Turciei a fost demisionat 
şi dezavuat de consiliul de miniștri pentru politica dusă în ultimele zile. A 
lăsat să treacă prin Dardanele 16 vase germane...! 

Regele Petru şi cu mareșalul Tito duc tratative de „împăcare”...apa 
cu focul! 

Azi primii o scrisoare dela Cornel al meu, scrisă in toväräsie cu 
Irina. 

/p.62./ 

Ora 16. Trecu vre-o 4 avioane ale lor insotite de focul Anti 
Aerianului nostru, sbenguindu-se pe sus. 

În pădurea Talmacilor unde am stat asa de linistiti 10 zile, nu este 
copac neatins de schijă. Crăcile au început să se usuce si se văd la fiecare 
pas, copaci retezati si doborâti neputincioşi la pământ. 

Ce liniștiți stăm noi în mijlocul detunăturilor de tun: trec obuzele 
suierând, chiuind pe deasupra noastră iar noi indiferenți ne vedem de 
treburi... Nu ne priveşte ce fac ele...! 

Văzui, notai şi fotografiai una nostimă: un conductor care aducea 
niște lemne groase pentru adăpostul căpitanului Tomiuc pe front. Din 3 cai 
unul este alb, și soldatul ingenios l-a acoperit cu foaia de cort pentru a-l 
camufla...! 

Este plină păduricea de pisici fugite din oraş de groaza 
bombardamentului. Aici la bordeiul meu, e una albă care:mi furnizează 
pureci. În legătură cu asta: azi găsii primul păduche de campanie - luat 
probabil dela Punctul de Comandă al regimentului. E nevoie de insecticide. 

Deasemenea câinii sunt mulți fără căpătâi... 

Au plecat ofițerii comandanţi de companie cu câte un comandant 
de pluton şi un agent de recunoaştere să stea noaptea si ziua aceasta pe 
poziţie, ca după tipic (după model, regulament n.n.). 

Batalionul intrat acum cu forte apreciabile - 9 ofiţeri; 12 subofiteri; 
282 trupă; 21 puşti mitralieră + 1 puşcă mitralieră germană; 11 mitraliere, 
7 aruncătoare de 60 m.m.; 3 de 81, 4 m.m.; 4 /p.63./ tunuri Anti Car ; 2 
burlane (contra tancurilor). 


Miercuri, 21 lunie. 

Azinoapte a fost bombardament solid pe front, probabil la liniile de 
comunicaţie din spatele Jijiei! Am dormit cu Doctorul Constantinescu ca 
nişte fericiţi dela ora 0 până la 7:30... Profităm. Vedem cât de intens 


3 Batalionul intrat acum cu forte apreciate la: 9 ofiţeri, 12 subofiteri, 282 trupă, 21 pusti- 
mitralieră Z.B. 53 + 1 puscä-mitralierä germană (probabil MG.34 cu încărcător de 75 tip 
tambur n.n.); 11 mitraliere (probabil mitraliere MG sau ZB pe afet cu încărcător bandă 
n.n.) 7 mortiere 60 mm; 3 mortiere 81,4 mm; 4 tunuri antitanc; 2 lansatoare de rachete 
(Panzerfaust sau Panzershreck n.n... 

bombardament a fost, după tärâna scursă din tavan din cauza zguduirilor... 

Ora 9:45. Convorbii cu Stanciu: lui i-a aprobat 12 zile si mie 10: 
voi pleca după venirea lui. - Deci s-a lămurit: eu voi îndura șocul rusului și 
voi conduce regimentul - anemiat cum este - la glorie (dacă rezistă) sau la 
dezastru (dacă cedează) pe veresie (fără garantie/ credit n.n.)... Cum va fi 
scrisa şi norocul meu e legat de al regimentului. 

Scrisei acasă Irinei (care împlinește 13 ani la 24 iunie), lui Cornel, 
Nelu, lui Moşu, Okul și Mărioarei, am timp și simt nevoia legăturii cu 
ai mei. 

Nu-mi place deloc modul cum au amenajat Punctul de Comandă al 
regimentului. Au făcut cabine pentru ștrand, iar nu pentru a rezista la 
bombardamentul artileriei grele şi al avioanelor. O să fac caverne solide. 

Ora 12:40. Greaua rusă caută bateriile germane care (trag dela vest 
de pădurea Tălmacilor). Se vede că le supără traficul de pe Jijia. Sunt tunuri 
precise, iar tunarii lor ştiu precis unde e locul bateriilor noastre. 

/p.64./ 

Am raportat asta la „lleana” să ia măsuri, căci dacă nu e 
contrabaterie o să fie prost de tot. Nu mai văd avioanele noastre deloc. 

Veni un nou ordin de operaţie: aci vom rămâne şi întâmpina pe ruşi. 
Ce efective? III-a are 280 (soldați, n.n.) + I-a cu 200 (soldați, n.n.); atât si 
nimic mai mult. 

În jurul schimbării de pe poziţie si a refacerii s-au ivit o mulţime de 
zvonuri... mergem 7-8 în refacere pela Hadâmbu, apoi pe jos la Pitești. 

.. alfii... nu mergem la Pitesti ca să se supere alţii, că ne-a adus în 
garnizoană, ci în Transilvania (... precis ştiu ei că la Dumbraveni...!). 

Ora 13:30. Căzu o ,, grea” rusă la 2-300 m. Numai de nu le-ar veni 
gustul să caute și pe aci. 

Mă gândesc unde şi cum eram acum un an si cum sunt acum: mai 
scriu doar pe un carnet cumpărat dela Ananiev la 10 III 943 cu 8 MR (mărci 
germane n.n.)... Nu-i chin mai mare ca acela de a-ți aminti în vremuri 
grele, de timpurile frumoase zicea Dante. Făceam ștrand pe vremea asta la 
mare. Îmi pare că venise și Nely acolo. 

Acum fac cură de bordei. Ce e trist e că de azinoapte m-au apucat 
durerile reumatice la genunchiul stâng si la gleznă, e încă suportabilă dar 
cred că dacă mai stau asa o să dau de /p.65./ mai mare bucluc. Dacă as putea 
să le dau în îngrijire medicală mai din vreme, până a nu se învechi. 

Sublocotenentul Mărculescu îmi comunică știri dela radio: în Franța 
lupte foarte înversunate. Englezii au adus 40% din efectivele de invazie iar 

nemţii numai 10% din rezerve (!). Că englezii au bombardat tare Berlinul. 
Lupta între ruşi și germano-finlandezi pe mare în golful Finlandei, ofensiva 
rusă continuă în Finlanda... etc. 

La ora 14:37. Traseră nemţii niște salve de au năucit satul Stânca. 
În 1/4 minut cred că 40 de lovituri... 

Astăseară intră trupa pe poziție. 

Eu de mâine dela ora 7 preiau comanda lui Regimentului 4 
Dorobanţi. 

Ora 20:40. Un pocnet îngrozitor m-a plesnit în fata; apoi altul a 
zguduit adăpostul; germanii distrug nişte mine. În tot cazul e grozav 
pocnitul lor. Nu e bine să fii pe lângă el. Ce trebue să fie cu torpila aceia 
nemțească care bombardează Londra... Până acum nu prea am ştiut ce e 
războiul dar de acum încolo o să aflu tot! 

/p.66./ 

Ora 20:45. Începură să plece bäetii acum spre poziţie in formații 
subțiri. 

Mâine dimineaţă îi urmez şi eu. 

Astăzi 21 Iunie 1944 se împlinesc exact 60 zile si 61 nopţi de când 
Regimentul 4 Dorobanţi stă necontenit în poziţie! A avut 10 acţiuni (dacă 
nu mai multe). A intrat în noaptea de 22/ 23 aprilie (Sf. Gheorghe) la 
Balasnovici şi de atunci necontenit a fost în poziţie. 

Nu știu care divizion omori 1 soldat si răni 3 dela Batalionul II, pe 
când regulau tragerea. 

Ora 21:20. Altă explozie puternică pe aproape. S-a zguduit puternic 
adăpostul meu. 

Vai de viata bietului pedestras şi vai de viata ostasului - în general. 

Ora 21:40. Trece un tun tras de un tractor, iar pe deasupra e un 
avion, par-că de-al lor. 

/p.67./ 

Dădui ordin să mă scoale la ora 5 dimineaţa ca să merg nestingherit 
de branduri şi artileria grea. 

Noaptea e o activitate foarte vie înapoia frontului, aşa că iti vine să 
te întrebi, când mai dorm oamenii. 

Pela ora 2, 1/2 au sosit ostașii schimbaţi. A început să plouă. 


Joi. 22 lunie. 
3 ani dela început războiului. Zi mohorâtă ameninţă a ploaie. Nu 
am dormit decât „pe bucățele” mereu am fost chemat la telefon de Stanciu. 

Când mă sculai, mă si salută artileria lor cu 2 obuze căzute pe aproape. 

E ora 4:30... Cei veniţi sunt tot aşa de neglijenti, tembeli, ca si cei 
plecaţi. Trebue să ai grijă ca de copii. 

Din reactiunile inamicului se observă că a adus mai multă artilerie 
aici. Trag des şi peste tot... 

/p.68./ 

Ora 6 fără un sfert: plecai! Ora 6+5' (minute n.n.) sosii la Punctul 
Comandă să întâmpin soarta. 

Batalionul I a stat în poziţie cu excepţie a 2 nopţi state în rezervă la 
Bogondă (sic). 

Ora 8:15 Plecă Domnul Colonel Stanciu și rămăsei Comandantul 
Regimentului 4 Dorobanţi. Punctul de Apărare la 1700 m. de linia 
inamicului (pentru că așa vrea Domnul General Stoenescu, să fie aproape!). 

Ora 14:10. Nu a venit popota şi mi-e foarte foame . 

Constatai că pentru aplicarea Codului de legătură nu avem rachetele 
necesare „nemţești”. Cei dela Comanda Artileriei - ca să-și justifice 
existenţa, au trimis copie de pe codul stabilit de germani (grupul Wohler), 
fără a se asigura că există rachetele necesare aplicării. 

Citii că la 13 iunie a fost înmormântat generalul Aurel Moldoveanu 
„Berilă” fostul meu comandant dela Regimentul 38 Infanterie mort la 
datorie (bombardament ?). Mort de ciroza ficatului. Şi-a ajuns vârful: 
gradul și (ordinul n.n.) „ Mihai Viteazu”. 

Ora 15:35. 6 avioane inamice au bombardat pădurea Talmaci şi mai 
înapoi. Erau de asalt. Semne proaste; nu am mai văzut atâtea de o 
săptămână. 

Se găteşte de ploaie: nori negri-vineti se apropie. 

Ruşii începuseră cu greaua. Trag în crucis în lungul văilor. Se 
descoperi o baterie în marginea satului Cârpiti. 

/p.69./ 

Cei de pe la Comandament între orele 1-5 după masă, sunt absenţi 
aşa că n-ai cu cine vorbi pe acolo, decât cu vre-un furier. Mentalitate de 
vilegiaturist... 

Stau într-o cämärutà drăguță căptuşită cu scânduri, poartă de 2 xl, 
70 x 1, 70 dar care nu face 2 bani pentru luptă. Imediat pot fi omorât ori 
rănit în ea. Am pus să-mi facă o cavernă solidă care să nu poată fi atinsă 
nici de bombe de avion. 

Ora 17. Trage cu greaua și cu brandt pe (cota n.n.) 163 unde sunt 
observatoarele. 

E o nenorocire cu prostia comandamentelor: pe 163 au instalat 8 
observatoare; de artilerie, de infanterie, de brandt etc. E o viermuială de 
oameni pe acolo. 

Ora 17, 35. Creasta dinspre nord deasupra Punctului Comandă e 
bombardată de branduri de se cutremurä cabana mea. 

Ora 20. Se târî vremea încet şi vine partea cea mai grea: noapiea 
începu să plouă. 

Pe înălțime bufnesc brandurile mulțime. De mirare că astăzi pe aci 
nu veniră decât puţine. 

Văzând că nu pot influenţa nimic asupra mersului lucrurilor, m-am 
resemnat și mă las dus de soartă spre bine sau spre rău... așa fac mii și 
milioane de oameni /p.70./ lăsându-și soarta in mâna câte unuia ca 
Roosevelt, Hitler, Churchill, Stalin etc., cei dacă nu sunt ca Salazar sau 
Kemal Pasa, jertfesc milioane de vieţi pentru chimere (himere n.n.), sau 
rezultate care nu durează 15-20 ani... pentru că alţii s-o ia d'acapo (de la 
început, Ib. italiană). 

20.43 Plouă serios, torențial. După cuvenită informare de seară pela 
ora 21.30 m-am culcat. 


Vineri, 23 iunie. 

Am dormit „tocat”! Când batalioanele, când comandamentele m-au 
sculat. Pela ora 1, s-au așezat ruşii cu brandurile pe Regimentul 30 
Dorobanţi la stânga şi am pus și eu artileria a 2 divizioane să tragă pe ruşi. 
S-au potolit repede! 

De dimineaţă la ora 5. Dodu Ioanid mă anunţă că în tufisurile dela 
nord de Pădurea Ciriteii mari și Satul Popricani se aud zgomote de motoare 
puternice (tancuri). Adusei vestea aceasta la cunoștință Ileanei I (Căpitan 
Minciunescu) cu recomandatia să o dea Carbunei pentru bombardare prin 
aviaţie. 

Vorbii din nou la „Florica” (Vila Florica) cu Stanciu, relativ la 
deparazitare si la adusul bulumacilor. 

Îmi spuse Stanciu că îi vine greu să plece: are tren acum la 8. Eu 
cred că minte. 

La ora 7 fără 1/ 4 primii 2 scrisori dela copii mei dragi Cornel şi 
Irina comunicându-mi „veşti importante”: că /p.71./ s-au copt cireşii, 
mierea s-a extras și Marsic e zburdalnic. Ce cald ţine la suflet asemenea 
scrisori. Îmi spun că n-au mai primit dela mine nimic de 3 săptămâni...! 

La ora 7 fără 1/ 4 (6.45) au căzut vre-o 4 lovituri pe cota 141. 

Zile grele! Citesc în ziare la rubrica „refugiaţi căutaţi de-ai lor...” 
că: „mame isi caută copiii, soţii îşi caută soțiile” etc. etc. Dar mai 
impresionant e cazul când un soldat rănit în spital întreabă de soarta copiilor 
şi soţiei sale... 

Vad în „Muncă şi lumină” fotografiile Colonelului Mihăilescu, 
Maiorului Nicolau și Maior Iandici, ba chiar mi s-a părut că-l zăresc pe P. 
Ghiata, prin rândul 4-5...! i 

Probă de humor de război: îmi spuse Sublocotenentul Mărculescu 
(care veni dela Tomiuc) că ai nostri pun reţele și ruşii le scot. Azinoapte 
unul a stat de santinelă în fata rețelelor şi s-a pomenit în cap cu o pisică 
neagră aruncată de un rus... A fugit bietu' om nebun de spaimă. Era un elev 
adjutant dela Divizia I. 

Din cauză că stau de atâtea zile pe poziţie, mâncaţi de păduchi și 
bolnavi de dizenterie, moralul oamenilor e căzut... 

Îmi spune tot Mărculescu că în prima și a doua zi de ofensivă, după 
formidabila pregătire de artilerie, a interceptat (cu ajutorul unui plutonier 
jandarm care ştia perfect ruseste) radiograme (mesaje radio sau morse n.n.) 
ruse care spuneau: 

- linia I a fost sfărâmată de forte româno-germane: puneţi mitraliera 
din linia II să tragă în cei din linia I care fug. Regimentul 500 Infanterie 
fuge... 

- Regimentul 146 nu mai poate rezista (era cel din faţa lui 4 
Dorobanţi) 

- aviația noastră bombardează tot pe ai nostri. Ne-au produs 100 
morți. 

Artileria se retrage peste Prut: Rezistati cu brandurile... 

Se înjurau între ei. Aveau femei operatoare: unul ameninţa pe o 
asemenea femeie că s-o jupoaie pentru că nu ştie să lucreze. 

Se vede că le dezorganizase tot sistemul comunicaţii telefonice, că 
imediat ce s-au restabilit nu s-a mai prins nimic. 

Deşi  Sublocotenentul Mărculescu de la  Transmisiunile 
Regimentului a raportat aceste ştiri unui general neamt şi general 
Dumitrescu totuşi nu s-a împins cu vigoare după rușii în debandadă. Dacă 
se făcea nu mai aveam noi pierderile de acum. 

Deci se adevereste că nemții ti-au făcut trebusoara lor momentană 
cu noi (degajarea Div 79) (degajarea = depresurarea n.n.) şi au stat fără să 
tind socoteală de nevoile tactice mai îndepărtate! Era /p.72./ comandant al 

grupului de armate Herr general Wôhler (comandant al grupului de armate 
Wohler n.n.). 

Divizia ceru ca pentru mâine să trimit un ofiţer și un soldat care să 
vorbească la radio despre isprăvile lor. Am trimis pe Locotenentul Damir 
si pe soldatul Stirboiu (cel cu distrugerea carelor în toväräsie cu Sergentul 
Stefänoiu). 

Azi constatai că majoritatea celor de pe poziţie sunt dizenterici. 
Cauza: mâncare stricată, monotonă (fasole), acrită. Plus surmenarea 
oamenilor și păduchii. 

Citii în ziare că în Finlanda ruşii au ocupat Viborg (Wiipuri )... 

Germanii s-au retras din insula Elba. 

Americanii au pornit atacul Cherbourgului. 

Una din curvărăsiile politicei engleze: guvernul britanic a hotărât să 
nu mai sprijine pe generalul sârb Mihailovici (cel care a făcut lovitura de 
stat în 1941)... 

Veni ordin ca până poimâine seară să reluăm cota 159 ,, Muntele 
Vulturului”, noi împingând pe stânga (prin sapa) şi Regimentul 30 
Dorobanţi pela dreapta... Să vedem ce va esi pentru că acum ruşii s-au 
întărit straşnic acolo si cam peste tot. 

Ni se comunică dela Batalionul I./ Regimentul 4 Dorobanţi că se 
văd bolşevici venind spre linia I şi plecând iar alţii aduc bobine cu sârmă 
ghimpată. 

Ora 16.26 Un brandt căzu la 60 m. de bordei deși suntem sub pantă: 
oare să ne fi descoperit? Vestea proastă aci e faptul că nu le auzi venind 
/p.73./ , din cauza malului. Eu cred că au greșit de au trimis-o aci: au tras- 
o în doru lelii! 

„„„Dar a 2-a căzută mai la vale pe direcţia noastră arată că ştiu ei 
ceva... 

Primii un raport dela Doctorul Căpitan Dron care îmi dădu de 
gândit... o să fac şi eu un raport tare la Divizie. 

Azi avem: 

1247 

II 284 

TI 308 

Cd.ba. etc. 380 (comandament batalion n.n.) 

1219 pe front de 2 1/ 2 km din total de 1840. Deci peste 30% 
pierderi. 

Ora 18.30 Făcui raport la Divizie asupra situaţiei sanitare si morale. 

Poate o să ne scoată și pe noi la odihnă ca pe Regimentul I Vânători. 

Ora 20 Mi-e rău dela stomac probabil intoxicație. 

Ora 22.15 S-au obrăznicit vecinii, au pus brandurile să tragă la I şi 
IL. Pusei să-i muştruluiască artileria în zona cotei 151 Dealul Rusului, 148 
şi Ciriteii Mari. 

Dac-ar nemeri fiecare obuz și glonţ, rău ar fi! 

Mi se ceru să raportez dacă se aude zgomot de maşini pela noi 
înapoi. 

Astănoapte e o incursiune pentru captură prizonieri. 

1p.73./ 

Mereu grijă si întrebări la telefon cum merge chestia cu „pescuitul 
crapilor” după expresia lui Colea Tomiuc. 


Sâmbătă, 24 iunie 1944. 
Ora 2- loanid mă anunţă că se aude zgomot de motoare la Nord de 


Pădurea Ciritei si pe Dealul Rusului şi înapoia Stâncei. 

Apoi că incursia a cam ratat, au omorât un ciolovec si au fugit 5, 
luând arme automate. 

Ora 2.15. Mereu se anunță zgomot de motoare din spate. 

Ora 3.20. Si Ioanid și Tomiuc mă anunţă că zgomotul de tancuri e 
în Pădurea Stâncii. Peste 10' (minute n.n.) Tomiuc spune că au apărut 2 
tancuri pe Dealul Mănăstirei si unul a tras. 

Ora 3.35 S-a deschis focul şi cu „greaua” și cu tot Regimentul 15 
Artilerie - „Ciocane de foc” puternice. 

La 3.50 a început bombardamentul; 

Ora 4. Ioanid- o companie a atacat dela 139 spre 159. L-a luat sub 
foc au căzut mulţi și restul a rupt-o la fugă spre Pădurea Ciriteu mic. 

Ora 4.10. Tomiuc: o companie urmată de 2 tancuri au rupt-o la fugă 
spre Pădurea Stânca copleșiți de focul artileriei. 

/p.74./ 

4.30. Ioanid comunică că a fost atacat de un batalion. L-a lăsat să 
se apropie şi i-a luat sub foc de mitralieră şi brand. 

A fost o grozavă văicăreală si fiecare fugea cu câte un mort sau rănit 
în spinare. l-a bumbăcit apoi cu brandurile in Valea Neagră. 

N-am putut închide ochii deloc din cauza bolșevicilor. 

E un răsărit frumos, de vară, dar păcat că e pe aici! 

E foarte natural să stau în cabana asta dar dacă aș îndrăsni să stau 
pe vreme de pace în aşa ceva, toţi m-ar socoti „original”. E normal să stai 

într-o cameră de hotel păduchioasă, igrasioasă etc. 

La popotă mă desgustă gustul idiot de ulei nerafinat. Eri mi s-a adus 
o mâncare gătită cu untură râncedă. 

Am o mulțumire intimă, adâncă de a fi făcut un lucru bun: am 
împiedicat atacul dușman! Asta îmi ia si pofta de dormit... 

La ora 7.15 m-a sculat „Ileana” (Căpitan Aurică Ştefănescu) ca să- 
i spun cum a fost. Vreau stat-majoristii dări de seamă, schiţe, etc. 

La ora 8.15. Vorbii cu șeful de stat major, Locotenent Colonel 
Marin Jonescu și-i spusei şi lui. 

Trofee: III (Maiorul loanid- o mitralieră, un brand). 

/p.75./ 

II Tomiuc : 2 mitraliere Maxim pe cărucior. 

Ora 9.30. Veni ultimele aerofotografii si de pe ele am situat bateriile 
de aruncătoare și le-am dat în primirea artileriei să le bată când deschid 
focul. 

Ora 12. Trage „greaua” la observatorul de sub tanc la Sud Cota 141, 
în jurul lui, dar nu pe el. : 

Ora 17.35. 2 bombardiere ruse si 5 avioane vânătoare trecură pe aici 
şi bombardară spre Iasi... Ce au de gand?... 

Se închide vremea a ploaie. 

Scrisei lui Nelly si apoi lui Bebe căci pleacă Grajdeanu, plutonierul 
major, la Piteşti. 

A venit ordin de concedii foarte idiot conceput: pleacă 10% din 
efectiv pentru 18 zile. E o foarte mare greutate să stabileşti cine să plece 
pentru că toţi sunt indreptatiti să plece. Ordinea de preferință este sinistraţii; 
cei cu copii, cei cu greutăţi familiare, etc. Dacă dau drumul la ofiţeri si trupă 
nu mai are cine să comande și pe front cine să lupte... 

Ora 19.30. A început să plouă des și repede așa că nu se mai vede 
creasta din față (600 m). Poate asta să mai împiedice pe ruşi dela terminarea 
pregătirilor. 

La radio se comunică că la Kowno bolșevicii au pornit marea lor 
ofensivă. 

/p.76./ 

Comandantii nostri. Din cauza greutăţii de transport, au dat 
restrictiuni pentru consumul de munitie - ca si cum noi am trage pentru 
placerea noastra. 

Ora 21. Pleacă Căpitanul Georgescu la un curs de informatori. Eu 
cred că această măsură frizează nebunia pentru că noi n-avem efective în 

front şi aceşti stat-majorişti văd lucruri mari - teoretic şi fără bun simţ. 
Plouă mereu şi s-a făcut un noroi grozav. 
Pe front obisnuitele pârâituri. Nu prea se mai bombardează. 


Duminecă, 25 iunie 1944. 

Azinoapte - pe negândite - am avut o noapte liniştită şi din cauza 
oboselii am dormit aproape normal. M-am sculat doar de 3 ori. 

Căpitanul Tomiuc m-a anunţat pela ora 23 că a prins „un crap”... 
probabil un dezertor de la ruși.... Așa că Divizia va fi veselă că are 
informatiuni. 

La ora 6 e o vreme umedă, rece şi mohorâtă că ţi-e sila să mai träesti. 

E linişte pe front: se vede că le e silă şi lor să mai tragă. 

Au venit ziare şi e bucurie când mai aflăm câte ceva din lume. 

Mâncai mazăre cu carne rece, adusă de eri dela ora 15. Muste, 
strâmtoare, dar nu se poate /p.77./ altfel. Azi e Duminecä! Ce puteri are 
tradiţia: ti se pare anormal să lucrezi Dumineca... 

Aseară a fost găsit un mort de al nostru prin bălării, fără acte, fără 
nimic. Am pus să îl îngroape. 

M-am îngrăşat. Asta înseamnă că asimilarea se face bine si că 
durerile sunt datorite numai nervilor. | 

Inalt Prea Sfintia Sa Patriarhul Nicodim a fäcut o scrisoare 
Episcopului de Canterbury cerându-i să intervină ca aviatori anglo- 
americani să nu mai bombardeze populaţia civilă şi obiectivele 
nemilitare... Intervenţie zadarnică!... 

Veni ordin că mâine noapte Regimentul 1 Vânători va schimba pe 
Regimentul 30 Dorobanţi... Deci noi rămânem tot la roată... Pe deoparte 
e mai bine așa, căci poţi să-ţi revendici mai multe merite... Cât vom sta noi 
la refacere, tocmai soseşte termenul plecării în concediu, nu ca sinistrat 10 
zile... aşa cum îmi ciuntise şi Regimentul si Divizia. 

Ora 12.30. Trag bolșevicii cu brandurile pe Valea Budău si creasta 
dela Sud... Nu au tras de mult pe aci. Una căzu chiar deasupra noastră. 

S-au cam obrăznicit tâlharii... Semn că i-am scuturat bine sau că 
vor să facă ceva... 

/p.78./ 

Dădui de „România Apicola” (revista apicultorilor români n.n.) 
unde am citit articolul despre „Coloniile germane” de Dr. Nicolae 
Romanescu, pe când eram sub focul inamic la Iazu Rotund... Suflet de 
apicultor şi distracție de apicultor... Chiar și sub focul de brand. Trebue să 

scriu un articol despre asta. 

13.30 Artileria grea rusă si brandurile bat înviersunat podişul si 
creasta dela Nord de Punctul de Comandă... 

Ora 16.35 Mă anunţă Ioanid că s-a tras o lovitură în mitraliera lui 
dela 159. Cercetând, aruncătorul de 120 a tras o lovitură anormală. 

Pusei să se facă un adăpost cavernă. 

Veni un svon că a fost bombardat Târgu Jiu si Locotenentul 
Dobrescu Theodor e foarte îngrijorat să nu-i fi bombardat casa lui unde e 
soţia cu 1 copil. 

O calamitate şi cu bombardamentele anglo-americanilor: asta e 
răspunsul la scrisoarea patriarhului. 

Ce dracu au azi bolşevicii pentru că dela ora 15 până acum la 19.30 
trag mereu. Un obuz căzu la 100 m. de noi venind dinspre Stânca, în lungul 
Văii Budău Împutit. 

Vremea s-a răcit tare: seara nu mai pot sta fără şubă. Noaptea am 
primit ordin să întocmesc o situaţie de specialităţi a deficitului în oameni. 

Desteptii nostri vor să ne dea oameni dela Divizia 18. 

/p.79./ 


Luni, 26 lunie. 

Azinoapte linişte relativă. Dimineaţa la ora 7 au reînceput 
bombardamentul la observatoare si la cota 162. A căzut si pe valea noastră. 

Divizia, pentru că un furier a greşit situaţia, l-a trimis pe front să i 
se dea comandă de grupă. Conceptie tâmpită de stat-majoristi. Să dau eu 
soarta a 4 insi pe mâna unuia care nu mai ştie să comande nici cât un soldat. 

La noapte Regimentul 1 Vânători reintră pe poziţie după ce a stat în 
refacere 6 zile (21-26), apoi vine în refacere Regimentul 30 Dorobanţi până 
la 2 iulie, iar noi esim în noaptea de 2/3 iulie si stăm până la 8 iulie, și apoi 
vom intra în locul lui | Vânători la Moineşti și așa se va urma - zice-se - 2 
săptămâni pe front, una la odihnă! Să vedem cât timp ne vor lăsa 
evenimentele să urmăm acest plan foarte bun în alcătuirea lui...! 

8.45. Azi băui ceai chinezesc din cel cumpărat la Odesa în 1942... 
Făcut în gamelă, nu are niciun gust. 

Legătura cu Divizia și cu observatoarele sunt rupte din cauza 
bombardamentului. Au început rușii să bombardeze bateriile. 

Veni salvă de 5 obuze la tanc. 

Până eri am avut un comandant detaşament legătură al artileriei pe 
Locotenent Petrescu iar acum pe Soldat Popescu Emil din Roșiori de 

Vede - din Regimentul 15 Artilerie. 

/p.80./ 

Vorbii cu Căpitanul Busuioc, să-mi dubleze firul telefonic pe 
porțiunile expuse bombardamentului pentru ca în caz de acţiune să-l am la 
dispoziţie. 

Ora 11.35. Reluară bombardarea pe aici. Una fâsîi şi exploda la 50 
m. de mine. Îmi vine să injur pe idiotii care au construit cabinele acestea 
idioate, nesolide, bune pentru vilegiaturä, nu pentru a rezista 
bombardamentului! Ce fac eu aci, când încep ăştia o operaţie serioasă cu 
baraj solid, continuu etc. 

Vorbii la Divizie dacă se poate trage pe linia I cu: arme şi arme 
automate în avioane: Minciunescu îmi spuse că da. 

Dădui ordin în acest sens la batalion. 

Văzui un pistol mitralieră american (dat rușilor) la Căpitanul 
Constantin, găsit pela batalionul IT. ÎI rugai pe Tomiuc să-mi procure unul 
şi mi-a promis... 

Aviaţie inamică trece în lungul frontului urmărită de Anti Aerianul 
nostru. : 

Aseară am văzut un spectacol foarte interesant: avioane bolşevice 
prinse în fascicolul a 4-5 proiectoare şi Artileria Antiaeriană trăgând cu 
trasoare și cu tunuri grele. Se zice că totuși ar fi scăpat după ce au aruncat 
câteva bombe pe lângă Palatul Telefoanelor. 

Au adus nemții vre-o 30-40 guri de foc Anti Aerină grele pe lângă 
Iaşi - aşa că au devenit mai precauti cumetrii nostri. 

Cärutele, masinele trec în toată voia /p.81./ dela şi spre front, par- 
că nici nu ar fi război si bombardament. Aci se vede rolul norocului sau 
nenorocului. 

Ca și la mine, dacă îmi loveşte bordeiul din spre vest pot fi liniștit, 
dar dinspre est, un obuz îl străbate pentru că imbecilul care Î-a făcut nu a 
ținut seama de posibilitatea bombardării din aer - Sculeni, Carpiti, adică în 
lungul Văii Împutitului Budau... 

Azi ne întărirăm: dela Centru au venit 10 insi, printre care si soldat 
Anderca Amorei, fosta mea ordonanţă. 

Azi veni ordinul Divizionar 3. No. 203, urmat după al Marelui Stat 
Major No. 56.999/ 44 după care eu Comandant Secund sunt redus din 
tabele. Rămân în vânt. Marin lonescu îmi spuse că trec la Centrul de 
Instrucție. 

Mă făcui eu că sunt burzuluit, dar sunt liniștit pentru că soarta îmi 

va avea grijă... | | 
Ma fotografiai in usa bordeiului-cabinä si dädui aparatul 


Sublocotenentului Chelcea pentru a face fotografii la cota 163 si 161. 

Sublocotenentul Marculescu, ascultä la radio: Cherbourg-ul a 
cazut! La Vitebsk lupte grele cu bolsevicii... 

Veni un svon că ordinul cu concediile 18 zile s-ar fi 
contramandat...?! Ar fi încă un prilej de descurajare pentru bietii ostași. 

/p.82./ 

Azi primii răspunsul D-lui General Calotescu la raportul 
confidential făcut asupra stării regimentului. 

„Divizia cunoaște toate punctele raportate de Dv. si vă face 
cunoscut că regimentul Dv. este cel mai bine plasat pentru a remedia aceste 
neajunsuri, putând schimba batalioanele cu cel ce-l are în rezervă de 
Divizie. 

Cat priveşte masa trupei, este surprinzător că vă adresati Diviziei 
în această privință, precum este surprinzător de copilăresc motivul cu 
monotonia meniului, când depinde de Dv. ca să-l faceţi cât mai variat. Vă 
rog să faceți pe viitor rapoarte serioase si să vă gândiţi că aci am venit să 
ne apărăm fara iar nu să facem manevre si că nimic din cele ce raportați 
nu Sunt de neînlăturat chiar de către Comandantul Regimentului si 
organele sale fără să fie nevoie de intervenţia Diviziei. 

Comandamentele superioare știu că trupa si ofițerii sunt obosiţi, 
dar aveți în primul rând posibilitatea schimbării batalioanelor, pentru 
remedierea în parte a răului. 

Comparaţia cu trupele germane imi este ruşine de rușinea 
regimentului să o mai citesc... 

În privinţa epidemiei s-a dat ordin Șefului Serviciului Sanitar, care 
a plecat la fata locului”. 

D.O. 

...Rezultatul sinceritatii fata de șefi... 

Azinoapte am avut o p... ca un flăcău. 

/p.83./ 

Veni ordin ca să trimitem 3 ostaşi să vorbească la „Radio Donau” 
familiilor lor (la Posta-Radio). 

E frumoasă măsura. 

Colea îmi făgădui că mi-a făcut rost de un pistol american. 

Se împlinesc 7 ani decând am început casa noastră, zestre 
pentru copii. 

Ora 19.15. Continuă duelul de artilerie care nu ne mai 
impresionează, dar care rămâne un joc groaznic cu moartea şi suferința si 
şansa. 

Ora 20.15. Ne pomenirăm încadraţi de un baraj grozav de artilerie 
rusească. Au căzut vreo 40 lovituri de grea, uşoară, anticar şi ne-a silit să 
ne-ascundem la gropi din cauza schijelor. 

Cauza cred e că i-am atins cu un ceas mai înainte la un tun anticar 
(pădurea Stânca 151 și Est de P.T. Popricani). 

Nostim a fost că în toiul bombardamentului o căruţă cu doi cai 
mergea la trap în spre 141... Si nu i s-a întâmplat nimic! 

/p.84./ 

Avionul „cucuvea” vine regulat la 9.30 - 10. Se învârteşte pe 
deasupra Pădurii Tălmaci - acolo crede că e ceva. Văd lucrările făcute de 
„3 care” şi crede că acolo suntem noi. 

Pe la ora 22 se auzi zgomot de avioane multe. 

Veni o instiintare că aviația rusă mâine ar avea intenţia să ne atace 
podurile. Am dat ordin dacă vine să se pună cu tot focul companiei pe 
avioane. 


Marti, 27 iunie 1944. 
Zi foarte frumoasă. Azinoapte linişte. Doar pe la 4 fără un sfert 


măgarii de ruşi au tras la observatorul de sub tanc două grele. 

Mi-a spus un ofițer neamt că a apărut o nouă baterie grea în sector. 

Azinoapte s-a schimbat 30 cu I. V. (Regimentul 30 Dorobanți Arges 
cu Regimentul 1 Vânători n.n.), deci si noi mai avem de stat aici încă 5 zile. 

Stanciu o fi acasă si numără zilele ce i-au rămas de stat... Cosi fan 
tutti...! 

Veni prin surpriză 2 avioane ruse care cam găsiră oameni expuşi în 
lumină. 

A venit pe la mine la 10 fără un sfert căpitanul Rămmer, şeful 
D.V.K. dela Divizie. 

Raport de boală de la locotenent Dobrescu, bolnav de cistită... În 
modul acesta voi rămâne curând fără ofiţeri... 

Ora 12 fără 1/ 4. Începură să tragă anticarele /p.85./ lor şi artileria 
noastră, E bine că trag numai dinspre nord, nu şi dinspre est, în lungul văii. 
Azi e a S-a zi decând duc comanda Regimentul 4 Dorobanţi. 
Stanciu a plecat joi 22, aşa că concediu îi curge din ziua de 23 iunie. 
Vorbii cu locotenent colonel Dumitriu care îmi spuse că a auzit că 

eu o să fiu trimis la recruți (!)... Că așa s-a discutat. ÎI intrebai de soarta lui 
Pandele Ocan şi-mi spuse că era la Divizia 18 în stânga noastră. 

Primii și dela Stelică un raport în care arată că este mâhnit si jignit 
de raportul în care am arătat că masa nu e suficientă si nici de bună calitate. 
Într-adevăr, la Valea Adâncă e foarte bine pregătită, ajunge însă aici sbătută 
(agitată n.n.) seara e bună, dar a doua zi fasolea e acră! Aşa e vara și trebuie 
înlocuit cu altceva. Cu ce? Nu ştiu nici eu şi e treaba forurilor superioare să 
găsească!... 

Ora 18. Veni sublocotenent Müller Krautter dela Diviz. Artil. TI/I 
79. Artilerie Reactivă din Divizia 79 (divizion de artilerie IT aparținând 
Infanterie-Division 79 - corespondent in limba germană n.n.) - de la 
locotenent colonel von Wolff - m-a anunţat că mâine dimineaţă la ora 6.30 
germanii dela Stânca vor ataca să ocupe biserica si poate și coasta din fata. 

/p.86./ 

Ca să mă feresc de molime îi trag cu usturoi. Mănânc o cäpätänä pe 
zi... şi mi-e bine. E si locul şi timpul si nu incomodez pe nimeni. 

Ora 22.30. Deasupra Iaşului e horă mare de avioane. Nu aud 
bufnituri dar văd numai parasute luminoase. Nu trage niciun tun, nu e 
niciun reflector. 


Miercuri, 28 iunie. 
Ora 4.25. Artileria noastră începe să tragă rar înspre Jijia. 


Aseară Tomiuc mi-a trimis un pistol de gangster, cadou din partea 
băieţilor batalionului IH. 

Ora 5.10. Avioane inamice spre Iasi. Trage Anti Aeriana. Ora 5.40. 
Trage artileria rusă la tanc si creasta Sud. 

Ora 6.05. Ei bombardează poziţiile noastre și le răspunde 
aruncătoarele lui 1.V. I. (brandurile din batalionul I/ Regimentul 1 
Vânători n.n.). 

Se aproprie ora 6.30 când nemţii vor trebui să dezlantuie focul. 

Se sparse una deasupra noastră, pe coastă. Numai de ar da 
Dumnezeu să se adeverească zicătoarea frontului: „Cel mai solid adăpost 
e cel pe care nu cade nimic”. 

Ora 6.34. Începu o bombardeală bună și mi se anunţă că germanii 
porniră la atac şi au ocupat biserica. 

Începură ruşii să bombardează cu brand si artilerie „la Tanc”. 

Nemţii s-au oprit, au mers doar 200 m şi s-au oprit. 

/p.87./ 

Ora 7.40. Aurel- Acţiunea s-a dus mai mult pe bază de artilerie 
reactivă de foc foarte slabe. Sgomot la nord de Stânca versant probabil la 
Jijia. Din organim. inf. (organigrama informativă? n.n.) nici o reacţie. 

Atacul dat de o companie germană. 

Pe pantele sud de P.T. Popricani ruşii stabilesc o linie telefonică 
către Ciritei. 

Ora 7.50. E linişte pela noi însă se aud huruituri departe spre stânga. 

lar fusei martor - de data asta, orb - al unei operaţii bune. 

În fata, pe coasta de Sud, călărașii lui Giurcă lucrează paşnic la bătut 
pari pentru rețea ca si cum n-ar fi făcut parcă până acum decât numai 
asta!... 

Azi, faţă de reacţiunea rusă, dacă germanii împingeau mai energic 
puneau mâna si pe Dealul Mănăstirii si pe colţul pădurii Stânca si pe dealul 
Rusului. 

Ora 9. Căpitanul Aurică Ştefănescu a venit pe aci. Plecă la TII 
(Batalionul IIT n.n.) cu motocicleta. 

Ora 10. Bate artileria grea rusă de svântă la 163. 

Auzii că Detaşamentul ,, Iazu Rotund” a fost de sacrificiu pus 
acolo... Deaceia ne-au luat cu nepusă masă şi dus acolo cu grabă dar 
Dumnezeu a ajutat si am esit cu bine din încercarea aceasta... 

/p.88./ 

Îmi comunică Popescu sublocotenentul că cei dela Regiment au 
ordin să nu mai facă trageri decât cu aprobarea Brigăzii de Artilerie... aşa 
că o să pierdem mult timp până să deschidem focul spre inamici. lar el trage 
ca la nuntă: mi-a omorât un soldat și rănit 2 numai azi la B.III (Batalionul 
II n.n.). i 

Ora 13. Începură nebunii „să croiască” cu grea şi branduri grele la 
coada Văii Budău Împuţit... 

Cei dela Brigada Artilerie sunt la masă așa că să aşteptăm pentru a 
le cere aprobarea să termine boerii masa! Ce oameni și ce măsuri lipsite de 
bun simţ... 

Îmi comunică observatorul că vede vreo 3 soldați nemti în pădure 
alergând după 2 soldaţi ruşi să-i prindă. Deci nemții au înaintat vreo 300 
m. vest de biserică, deci la creastă. Bravo nemților... 

13.25 Avioane inamice urmărite de Anti Aeriană venind dela Sud. 

Sublocotenentul Chelcea - în chiloti - face plajă la soare... 

Iar am dureri la stomac... Nu pot să mă înfrânez dela mâncare, care 
este si o necesitate si o distracţie pe aici... 

Ora 15.30. Veni cumnată-meu Nicu pela mine şi-mi spuse că 
pleacă, fiind mutat la P.S. (Partea Sedentară n.n.) având frate mort pe front 
şi cumnat pe front... 

/p.89./ 

S-a terminat adäpostul contra-bombardamentului aerian: foarte 
solid. 

Ora 16: Începu să plouă tapän şi are de gând să dureze mult. O să 
se facă iarăşi noroi grozav. Tună. 

Azi se încearcă să se aducă mâncare caldă şi la prânz, pe linia 1 ca 
paliativ al neajunsurilor semnalate de mine. Să dea cazane-ranitä (marmita 
n.n.) aşa cum au germanii. 

17.15. Plouă, încet, des, ca toamna: pică în cabină si peisajul e trist, 
trist... Divizia se găsi chiar acum să cheme artiştii pentru o echipă artistică: 
adică ne ia oameni de pe poziţie, slăbim frontul pentru un lucru secundar... 

Pe seară (la ora 20) se răcori vremea şi se vede foarte frumos - o 
privelişte rustică... Dar răsună bubuitul tunului şi suierul obuzelor... 

Mustele și tântarii (noaptea) ne chinue. : 

Aici e mare eveniment venirea mesei. Se aduc și se predau scrisori, 
vești. Nu e decât un singur subiect de discuţie palpitant: când ne scoate în 
refacere? Unde ne duce? Cât stăm? 

Aceasta arată că s-a împins prea mult resortul rezistenţei - 72 zile şi 
nopţi pe poziţie. 

/p.90./ 


Joi, 29 iunie (Sf. Petru). 


Ora 3.20. Incepu contra-atacul la Castel. Trag ruşii puternic cu 
brand etc. 

3.25. Bat pe Valea Budău imputit cu artileria grea. 

3.45. Ruşii au pornit la contra-atac. Atacul oprit 7 şi 8 (companiile 
7 și 8 n.n.) - Lupte cu grenade. 

3.50. Ruşii se retrag. Lupta în poziţie în sectorul lui 6 (Compania 6 
n.n.). Respinsi rușii se retrag. Oprirea lui 7 si 8 repetată . 

4.5 . Pe şosea vin ruşi multi. Dezlantuit tragerea de oprire 7 si 8. 

4.20. Compania 6 i-a contra-atacat și a luat vreo 11 prizonieri. Ruşii 
au fugit. 

4.30. Situaţie restabilită. Ruşii trag cu tunuri anti-car si branduri. 

4.45. Situaţia complect restabilită. 

Ora 5: linişte deplină ca si cum n-ar fi fost nimic... 

Ora 5.30. Se anunţă că pe Jijia vine un banc de ceaţă prea gros să 
fie natural. Se prea poate ca la adăpostul lui să aducă trupe. 

Cerut interdicție la pod. 

/p.91/ 

Date: au atacat circa 300 rusi. S-au lovit de un plan de foc perfect 
al Batalionului II. Companiile 7 si 5 au tras in fata Companiei 6. (foc 
încrucișat al Batalionului II, Companiilor 7, 5, respectiv 6 n.n.). 

Pierderi: un sergent mort si 3 soldati raniti. 

Ora 6.30 Locotenentul Henning Gheorghe dela 103 A.C. imi 
comunică că Valea Jijiei e plină de ceaţă artificială. Nu se aud zgomote 
de care. 

Ora 7.7 . Se aude bombardament puternic în dreapta (la nemți)... 

Sublocotenentul Chelcea găsi și mascota noului nostru adăpost- 
tunel: un ursulet pe care l-a agăţat la intrare! L-am fotografiat. Este îmbăiat 
în regulă. 

Azi este Sân Petru! 

Ora 8.5. Tomiuc- că se aud zgomote de motoare tanc. 

Sosira 5 prizonieri din Regimentul 468 Divizia 111- Căpitan 
Suhovoi, Locotenent Feldman - comandant Compania 2. 

Ora 8.10. Locotenent-colonel Anghelide îmi făcu observaţii pentru 
faptul că Divizia ştie că nu au desläntuit ei tragerea la timp... 

Ora 10.20. M-a chemat la telefon domnul general Calotescu si m-a 
felicitat pentru acţiunea dusă. Deasemenea pe (căpitanul n.n.) Tomiuc, 
sublocotenent Rada, Niculescu şi locotenent Vasilescu, care s-au comportat 
admirabil... 

/p.92./ 

Ora 11. Veni căpitanul Oancea si se lămuri chestia cu hiatus-ul. 

Veni veste că Diviziei 3 îi vin 6000 jandarmi pentru a ne întări... 
Este consternant! 

Ora 11.35. Un anticar bombardează reţeaua. 

Veni la serviciu și doctorul Stoicovici. 

Ora 13.20 Tomiuc spune că ruşii atacă din nou la companiile 6 si 5 
şi germanii dezlantuie tragerea oprirea Nr. 8. 

Ora 13.40. Rușii s-au lăsat pagubasi. 

Ora 15.20. Branduri cad la 50-60 m devale: numai de n-ar face 
nimic... Vin fâsîind sinistru si apoi explodează strident. 

Pusei să tragă Ilie Iorga cu ale lui de 120: le aud bufnind si 
văietându-se, uindu-se. 


€ 

Artileria grea face o strasnicä tragere de härtuialä. 

Ora 18.20. Artileria grea trage la tanc si 162. 

Telefonul! E cel mai bun şi mai rau lucru pe front! Prieten si 
duşman, mângâiere si disperare... 

Ora 19.5 . Deschis foc cu artileria pe Valea Plopului (?) unde sunt 
aruncătoare. 19.25 Tragere a tunurilor dela limba pădure dela nord vest 
Castel şi 151. 

/p.93./ 

Cad branduri pe înălţime la nord de bordeiul meu: suficient un ușor 
joc de înălțător ca să văd dacă bordeiul meu, cu plăci de tanc, tine la 
explozia unei bombe!... 

Ora 20.30. Primii telefonic ordinul ca să ocup cota 162 și s-o 
organizez pentru rezistență cu fata la nord si nord est. 

Ora 22.30. Linişte pe front şi nu-mi vine bine pentru că ascunde 
ceva. Se poate imediat transforma in vacarm. 

Mă desbrăcai si scuturai rufăria: mai găsii un paduche mare şi nu 
m-am speriat deloc. Te simţi așa bine desbrăcat încât e o profundă plăcere. 

Azi primii scrisoare dela Okul si dela Henrich. (doctorul Okul din 
Dedulesti si Henrich, ordonanța care avea grijă de casa din Pitesti n.n.) 

Constatai că degetul cel mare dela dreptul, este umflat și înseamnă 
probabil reumatism, sau gută... am îmbătrânit. 

Ora 22.50. Tomiuc ceru oprire pentru că se lasă rușii dela pădurice. 
Au tras cu branduri. Au găsit 8 pistoale mitralieră bune, grenade și 2 ofiţeri 
răniţi. 

S-a potolit acolo si a început acum în stânga în sectorul 
Regimentului 1 Vânători. Trag şi unii şi alţii și la ora 23.45 s-au potolit 
nebunii! 

/p.94./ 


Vineri, 20 Tunie 1944. 

Azinoapte cu uşoare întreruperi ale somnului (vre-o 5-6) şi după ce 
am mai tras cu artileria pe ici-colo... a fost liniște. 

Numai că au bombardat poziţia lui Ioanid de au întors-o pe dos. Nu 
se găsește un soldat! Mort? Luat prizonier? Îngropat? Soldatul Bordei 
Marin 934 (contingentul 1934 n.n.) Compania 12. 

Dacă e luat prizonier va fi prost căci va arăta unde sunt Punct 
Comandă al batalionului, companiei şi al regimentului. 

Am facut un adăpost dar e un lut compresibil si s-a dărâmat un 

perete așa că am pus să facă altul mai mic. 

Artileria lor a pisat azinoapte poziţiile noastre rău asa că trebuie să 
le plătim și noi. 

Mi-a venit si un căpitan rus greu rănit la cap, l-am trimes la postul 
prim ajutor cu transportorul Mestrovici (tip de cărucior pentru transportul 
răniților n.n.). Deşi rănit, a tras cu 2 puşti mitralieră după ai noştri. 

Ora 9.30. Veni si Marin Ionescu- Şeful Statului Major, pela mine. 
Apoi plecă la observator. Cum plecă dădu drumul la un puternic 
bombardament rușii. 

O schijă mare, fierbinte, veni până la ușa adăpostului meu. 

Marin spuse că mâine noapte vin cei care ne schimbă. 

/p.95./ 

Îmi dă de gândit omul luat prizonier pentru că poate să spună locul 
Punctului de Comandă. 

Am observat că decâte ori vine unul mai mare pe aci, începe 
bombardamentul rus.... par-că e un făcut! 

Trag la (Cota n.n.) 162 si creasta ei, pela lucrările Grupei 3 
Cercetare. Nu au tras de eri pe acolo... Din păcate acolo am si eu ostaşii 
Companiei l-a. Damir (sic.). Sunt ceva mai înapoi la adăposturile vechi... 

Ora 10. A venit pela mine maiorul Toll, Comandantul Divizionului 
de Artilerie german dela Pădurea Tălmaci, în vizită - foarte politicos. 

Ora__1l. Reveni Marin dela observator unde l-a prins 
bombardamentul A fost si la Tomiuc. Stătu putin la mine, bau un „borş” si 
se duse la Ioanid. 

Bombardamentul continuă mereu. De unde au atâta munitie...? Ai 
nostri sunt foarte zg4rciti şi ruşii foarte largi. 

Nu a mai venit demult aviatia lor. 

Mi se aduse corespondenta pentru rezolvat. 

Veni ordin (ca urmare a vizitei ce mi-a facut Intendent Maior 
Tănăsescu şi Intendent Maior Diaconescu dela Cantina Armatei cum 3 zile) 
ca să se ia măsuri cu hrana trupei de pe front. 

/p.96./ 

Radio „Bucătari” si Radio „Coviltir” spune că au şi sosit cei care să 
ne schimbe. 

Ora 16. Veni maior Porumbaru ca să aranjeze venirea unui Vicar 
Botoşăneanu pentru a binecuvânta frontul. Am aranjat cu el să vină aici la 
Punctul de Comandă. 

Ora 16.17. O salvă de grea căzu pe şosea, la tanc și deasupra 

noastră. Mai veniră câteva branduri şi se potolira. 

Scrisei colonelului Mihăilescu, maiorului Pandici, maiorului 
Nicolau si lui Gheatä, acum le pot afirma că am fost pe front căci am 22 
zile de front până azi... si asta nu e glumă. 

Ce bine ar fi ca din măcelul actual să iasă moartea războiului într- 
un mod oarecare: federalizare sau uniune vamală... 

Ora 19.30. Auzii că pe Marin Ionescu l-a făcut colonel plin. ÎI 
felicitai si imi confirmă! Au mai fost avansați Tătaru Ion si Grigorescu 
Emil. 

E o lună admirabilă. 

Auzii că trebue aprobare dela Direcţia Silvică pentru a tăia lemne 
din pădure pentru adăpost. 

/p.97./ 

De aceia pierdem atâţia oameni, în timp ce ruşii au construit 
adăposturi cu 5-6 rânduri de trunchi groși. 

Pela ora 21 veni Nicuşor cu scrisori dela tara. Ce plăcut e să citesti 
aci în bordeiul acesta numai ştirile foarte importante scrise: de nevastă si 
copii. Face cald şi bine la inimă, în împrejurările acestea. 


1 iulie 1944. 

Ora 2.05. S-au pus ruşii cu brandurile pe nemții dela Castel. E vuialä 
mare si rușii obraznici. 

Am pus pe lancu să tragă cu branduri (în n.n.) păduricea Nord de 
Castel. 

Ora 2.20. Trag si asupra Companiei 5 cu branduri; desläntuii oprirea 
8 (2). 

Ora 2.55. Trage anti carul rus contra Punctului de Comanda 
Tomiuc, observatoarele si (cota n.n.) 162. 

Cum mi s-a scurs vremea ca Comandant? Uitându-mă si folosindu- 
mă de telefon, certând pe telefonisti, ascultând rapoarte /p.98./ și 
desläntuind trageri nu m-am putut duce nici până la observator. 

Am pus să tragă la cererea lui Tomiuc cu brand pe drumul Pădurea 
Stânca în fata Companiei 6 si 7, căci sunt îngrămădiri de ruși. 

Ora 3.07. Trag bäetii bucuroşi: Iorga, Iancu, Vlăsceanu, Cristescu. 

Ce vorbesc eu cu Colea Tomiuc așteptând desfăşurarea 
evenimentelor? Despre dame, sprituri, de ce beau eu bors. 

Îmi mai spune că numai Rada, în sectorul Companiei lui a numărat 
35 morţi. 

Bietu Rada era să-şi piardă testiculele: un glonţ a trecut printre 
picioare, ciupindu-l putin, la numai 1 cm. de pretioasele organe. L-am 
evacuat să-şi facă injecție antitetanos. 

D.V.K. spuse că rușii au atacat odată la biserică, apoi la castel 
venind de pe pantele de Nord-Est. Dar au fost respinşi. 

Pentru că s-au liniștit, m-am culcat și eu pela 4.15. 

Ora 6.15. Începură ai noşti să băune cu tunul. 

Căpitanul Aurică Ştefănescu îmi spuse că trimite ordinul de 
schimbare pentru mâine noapte, asa că bäetii mei vor avea 6 zile de odihnă. 

/p.99./ 


Se observă o variaţie în intensitatea bubuiturilor la tunuri după 
starea vremii, acoperirea cerului, direcţia vântului, etc. De ce acum se aude 
biciuiala unei baterii foarte aproape din cauza reflexiei sunetelor din dealul 
din față (cota 156) si pe urmă vine şi sunetul de pornire înfundat si 
cutremurător, deşi e departe... Explicatia?... 

Ora 8. Citii ordinul de schimbare 

8.12. 2 proiectile de grea la 162 şi mai la vest. 

8.30 Vorbii cu Aurică: Pentru ce nu am trimis oamenii la scoli!?! 

De dimineaţă Ioanid, împreună cu ,, Vânătorii” au bătut cu branduri 
linia inamică - dinte pentru dinte. 

În ziare: Vitebsk pierdut de germani. Finlandezii vor primi ajutor 
german. La Cherbourg luptele s-au terminat. 

Ora 12. Veni bucătăriile cu o fasole cu cârnat gustoasă și foarte bine 
gătită. A dat roade reclamatia mea... am scris şi l-am felicitat pe Stelica- 
despre bunătatea mâncării. 

Ora 12.30 Trag ruşii cu proiectile care nu fac explozie; vre-o 3 unul 
după altul. 

Trage greaua lor undeva departe: Cârligu /p.100./ sau Aroneanu, 
anuntandu-ne plăcerile ce vom avea pe acolo. 

Primii o scrisoare de la cuscru Tărăboi, care a plecat lăsându-și 
averea pe mâna străinilor şi acum ar vrea să-i tragă pe aceia la răspundere. 

Masa care ni se dă la popotă este excelentă, de când le-am spus că- 
i aduc pe poziţie... 

Ora 15.15 Concert de pathefon pe front, graţie lui Iancu. (120 B) 

A început să plouă, încet ca să tina. 

Am chemat oameni pentru slujba religioasă și popa n-a venit... 

Ora 15.50. 2 avioane vânătoare se duse spre sud apoi se reîntoarseră 

tot cam pe acelaș itinerar şi ajunse deasupra noastră, se uitară putin, dar le- 
a luat în primire nişte Anti Aeriană dela 156... 

Ora 17. Începură iar să trimită bombe de brand. Nu cumva o fi ştiut 
bietul Bordei Marin unde suntem...? E coasta așa de lungă și noi aşa de 
sus, că e greu să ne găsească pe cea pantă; poate numai o nimereală. 

Veniră 2 cam pe direcţia noastră, din ce în ce mai scurte. Alta căzu 
deasupra la 20-30 m, iar alta mai la est. E semnificativ asta. 

Ora 18.30. Dădui ordin de schimbare /p. 101./ de pe poziţie, 
prevăzând toate cazurile. 

Vorbii cu Marin şi-mi spuse că el va merge prin august-septembrie 
comandant al unei Şcoli militare şi că are a-mi propune ceva. Cred ca să 
merg cu el director de studii, etc... 

Dimensiunile cabinei unde am stat - lungime 1.75, lăţime 1.50, 
înălțime 1.70, şi era destul loc pentru un ostaș. 

Ora 20.5. Începură să tragă iar la tanc: una veni la tanc si nu exploda 
decât după 2 minute. Văd că trage tot prin jurul nostru. 

Veni una de grea la ora 20.05 urmate de alte 4 din care una s-a spart 
în dâmb la vreo 50 m. de noi. - Se vede că ori aviația, ori Bordei au vorbit.- 
Artileria grea trage dinspre Basarabia. Am intrat la adăpostul de 
bombardament iute. 

Se descoperi un tun anticar şi pusei să-l bată brandurile. Nu am 
observatori buni la regiment. 

Ora 20.50. Ordonai atenția mărită. 

Ora 21.45. Ofițerii dela 30 Dorobanţi n-au venii. 

La Tomiuc, Compania 6, un soldat mort, lovit în inimă. Ce păcat ! 
Tocmai la schimbare. 

Mi-au plecat la şcoli „pionieri” (geniști n.n.) si au venit alţii. 

/p.102./ 

Ora 22.45. A sosit maiorul Materna şi căpitanul Damian, şi 
căpitanul Rădulescu Octav dela pionieri si sublocotenentul Dinu. 

Se produce o enormă încurcătură când, cu prilejul schimbului se 
face şi remanieri sau schimbări sau schimbări de dispozitiv. 

Ora 23.50. Au plecat musafirii cu agenţii în poziţie. 

Ora 1.30. A venit Vicarul Mitropoliei Botoşeneanu cu încă 4 preoţi 
şi cu o icoană făcătoare de minuni. Ceva simplu, măreț si cutremurätor de 
credinţă si nădejde; pe deasupra fasiau gloantele si la creastă explodau 
salvele de tun si brand... 

Ora 1.55. Au plecat cu icoana. Atâta putere de credinta...!? 

Tocmai când să plece un avion a lăsat candelabru luminos pela 
Moinesti-Zahorna (sic.). 


Ora 2.10... 
Pe front o frământare care nu depăşeşte măsura obişnuită. 
/p.103./ 


Duminecă, 2 Iulie. 

După o noapte fărâmată de nesomn, la 5 dimineaţa văzui urcând pe 
domnul colonel Georgescu spre Punctul de Comandă. Deci este o realitate! 

Am auzit că începând cu noi vom sta 14 zile în refacere; 4 odihnă 
si 10 lucru la o bretelă a Corpului de Armată. 

Azi dimineaţă „Neaţă” al nostru s-a dus până dincolo la ruși si a 
venit agale-agale urmărit de focul ruşilor. Aceştia trag cu toate armele de 
pe front: pușca, puşca-mitralieră, mitralieră (a se infelege mitraliera grea, 
pe afet n.n.) şi spun nemţii într-o instrucțiune că le-a cauzat cam 20-30% 
din pierderile lor de aviaţie. 

M-a durut şi mă doare capul și piciorul stâng, semn că o să se 
schimbe vremea. 

7.30. S-a înorat şi ameninţă a ploaie. 

Domnul colonel Georgescu si căpitanul Nestorescu stau aci. Nu le 
prea place, că nu există şanţuri de comunicaţie - și cu bună dreptate! - Dar 
nu s-a putut! - 

Ora 8.30. S-a aşezat pe ploaie: deasă, măruntă si rece. 

10.00. Vine căpitanul Damian din Regimentul 30 Dorobanţi care 
raportă lui Georgescu că pe poziţii nu sunt șanțuri de tragere ci gropi 
individuale si că ar fi vreo 6 morţi, etc. 

Verificând s-a constatat că sunt morţi dar 2, căci azinoapte un 
proiectil de brand 120 a căzut pe un adăpost l-a găurit, a omorât 2 soldaţi, 
şi a rănit pe al 3-lea. 

/p.104/ 

Plecând să îl transporte devale, dela 159 s-a tras cu arma si a fost 
ränit sanitarul. 

.… Si aşa iau naştere legendele! Un șef este aproape obligat să creadă 
cele ce-i raportează un subaltern şi să creadă mai puţin pe cel ce spune 
adevărul... Dacă e străin. 

Cred că secretul schimbării s-a pierdut căci toți vorbesc pe linie 
telefonică... Mare defect vorbăria unde fiecare face pe ,, matadorul”, pe 
nefricosul. 

Trebuie propus ca operaţiile acestea să fie denumite cu termeni alții, 
după norma germană: „Întreprinderea”, „Argeş”, „Oltenia”... 

Îmi spuse Ioanid că un proiectil a intrat prin acoperişul adăpostului 
sublocotenentului Ilie, a trecut printre picioarele lui - din întâmplare 
răscrăcărate şi... n-a făcut explozie - Asta zic și eu noroc!... 

Azinoapte o patrulă dela III a găsit la cota 154 o mitralieră rusă şi o 
pușcă mitralieră. Mitraliera fără închizător. 

E foarte linişte pe front. De ce? Se pregătesc pentru noapte? 

Ora 14. Liniştea s-a mai stricat de „albaştri” (artileristii germani 
n.n.) - ,,rosii” tac! 

Mi-a spus domnul colonel Georgescu că a văzut /p.105./ cum un 
batalion rus plecă înapoi. Alţii că a văzut un tun tractat mergând înapoi... 

Ora 17. Vremea s-a închis şi picură. Inamicul arată o activitate mai 
vie prin bombardamente de brand. Am mâncat împreună cu domnul colonel 
Georgescu şi am încercat să și dormim dar din cauza telefoanelor nu am 
putut... 

Am păşit la întocmirea dosarului de sector şi al formelor de predare. 

De reținut. Totdeauna să fie organizat dosarul de sector. O copie de 
pe fiecare ordin dat sau modificare survenită trebue pusă în dosar. 

- De remarcat este faptul că şefii cei mari nu s-au învăţat minte dela 
Don ca să nu mai pună unităţile înșirate ca mărgelele. General Stoenescu și 
Șteflea, etc., etc. 

Generalul Stoenescu a plecat în concediu și în locul lui e generalul 
Calotescu si în locul lui e generalul Borcescu. 

Ora 19.05. Începu să toarne cu greul (artileria grea n.n.) chiar pe 
valea noastră și ne-am băgat la adăpost. Una a căzut chiar deasupra 
„reşedinţei”. În 1/ 4 ora au tras vre-o 15 buc. de bombe (brand greu). Stau 
cu domnul colonel Georgescu si ascultăm cum detună pe sus, si pe vale. 

/p.106./ 

Probabil că au văzut mişcare pe dealul din față pe unde au venit 
transmisionistii lui 30 Dorobanţi. 

E ora 19.40 şi bandiții par-că au terminat. La 19.45 au terminat într- 
adevăr după ce au tras 2 rafale de branduri multe, iuți şi „ aduse din tava”, 
numai că au fost sau prea lungi sau prea scurte. 

...Si domnul colonel Georgescu din Regimentul 30 Dorobanţi este 
bolnav de inimă. Se schimbase la faţă, aşa că numai adăpostul în pământ l- 
a făcut să-şi revină repede. 

Ora 22.20. Observatorul german comunică că unităţile noastre dela 

sud de Castel cer baraj de artilerie prin rachetă (rachetă de semnalizare 
n.n.). Cerut deschiderea focului prin sublocotenentul Popescu Emil. Tras 2 
salve. Cauza: ai nostri trag tot soiul de rachete fără cod... 

Ora 22.45. Un avion zburând jos a lăsat o bombă care ne-a rupt 
firele telefonice pe deal. Altul și-a lăsat deasupra Talmacilor un candelabru: 
probabil vor să vadă dacă vin trupe. Le-o fi frică de atac.-Frică la ei, frică 
la noi... 

Ora 23.10 Maiorul Materna raportă că a trimis ordin la schimbare. 

/p.107./ 

Ora 1.30. Ai mei au început să iasă din poziţie si să se îndrepte 
urgent inapoi. 

Am atipit de atâta oboseală şi măcinare si când mi-am revenit la ora 
2.45 ai mei esise toţi. 

La ora 3.10 Ioanid mă anunţă că el nu mai poate aștepta sosirea 
căpitanului Damian: i-am dat ordin să plece. 

Aşa că mecanismul armatei se învârte încet şi sigur şi duce când jos, 
când sus.... în mod redundant. 


Luni, 3 Iulie. 

Se împlinesc astănoapte 72 de nopţi de stat în poziţie, iar eu stau de 
25 nopţi şi 24 zile... 

Vorbii cu Tomiuc si cu Comandanții de Batalion dela 30: maiorul 
Materna Oskar şi căpitanul Damian Gheorghe: le-am mulțumit şi la ora 4 
împreună cu ei am luat-o pe jos la „Vulturu”, unde m-am întâlnit cu maşina 
trimisă de Domnul ajutor al regimentului si cu Ioanid. 

Ora 5 fără 10 sosit la Şcoala Normală „Vasile Lupu”. 

S-au adunat bäetii iaräs. Es la iveală o mulțime de anecdote. 

Una: La III (batalionul n.n.) pe poziţie nu avem destui oameni şi 
făceau de santinelă brancardierii si ordonantele. Noi aveam parole germane 
pe care ai noștri le transmiteau după mintea lor. De exemplu unul în loc de 
.Eisenberg” a spus: ,,Es-bes...”. 

/p.108./ 

Ora 6.30. Am vizitat grădina Școlii Normale si am văzut frumuseți 
naturale si bunuri culturale. Dar am văzut si caii nemților bägati in clase, 
de-asemenea mașini. 

Ora 7: Veni Stelică şi rămase să aranjeze cu masa etc. Eu plecai la 
Valea Adâncă să fac bae. 

La Copou acum ziua se vede straşnica bombardare. Statuia lui Cuza 
(Alexandru Ioan Cuza n.n.) dată jos. 

Fusei pela cuscru, nu era acasă. 

Unde eram acum 3 ceasuri si unde sunt acum! Nu-mi vine să cred. 

La ora 8.20. Am intrat în bae - o binefacere. M-am primenit şi mă 
simt „cu totul altfel”. 

Veni şi tizu Enescu pela mine. E mai bine si vrea să-și vadă bäetii. 
Pe la Valea Adâncă e tot ce știu dar ceva mai complicat. Am mâncat la 
Trenul de luptă în Valea Adâncă bine cu Enescu şi la 12.30 am venit prin 
Iașul distrus și pustiu la Scoala Normală. 

Ajuns aci mă luă în primire Batalionul 3 cu schița etc. si să mă întind 
într-o zona mai mare. 

Mă dusei pela Marin şi stătui de vorbă şi cu Borcescu. 

Acolo văzui o fostă mare apicultură distrusă de soldați (denumită... 
) aşezată la Est de cota 206 Pădure. 

De aici se vede admirabil şi Castelul si biserica si poziția noastră si 
Măgura Vulturul: tot frontul. ' 

/p.109./ 

Cu o oră mai înainte căzuse un proiectil de grea acolo la (cota n.n.) 
206, fără a face vreo scofala... 

Când eram cu Marin veni şi căpitanul Costică Marinescu și asistăm 
la primirea făcută de Anti Aeriană la 2 avioane de vânătoare ruso- 
americane. 

Venii cu maşina la Școală şi aci vizitai biblioteca devastată, 
distrusă, cu foarte multe raritäti pierdute. Muzeele la fel: o jale ! 

Probabil că nu s-au dat la vreme vagoane pentru evacuare sau au 
fost folosite pentru interese particulare. 

Pela ora 18, avionul cu 2 cozi a fost încadrat de 2 avioane inamice”. 
Smecher s-a lăsat în jos şi le-a adus în focul Anti Aerienei el degajandu-se 
uşor pe jos. E plutonul lui Nicu Hodoroagă. 

A venit pela mine cuscru Pamcă, un inconştient (?). 

Seara am stat de vorbă cu domnul general Dumitrescu (General 
Dumitrașcu n.n... 


* Avion cu două nacele, Fokker G.I, asemănător cu P.38 Lighting. Produs în Olanda, un 
număr redus a fost capturat de Wehrmacht în 1940 și folosit pe diferite fronturi. 

Marti, 4 iulie 1944. 

Sublocotenentului Vizitiu Dumitru, Compania 9 la 22 Vânători, 
când a schimbat pe I la Muntele Vulturului, era în bordei cu 
Sublocotenentul Rădulescu Eugen (arunci când a schimbat Unitatea In.n.), 
un obuz a trecut prin acoperişul bordeiului (30 cm. blană de lemn și 1 m. 
de pământ) i-a căzut între picioare, rezemându-se de piciorul stâng. 

- La Castel, pe Valea Mănăstirii pionierii Diviziei cu elevul 
plutonier adjutant Grigore au pus mine într-un sant spre ruşi. Veneau 
însă rușii şi au scos capsele, Au stat la pândă. Venind rușii au aruncat în 
capul lui un cotoi negru. Deatunci i-a rămas numele de „mârtan” (motoc, 
motan n.n.). — 

Director la Şcolii Normale este Dumitru Cotoranu, care a plecat şi 
a lăsat în voia întâmplării tot. A evacuat doar lucrurile lui toate, a rămas 
/p.110./ aci doar sufragioaica Ana Teaciuc (basarabeancă) (s/ujnicd n.n.)... 

Am pus azi pe biciclişti să adune cărțile, revistele să le facă stivă, 
pentru ca mai târziu să se recupereze ceva din multul care a fost. 

Gata să mă omoare o mașină prost condusă de căpitanul Toma din 
6 Artilerie. 

De dimineaţă mi s-au adus armele capturate de Batalionul II si le- 
am expus la vedere să le vadă domnul general Dumitrașcu. 

Veni ordin să facem mâine un exerciţiu cu batalionul însoţit de 
tunuri de asalt. 

Veni astăzi în inspecţie domnul general Dumitrescu. A fost si 
prima adunare cu ofiţerii regimentului care de 77 zile nu s-au mai văzut la 
un loc. Ca culme chiar eu i-am condus dela Uricani la Balasnovici, pe toţi. 

Am făcut multe fotografii cu acest prilej. 

După masă am dormit 3 ore! 

Stătui mai tot timpul la bibliotecă. 

Mâine banchet la noi. 

Seara când invitai pe colonelul Spirică Deleanu la masă de mâine, 
îmi spuse că s-a comunicat la radio că Pitestiu si Braşovu au fost puternic 
bombardate. 

Ce s-o fi ales de casa mea...? 

Azi avionul cu 2 fuselaje al nostru a fost incoltit (11.30 ) de 2 
avioane inamice, care au tras în el pe deasupra Şcolii Normale. 

Stau în Vila lui Georgel Mârzescu. 1 s-a prelungit lui Stanciu 
concediu până la 10 iulie. 

/p.111./ 

Miercuri, 5 Iulie. 

Mă doare piciorul stâng, semn că se va schimba vremea. A și 
început să se înoreze mai temperându-se zäpuseala de eri. 

Mă îmbrăcai târziu pentru a marca (pentru mine) că nu mai sunt pe 
front. 

Apoi mă dusei pela batalioane si mă convinsei că ofiţerii sunt atinsi 
de apatie şi miopie intelectuală pentru că nu văd ce trebue si nici nu 
gândesc. Iar soldaţii sunt ca animalele: unde îl apucă nevoia acolo și-o 
face... Deaceia e murdărie grozavă în jurul bivuacurilor şi s-au înmulţit 
mustele. 

Ora 10.30. M-am pomenit cu domnul general Calotescu peste mine 
în cameră, venind dela „Bucium” Corpul 4 Armată. Peste putin timp a 
început o ploaie torențială care a durat aproape o oră. A inundat peste tot si 
mă gândesc cu groază la bietii băieţi în corturi. 

La ora 12.30 au venit domnul general la masa mea, unde Stelică 
Marinescu s-a întrecut pe sine cu pregătirea ei în împrejurările locale si 
actuale cu gustare: ficätei; rinichi; chiftelute apoi mazăre cu'pate; friptură 
de pui; îngheţată; cafea. 

Mă sacrificai şi eu pentru ca şi Stelică să aibă o satisfacţie (pe bună 
dreptate căci a pregătit bine masa!): nu am vorbit eu, ci l-am lăsat pe el, 
căci pregătise din vreme un discurs lung, dulce... ca pentru şeful său. 

A răspuns Calotescu si mi-am cerut /p.112./ apoi eu voie (de 
afurisit!) şi el mi-a răspuns că nu! Si mi-a spus: Fapte nu vorbe!... 
referindu-se la acţiunile mele (multe în puţine zile!). 

La plecare sforarul de Stelică aranjase pe sălile școlii, pe aleie şi la 
poartă, un spalier de ostași care strigau „Izbândă sau moarte!” „Ura” şi 
aruncau cu flori în el; generalul Borcescu, general Antonescu, colonel 
Deleanu si colonel Marin Ionescu - ,,A fost o manifestaţie frumoasă”... 
după gustul altora. S-a terminat la ora 15.15. 

Afară plouă tare, fulgeră, träsneste. S-a făcut un mare noroi si cred 
că apele s-au umflat enorm. A plouat până la ora 16... 

Aud că Minsk-ul a căzut şi ofensiva rusă a înaintat 200 km în 12 
zile... 

Ai noştri au de gând să organizeze poziţii pe aici și să facem un fel 
de... „Triunghiul morţii”...! 

Seara au venit ordine de operaţie și de organizare a poziţiei prin care 
cere ca să dăm rezultate până la 7 iulie ora 8 la Corpul 4 Armată. 

Dă şi Comandamentul Armatei dă si Divizia ordine şi aproape că 
nu mă mai dumiresc cu ele! 

Pela ora 17 am plecat la Iași si-am dat o telegramă la Bucuresti. 
Gresind drumul am avut ocazia să văd dezastrul produs de bombardament. 
Am străbătut Sărăria. 

Iaşul e plin de ostași de-ai mei care umblă năuci (numai pentru ca 
să umble). Beau şi umblă chiori... Oameni scäpati dela moarte, ofiţerii la 
fel! 

În Iasi se strâng toate statuele pentru a fi puse /p.113./ la adăpost de 
bombardament. Nu mai sunt decât prăvălii de lucruri de mâncare. Sunt şi 
fotografi... 


Joi, 6 Tulie 

Aseară m-a întărit durerile reumatice si-am chemat pe Neacsiu care 
mi-a făcut o frectie solidă. Mi-e ceva mai bine. 

Dr. Staicovici îmi recomandă injecții cu 

- Thionaiodină (A sau B cu vitamine); 

- Paragen (dă un şoc puternic) Bayer. 

- Yatren, Kasein - Bayer 

Contra-durerilor: tablete de Kausyt... 

Eram gata să plec cu Ioanid şi cu Tomiuc la recunoaştere când mă 
anunță Marin că e primejdie de vizită a Mareşalului. 

Am amânat recunoașterea şi am primit ordin să fac ceva ce nu era 
în program. 

Oamenii au dormit o parte în şcoală iar o parte în corturi: sunt uzi, 
murdari, asa că nu prea pică bine. 

Are să fie o mare idiotenie: o să găsească tot felul de cusururi. 

Ora 11.15. A venit Mareşalul cu toată suita şi cu general Stoenescu 
etc., etc. M-a recunoscut și m-a întrebat dece sunt slab si eu ca prostul i-am 
spus că așa mi-e felul. A fost foarte indignat când a văzut că nemții au băgat 
în Şcoala Normală cai și că au distrus clădirea, biblioteca si muzeul și a dat 
ordin domnului colonel Davidescu să facă o adresă drastică la germani 
(probabil lui Ribbentrop) şi să arate că s-au purtat ca şi în Ukraina. Asta 
arată că i-a cam scos dela suflet pe nemți... 

/p.114/ 

A întrebat pe soldaţi de unde sunt; ce contingent; ce mănâncă; dacä 
au primit solda, tutunul... 

Domnul general Calotescu a raportat că pe front mâncarea se strică 

şi Domnul Mareșal a dat ordin să se dea conserve. Eu triumfam! 

Domnul general Steflea a fost și domnia sa - şi-a reamintit de mine 
şi m-a întrebat cum am ajuns să comand regimentul. I-am spus că tin 
locul... 

| Domnul Mareșal a fost foarte mulţumit şi-a acordat o deosebită 
atenţie lui Tomiuc. 
a In sfârșit! A trecut și groaza aceasta foarte bine! Am primit şi 
felicitări. 
După masă l-am aşteptat la teorie dar n-a venit: a plecat după ce a 
luat masa la Regimentul 1Artilerie Grea. Acolo coincidență: au căzut 3 
proiectile aproape de ei. i 
Pe când aşteptam după-masa pe Mareșal, un soldat care a urmat 
cursul de „burlane” (lansatoare de grenade antitanc n.n.) a scăpat o 
ue la 10 m. de noi, dar n-a rănit pe nimeni. Un noroc mare! 
p.115./ 


Vineri, 7 Julie. : 
De dimineaţă la recunoaștere la Divizia 7 Infanterie la Valea 


Lupului. Aci am vorbit cu i i Spi 
Coe a ae menu Batalionului 3, căpitan Mateescu 

După aceasta am fost la cota 200, Valea Lupului, unde am văzut 
perfect ceiace ne trebuia nouă pentru a stabili planul de contra atac. 
sa PP D am dat prin Valea Adâncă si-am luat niste cärti cari 

Am mâncat bine si n-am putut dormi. 

M-am bărbierit pe cap ca un indian. 

După masă m-am ocupat cu redactarea dării de seamă asupra 
recunoașterii de azi. După masă îmi dădu un fior de frică sueratul unor 
rachete nemtesti, trase peste vila noastră dinspre Şcoala Normală. 

Am făcut și trimis darea de seamă cu recunoasterile. 

ees plecă maiorul Ioanid în concediu de 12 zile ca sinistrat. 

p.116. 


Sâmbătă, 8 julie. 
Veni de dimineaţă ordin să facem un iti i 
___ Veni ( exerciţiu de ipo 
legăturile distruse...” dili dai 
Zon Sosi Corul Armatei sub conducerea sublocotentului Danescu Ion si 
adu un concert sub copacii dela Scoala Normală, la Tomiuc. A asistat si 

generalul Dumitrescu Alexandru și colonelul lonescu Marin. 
Am luat o masă săracă (nu ca la Londra sau Bristol) împreună 


cu el. 
După masă la exerciţiu cu tunuri de asalt. Aci am stat dela ora 15 la 


ora 18. 

Venind la Divizie aflai că în curând ne va scoate si vom pleca mai 
în interior pentru refacere. 

Veni o nouă telegramă dela Stanciu prin care cere prelungirea încă 
6 zile ca sinistrat... Se vede că s-o fi mutat si acolo l-a atins... Generalul 
Calotescu însă nu a aprobat. I s-a comunicat telefonic și telegrafic. 

Citesc în ziar că în ziua de 15 lunie, la ora 23.40, au lovit Anglia 
primele bombe zburătoare ,,V.1” (Vergeltungsbomben)... 

Azi e I- zi de instrucție. 

/p.117./ 


Dumineca, 9 Iulie. 
Sunt răcit şi mă doare capul și picioarele. Azinoapte am dormit până 


la 6 fără un sfert când m-a desteptat „greaua” care trăgea nebunește. Cauza: 
nemţii au atacat la dreapta castelului și au respins zice-se pe ruși la vale. 
Acum văd si aud câtă „grea” avem pe aici... Se clatină clădirile si 
vibrează ferestrele. 
Fusei pe la instrucție si pe urmă plecai la „Ileana 1” (Divizie), căci 
mă chemă acolo să-mi spună că vine un neamt general să ancheteze chestia 
cu distrugerea şcolii (Scoala Normală n.n.) de către soldaţii germani, cari 


au făcut grajd din ea. 
În plus mi se puse în vedere să dispersez batalioanele de teama unor 


bombardamente aeriene sau prin grea. 
Pela ora 10.30 veni aviaţie şi de-a lor şi-a tras Anti Aeriana dar nu 


a doborât niciunu. Atacul se zice că a început la 4.30 dar eu am dormit așa 
profund - fiind bolnav- că nu am auzit: Au fost şi „Stukas-uri”. 

Azi a fost o slujbă religioasă la Capelă pentru ostașii batalionului 1 
şi îmi spuse preotul că s-au împărtăşit jumătate din efectiv. 

Ca impresie personală dela exercițiu de eri am constatat şi eu şi 
Tomiuc că ne este frică de artilerie etc. Ne-am desobisnuit în aceste 7 zile 


de repaus... 
De-ar fi adevărat că Mareșalul a dat ordin ca să se studieze scoaterea 


Diviziei 3 de pe front. Nemţii au în sprijin un batalion din Regimentul 1 
Vânători şi din Regimentul 30 Dorobanţi: cu aceștia atacă... 

Căpitanul Georgescu Florea s-a prezentat la comandament. 

/p.118./ 

Veni bietu doctor Breazu care are ordin să fie dat la Partea 
Sedentară, ordinul e dat de generalul Rădulescu din Bacău...Şi cei dela 
Valea Adâncă nu vor să-l lase să plece! Cauza? A venit un ,, extras naștere” 
medicului căpitan Dron, că i-a născut soţia şi-ar vrea să-l reţină tot pe 
Breazu - chiorul! 

Azi mi-a fost rău: o slăbiciune totală, cu somnolentä: aşi tot zăcea. 
Dar trebue să mă scol. 

Accidente: la Trenul de luptă un ostaș dela Compania de Comandă 
jucându-se cu un mâner de grenadă rachetă (faustpatrone) a apăsat unde nu 
trebuia și a declanșat mecanismul de darea focului, rănindu-se grav’. 

Altul: un camion german trecând în goană mare a lovit un agent 
biciclist al meu distrugând bicicleta şi rănindu-l la mână. 

Ora 19. Toată vremea a huruit avioane pe sus: mi se pare că este 
Mareșalul în laşi. Se deduce din faptul că sunt străji al căror acces e interzis. 

Pentru mine Iaşul rămâne asociat cu îmbătătorul parfum de tei. Tot 
aerul e îmbălsămat acum de mirosul Teilor. Copoul (Dealul Copoului n.n.) 
tot e plantat cu tei. 

Ora 23.45. Multe avioane hurue pe sus, deale noastre pentru că 
cercetate de proiectoare, au lăsat semnal de recunoaștere. 

/p.119./ 


Luni, 10 Iulie. 
Sunt pe front de o lună şi 3 zile și am trecut prin toată gama. 


Azinoapte nu mi-a fost somn: n-am adormit decât pela 3, aşa că am 
frământat gânduri și am ascultat vânzoleala avioanelor pe sus. 

Batalionul 1 a plecat la Pădurea Talmaci si mă anunţă că au şi fost 
mitraliati de aviația inamică. 

Veni si domnul general Dumitrescu în inspecţie la instrucţie şi 
găsi...prost, cum si era de așteptat, fiindcă e făcută de ofițeri de rezervă. 

Unul sublocotenent Ilie - n-a găsit altceva mai bun de făcut decât să 
aranjeze corturile la vedere... lângă aleia de copaci... 

Din conversaţie intelesei că o să ne schimbe de pe poziţie în curând. 

Aranjarăm detaliile intrării la lucru şi cu uneltele. Dacă nu 
dăm randamentul aşteptat, nu ne scoate înapoi la odihnă, după cele 3 zile 
de lucru. 


° Panzerfaust - Aruncätor de grenade german. 

Veni veste că Stanciu n-a sosit azi... probabil mâine sau - mai 
sigur - poimâine. 

Noi plecăm: Generalul Calotescu; eu, maiorul Nucă Vasilescu, 
Tomiuc şi căpitanul Georgescu la Costuleni în Basarabia să asistăm la o 
inspecţie la scoala grupelor de şoc... Iar rămâne regimentul fără stăpân. 

La ora 11 fără un sfert 12 avioane ruse defilară printr-un 
bombardament Anti Aerian extraordinar și nu /p.120./ văzui niciunul 
prăbuşindu-se... Parcă erau fermecate. Se vede că blindajul e bun. Veneau 
dinspre Târgu Frumos spre est. 

Se spune că nemții i-au împins bine peste creastă la sud de Castel: 
e de aşteptat să monteze ceva în mare si ei ca replică. 

După masă am bolit, am stat în casă. 

Mâine plec la Costuleni cu căpitanul Costică Marinescu, pentru că 
maiorul Vasilescu tine locul lui Marin Ionescu, care e cam bolnav. 

Are şi regimentul o mașină care e stricată, aşa că mergem cu 
»Horch”-ul Diviziei (marcă de automobil german, n.n.). 

Noaptea a fost ceva activitate aeriană dar puţină. Mi-a raportat 
căpitanul Constantin că ruşii au bombardat fostul sector a Bateriei II cu 
Katiusa. 

Regimentul 30 Dorobanţi şi-a mutat Punctul de Comandă înapoi 
unde era Anti Aeriana. 


Marti, 11 Iulie. 
Ora 4. Deşteptarea si ora 4.15 plecarea cu ,, Horch”-ul. 


La ora 5 eram în Miroslava unde mâncai iute 3 ouă ochiuri la 
popota (...) Il. 

La ora 5.40 am plecat. 

Trecut prin Bucium apoi Poeni unde e proprietatea Prințesei Ileana. 
Regiune păduroasă foarte frumoasă, accidentată. E ca o Elvetie a Iașilor. 
La Poeni e un Cartier (General n.n.) si Divizia 5-a Cavalerie „Podoaba”. 

Am venit la Costuleni moldovenești dar când să trecem la Costuleni 
basarabeni /p.121./ am găsit drumuri si poduri în refacere si am ocolit mult 
prin Priscani. 

La Costuleni, am întâlnit pe domnul general Carp, la Biserica Mare. 

La Școală a vorbit generalul german şeful cursului: și a venit și 
general Mieth (Friedrich Mieth n.n.), comandantul Corpului 4 Armată 
german. 

Ora 8.45. Început exerciţiu. 

Un avion (rus sau german) trecu la 2500-3000 m. şi lăsă semnale 
morse fumigene. 

Comandantul de diviziei curs - generalul Schwartz. 

Generalul Reinhardt Şeful Statului Major al Grupului de Armate 
Wohler. 

Am asistat la un exercitiul cu ploton la atacul unei cazemate. 

A urmat un contra atac asupra tancurilor recr. plat. 

A urmat un exerciţiu de luptă apropiată. 

Pe câmp văd un avion german doborât. 

Alt exercițiu - ploton în atac cu sprijin armament greu. 

A urmat exerciţiu de luptă în pădure. 

Am întâlnit pe colonelul Constantinescu Petru ex viitorul meu 
cumnat, de asemenea si pe colonelul Fägäräsanu, colonelul dela Liebanthal. 

După ce ne-a mai arătat câteva poligoane ne-a dus la masă şi ne-a 
tratat /p.122./ nemteste: ne-a uitat încât a trebuit să se ducă ofiţerii nostri să 
ne servească. 

Era un imbecil de maior care trecea nepăsător şi îngrijea decât de 
cei mari... Nicio organizare, așa că s-a adeverit că e un mit. Vinul cald; 
sifoane numai 10 bucăţi; şampanie proastă, caldă. Noroc că am cerut să ne 
aducă apă rece de izvor şi femeile ne-au adus... 

Cântă muzica si dobitocii au ales tocmai curtea bisericii pentru 
petrecere... 

La întoarcere am luat drumul pe malul stâng al Prutului, trecând 
podul la Tutova si intrând în laşi pe la est Nicolina. Ne-a plouat puţin, pe 
drum. Pe aci sunt alte poziţii ținute de germani şi români. 

Am ajuns pela 19 la Scoala Normală, după ce ne-am oprit prin Iași 
la o cofetărie de am mâncat îngheţată si prăjituri. M-am întâlnit cu maiorul 
Mateas si sublocotenentul Catelli: Mateaş mi-a propus să iau comanda unui 
regiment. 


Miercuri. 12 Iulie. 
Nu a venit Colonelul Stanciu nici azi! În schimb veni Stelică pe aci 


îmi spuse că o să plece dela ajutorie. 

Au lucrat bine bäetii mei la săpături numai de frica de a nu sta 
permanent acolo. 

Văzui azi pe aci pe general Carp care a venit să se intereseze de 


$ Exercitiu fără muniţie reală, doar manevre. 

schimb peste o săptămână. E prea posibil să mai intrăm odată în poziţie. 

Azi plecă soldatul Voiculescu din Ciutesti acasă și i-am dat să ducă 
niște cărţi găsite prin gropi din biblioteca Şcolii Normale. 

/p.123./ 

Am stat în pat căci m-a durut picioarele. Vremea s-a schimbat: s-a 
răcorit și bate vântul. Slabă activitate (sau cel puţin așa se pare). 

Am fost pela bibliotecă si-am văzut că bäetii au aranjat frumos. 
Multe și preţioase cărți au fost stricate pentru ca ostașii să le ia copertele 
să-şi păstreze hârtiile în ele... Ba mai am dat de 2 doctoraşi, pe care i-am 
luat la goană de acolo: venise după cărți eftine. 


Joi, 13 Iulie. | oa 
Eri după masă am făcut o baie bună - de cadă mă rog! - și azinoapte 


am dormit dus! 

Mă pregătesc de plecare, căci cum soseşte Stanciu, plec eu... 

Auzii că o să intrăm sâmbătă pe poziţie, în locul Regimentului I 
Vânători. 

Azi mă chemă Vasilescu ca să mi spună că general Calotescu cere 
să-i procurăm un pistol american pentru generalul Stoenescu-Cărbuna. .. 
Nădejdea este la Tomiuc. 

Ceiace este significativ este că azi la ora 12 si 18 aviația inamică s- 
a tot fâțâit pe cerul nostru si asta nu-mi place deloc... Înseamnă că inamicul 
vrea să-şi ia revanșa cu Castelul, căci, îi supără tare controlul asupra 
podului dela Sculeni. 

Ora 18: Trage şi artileria grea a noastră. 

/p.124./ 

Primii pentru sâmbătă invitaţie la masă la Stelică Marinescu! Stau 
şi mă-ntreb cum i-o fi dând mâna si cu ce bani o fi făcând el masă pentru 
generali și pentru noi...? Multe chinezării mai sunt pe lumea asta si în 
armata noastră”. 

Seara activitate sporită de aviaţie. 


Vineri. 14 Iulie. 
Sunt foarte curios să ştiu dacă azi vine Stanciu. Cred că şi-a luat-o 


în cap şi n-o să vină. 
O zi frumoasă însă vântoasă. 


7 Chinezărie - în epocă era folosită expresie pentru ceva fantasmagoric, păcăleală. 

Azi e zi de instrucție dar mi separe că mâine intrăm pe poziţie deşi 
Divizia ordonă să trimitem 75 oameni la Centrul de Instrucție Costuleni si 
mai nustiu câţi în altă parte. 

Aseară un proiectil Anti Aeriană a rănit un soldat dela Compania 
a 6-a. 

Azi trecură 2 avioane si mitraliară dela vest spre est. Oamenii mei 
fără nicio ispravă: zburau foarte josÿ. 

Doctorul Dron este chemat la raport la domnul general Calotescu! 
Asa se întâmplă când lupti pentru dreptate. 

Veni Stelică Marinescu și îi explicai chestia dar găsii ceva „părți 
proaste” în judecata lui. 

A venit ordin dela Comandamentul Armatei să se facă ,,floricele” 
din porumb și să dea ca supliment celor de pe poziţie. 

Fusei pela companii care fac si ele cum pot instrucţie, mereu băgate 
la adăpost de avioanele inamice /p.125./ care se tot invartesc mereu pe sus. 
Vre-o 3-4 se sbenguiră pe sus urmate de ale noastre care se încăerară cu ele 
fără rezultat... Dar la urmă „Crăcănel” rămase stăpân pe văzduh... 

Mă gândesc că lucrurile în armată nu se vor îndrepta până când 
generalii nu vor lua contact cu Linia 1 căci ce ştiu ei despre război, când 
erau căpitani sau maiori, nu se mai potriveşte cu ce este acum. Un om care 
umblă numai cu maşina nu știe si nu poate sti cum trăesc soldaţii în transee. 

Alta: la Divizie geme de căpitani, locotenenti și sublocotenenti care 
se împing unii pe alții să-şi facă de lucru, iar la regimente sunt companii 
comandate de sublocotenenti de rezervă si batalioanele de căpitani... Nu a 
fost clintit unul de pe scaun. Celui ce e de stat major nici prin gând nu-i 
trece să ia contact cu frontul cel real; deaceia se dă ordinele care se dau. 

M-a durut osul piciorului si-am stat în pat, ba am si dormit! 

Pela ora 17 plecai în inspecţie la batalioane, care au acum 
companiile răspândite în jurul soselii. 

Batalionul III la nord de Scoala si la vest, Batalionul II, la est şi sud. 

Întâlnii pe băiatul lui Jean Suflery la o casă a profesorului Vasiliu. 

/p.126./ 

Până acum n-am primit ordin de a intra în pozitie...oare...? 


* Mitralierele infanterie nu puteau lovi avioanele deoarece zburau prea jos. 

Sâmbătă, 15 Iulie. 
Deci am 23 zile de comandă la regiment pe front. 


La ora 5.30 mă deşteaptă muzica Anti Aerienei contra unui obraznic 
avion bolşevic care tot mugi si se vaită pe aci prea de dimineaţă. 

A fost altul şi mai de dimineaţă. 

Au ei ceva de gând și bine ar fi să mă prindă cât mai departe de aci, 
deoarece au ei în gând! Poate să fie numai bluff! 

Azinoapte am visat că eram la Odessa. 

Se vede că e efectul unei cäpätâni de usturoi ce am mâncat cu multă 
poftă ca o cerință a corpului contra probabilității de molipsire a mediului. 

Aseară pe o vreme transparentă am văzut cât de frumoase și poetice 
sunt împrejurimile Iașului. Asa ceva nu există la Bucuresti, care are în juru- 
i monotănia câmpului. Aci alternează dealul cu valea, livada cu ograda, apa 
cu uscatul. 

E un peisaj (cred eu) ca în jurul orașelor germane Heidelberg, 
Nüremberg, orașele studenţilor, oraşele romantice, unde oamenii au ce 
vedea plimbându-se în mijlocul Naturii, nu cu tramvaiul sau taxiul, ci pe 
jos. De aceia lasul e superior Bucureştilor din acest punct de vedere. 
Împrejurul lui numai vii: spre Cârligu, Munteni, Aroneanu, Cuza Vodă, 
Vânători... vii şi vii. 

/p.127./ 

Azi s-a prezentat căpitanul învățător Rădulescu Ștefan. Stanciu nu 
a venit. 

Veni ordin că la 18 Iulie încep să plece trenurile de permisionari. 
Nu pot pleca odată Comandantul regimentului cu ajutorii şi numai 1 de 
batalion. 

Ceva ciudat: mi s-au îmbolnăvit ofiţerii: căpitanul Georgescu, 
sublocotenentul Chelcea, locotenentul Costache, căpitanul Constantin 
(bolnav de gälbenare), numai bietul Tomiuc e zdravăn. Și eri a făcut o 
petrecere cu camarazii nemți, amici de pe poziţie. 

Îmi place gestul căpitanului Constantin - deși a venit ordin dela 
domnul general Calotescu să fie evacuat, totuși el a mai rămas 2-3 zile 
pentru că vede că nu are cine să-l înlocuiască. 

La masă la Stelică: minunat - ţuică, creer pané, un ghiveci 
national la „ţiglă”. Apoi pui fript cu usturoi si sarailie... (m-a costat pe 
urmă 470 lei). 

Una bună: George Brătianu şi cu cumnata sa Ileana Sturza au venit 
pe front şi profesorul Brătianu a fost la Punctul Comandă „Brătianu 1” iar 

Ileana la „Ileana 1”. 

Detalii dela devastarea şcolii: 

La 18 Martie au venit nemții: elevii au fost evacuaţi pe ziua 15 
martie. La 27 martie a plecat Directorul Cotoran Dumitru cu maşinile si 
nemţii au început /p.128./ să care cu maşinile: unelte, mobiliere, paturi, 
pături, (Din 800 paturi nu mai există 20). Uzina au distrus-o, au luat piesele 
mai mari; le-au stricat nemţii si apoi şi soldaţii nostri. 

Au rămas niște amärâti să păzească: Baondă Gheorghe, Anton 
Ecaterina şi Ana... (sufragioaica), Lisaveta Lică. Ca să păzească (cum sună 
dovada dată de director): „Toată averea școlii”! Ciudat că n-a rămas nimic 
neevacuat din mobilierul Directorului. 

Nemţii au cărat cu mașinile: 1/ 2 vagon fasole; 1/ 2 grâu; orz 1/2 
vag.; 1/2 vagon porumb. 

Am mâncat cu poftă, am mâncat mult si mi-e greu! De remarcat este 
că generalul Calotescu nu s-a dat la mine şi nici n-a făcut vre-o aluzie la 
»chestia” cu raportul tare... L-a chemat numai pe căpitanul doctor Dron, la 
raport şi-au discutat dând explicaţii... el dece nu se poate face! 

Am jucat table cu domnul general Dumitrescu. Mai erau invitaţi la 
masă: maior Chercea, căpitan Bobancu, maior Mişu Vasilescu şi căpitanul 
doctor (? ) de pe la ambulanţă. 

Se zice că pentru mâine angloamericanii au anunţat o bombardare 
masivă a căilor noastre ferate... 

Seara am stabilit cu căpitanul Aurică Ştefănescu să intre regimentul 
la lucru mâine seară şi duminecă, să fie repaus. 

A venit ordin să dăm drumul oamenilor în concediu. 

/p.129./ 


Duminecă, 16 Iulie. 
E ora 9 şi Stanciu încă nu a venit. 


Am fost puţin pela companii şi apoi la cei cari au adunat broşurile 
asvârlite „Creșterea păsărilor”, „Creşterea porcilor” etc. si pe care le-am 
distribuit la companii. 

Veni bäetii: căpitanii Tomiuc si Rădulescu pela mine. Tomiuc e 
încântat că pleacă 18 zile acasă în Seria 1 (la 19 Iulie). 

Rar trage artileria noastră. Nu s-a mai auzit avioane multe azi şi de 
asta mi-e teamă să nu facă vre-o dräcie rușii... si Stanciu ăsta nu mai vine! 

Ce ciudat se inlantuie împrejurările pentru mine. 

Mă uit la Brigada: o formaţie a nemților are = 1 Colonel., 1 căpitan 

şi 1 sublocotenent precum şi vre-o 15 oameni si o maşină... Si eu am 
comandant de companie sublocotenent de rezervă. 

Azi nu prea au umblat avioane inamice... şi nici cele „cucuvea” nu 
au apărut la orele 21-21.30... 

Seara domnul general Dumitrescu îmi propuse să caut 1 ofiţer, 1 
subofițer şi 1 ostaş pentru serviciul de informaţii. Ofiţerul - 1 militar, 
subofiterul 1/2 militar si ostasul 1/ 4 militar... Se vor găsi oare? 

Ora 23.45. Mă chemă la telefon colonelul Stanciu, sosit în laşi. Am 
vorbit cu el cu multă plăcere, dar nu prea am înţeles pentru că-mi era somn. 

/p.130/ 


Luni, 17 Tulie. 
De dimineaţă la 5 mă sculă Anti Aeriana trăgând după 2 avioane 


...Aga dar, dacă am noroc, voi pleca si eu în concediu! 

Pela 8 fusei la Divizie de mai vorbii cu Marin si cu acest prilej mă 
asigură că întradevăr sunt propus la „Crucea de fier”. Imi spuse Căpitanul 
Râmmer! 

Ora 10. Îl aştept pe „leu” (se pare că aceasta era porecla 
colonelului Stanciu sub care era cunoscut de subalterni n.n.) să-i predau 
Comanda. Cu cinste mi-a lăsat-o, cu cinste i-o predau. 

Am pus să-mi împacheteze bagajul pentru a fi gata de mișcare în tot 
momentul. 

Observ că „mântuirea” mea a venit exact la 40 zile de lupte - plus 
cele dela Balasnovici. Deci n-am stat degeaba pe front! 

Spun soldaţii veniţi din interior că la 3 iulie în gara Pătroaia a fost 
präpäd din cauza mitralierii unui tren de pasageri de către 7 avioane 
americane. Ce inimă vor fi având ticăloșii, câinii aceștia să atace populaţia 
civilă?... 

Veni un soldat din Suici, Olteanu M. Ion, contingentul 1934, care 
are 5 copii, are fiu la noi si telefonai să-i dea drumul. 

Făcui constatarea neplăcută că în casa Doamnei Zoe G. Mărgescu 
sunt foarte multe plosniti, mărunte si lesinate (lesinate de foame, agresive, 
probabil atacând si pe autor n.n.)! Boala Moldovei, Basarabiei si Nistriei. 
Sunt mici, deci bästinasi ai casei, nu importuri. 

Ora 15. Aştept (cu răbdare), pe Stanciu, care vine fără grabă! La 11 
mi-a telefonat Stelică că l-a oprit acolo la masă si se vede că au intins-o!... 
Şi eu vreau să plec mâine să câştig o zi... 

Dar, halbat! Mult a fost, putin a rămas! 

Mă dor azi și genunchii: afară e ceaţă și vant. 

/p.131/ 

Doamna Colonel Stanciu, Com. Săcălaș, Jud. Timis-Torontal (str. 
VI, no 551...) un tâmplar de mobilă (de preferat cel care a lucrat la troiță) 
pentru a repara mobila. 

Ora 17.30 Enfin”! A venit cu maşina. I-am predat si am mai stat de 
vorbă si la ora 18.30 am plecat ca din puşcă pentru că sublocotenentul 
Popescu îmi comunicase că generalul Dumitrescu spusese că îmi dă 
comanda Batalionului III...! Idiotul acesta a uitat si gradul si slujba mea. 
Aceasta numai pentru că ştia că eu „trebue” să plec! O să îi păstrez o 
frumoasă amintire acestui sadic care își permite - chiar în glumă - așa 
glume!... Si cum eu ştiu că militaria este un vast câmp de sburdă pentru 
imbecilii, incultii şi nebunii iresponsabili m-am grăbit să mă sustrag 
năsbâtiilor lui, căci „un nebun aruncă o piatră și o mie de savanţi nu pot s- 


PEU 


o scoată . 

La Centru ajunsei cu bine: am luat masa şi-am mai stat de vorbă cu 
bäetii: Stelică, Enescu, locotenentul Dan veterinarul etc. Noutăţi mai 
niciuna, decât că Nicuşor, pe care l-am luat coadă si ajutor - mi-a uitat o 
läditä cu lucruri, a stat toată noaptea acolo fără să se dea cineva la ea! Sia 
găsit-o. 

Stelică mi-a înmânat „Coroana României cu gradul de ofiţer” 
(„Coroana României” medalie n.n.). 

/p.132./ 


Marti, 18 Tulie. 

Am pornit bine dar la ora 4 m-am desteptat, desi îmi propusesem să 
fac: la grossa mattinna’®! 

Îmi veni maşina pentru a merge la cuscrä-meu la Mogosesti să-i duc 
aparatul de radio şi banii. 

Împachetai cărţile etc. 

Apoi am fost la Divizie unde tocmai vorbea Ionescu Marin în 
privința mea. Spunea că a vorbit cu colonelul Zamfirescu la Bucureşti în 
privinţa încadrării mele la ,, Partea Sedentară” sau oriunde va fi mai bine. 
Aşa că trebue să mă prezint imediat la Serviciul Intern la Marele Stat Major 
cât mai repede pentru a nu mă vedea azvârlit cine știe unde în urma 


” Lb. Franceză — „În sfarsit!”. 
10 Lb. Italiana — „dimineaţă mare” - să doarmă până târziu. 

Ora 11.30. Trecui prin Dancaș apoi Dumbrava. Frumos, câmpul 
plin, verde, mozaic plăcut. Cei de la Sărata lucrează la pietruit drumul. Stau 
în pădurea Dumbravei un tanc şi o cisternă blindată germană. 

Ora 12.30 ajunsei la Mogosesti: in drum întâlnii pe Tărăboi cel 
tânăr si cu el venii la cuscru cel bătrân. 

Am multă neplăcere cu cuscru cel tânăr pentru că nu vrea să 
primească banii pe ce s-a vândut. În loc să zică mersi că i-am scăpat de 
prăpăd ce brumă mai rămăsese (părăsite de tatăl său), acum are aerul că-mi 
face imputări (reprosuri n.n.) că i-am dat prea eftin. Par-că eu eram obligat 
să mă fac negustorul lui... 

La ora 15 am plecat la lași si la cuscru Costin. Ne-a apucat o ploaie 
torențială. 

În Iasi am scos fotografiile şi apoi am luat o îngheţată. La întoarcere 
am /p.133./ trimis aparatul radio şi cele 2 acumulatoare. 

Auzii una grozavă din care generalul Stoenescu e ca un om mic și 
sub cerinţele gradului şi funcţiei lui. 

A luat ordinul „Mihai Viteazu”, deşi el nu poate să o primească 
pentru că nu a făcut niciun act personal de vitejie în fata inamicului, asa 
cum prescrie Statutul. Ce a facut el? A stat la observator si s-a dus cel mult 
la Punctul de Comandă al regimentului. Unde e bravura personală în faţa 
inamicului ? 

În schimb comandanții de Divizie, cel de Brigada si de Regiment 
nu au primit nimic. 

În schimb, şeful lui de Stat Major, Colonelul Verdes a primit 
„Steaua României în grad de comandor” deşi nu a fost la un Punct de 
Comandă sau la o inspecţie. Dar şeful de Stat Major al Diviziei 3, colonelul 
Ionescu Marin, care a fost la Punctul de Comandă al Regimentului nu a 
primit nimic 

Dar răzbunarea (gafa) a venit prompt când era la masă, după ce a 
primit „Mihai Viteazu”, generalul Stoenescu s-a adresat Mareşalului că el 
e de părere că acest ordin să fie dat numai celor cari au săvârşit un număr 
de acţiuni de vitejie... La care Mareșalul a replicat:... ,, Pdi, acum îmi spui 
asta... ?” El a răspuns: „Mie mi s-a oferit acest ordin nu l-am cerut eu!”’... 
ca si cum nu /p.134./ ştie toată lumea că el doar asta aştepta! Acum peste 
câtva timp bravura lui se va sfârşi rapid și se va duce la București să-și 
plimbe morga (înfumurarea n.n.), monoclu si decorația. 

De câtva timp ofiţerii sunt puşi la ordinar, adică se dă alimentele 
pentru pregătire la popotă. 

Când venii dela Iaşi, Marinescu îmi spuse că i s-a spus dela Divizie 
că Marele Stat Major ar fi comunicat că am fost încadrat la „unde am mai 
fost” (propagandă?). Cred că în urma intervenţiei domnului Gheatä. 

Plouă mereu si e bine contra avioanelor. 


Miercuri, 19 Iulie 1944. 

Ziua plecării spre Pitesti, nevastă, copii, liniște... 

Azinoapte a plouat si acum iarăşi burniteazä solid încât avem o 
garantie în plus că o să mergem liniștiți cu trenul. 

Trenul „permisionarilor” va pleca la ora 12 fără 5 din lași. 

Am primit o scrisoare de la Mişu Naca în care mă întreabă unde să 
fiu mutat. Ce bine este când ai asemenea legături. 

La ora 9 plecai din Valea Adâncă în mașină, împreună cu Stelică 
Marinescu. Băiat politicos, dar nu sincer. E un om care tine strictă socoteală 
de interesul lui /p.135./ si își dozează parcimonios (cu zgdrcenie n.n.) 
afecțiunea. Nu se dă! Se împrumută numai. Acum e al lui Calotescu si 
Stanciu... 

Totuşi sunt buni oamenii de acest soi, pentru că relaţiile cu ei sunt 
mai ușoare decât cu cei proşti şi bădărani, dar sinceri... 

Ora 11.15. Sunt in tren si afară plouă ca toamna. Am acum la 
plecare 9 pachete cu cărți mai ales şi cu bagaje de ale mele. Când am venit 
cu vagonul nu se cunoștea, dar acum e greu. Ce m-aș fi făcut eu dacă 
mergeam cu trenul personal. 

Cu toată ploaia pela ora 9.30 totuşi un avion al lor, trecu și trase 
antiaeriana. 

Prin jurul gării e prăpăd: în gară însă puţine stricăciuni. Într-un loc 
se văd o mulțime de tuburi de Anti Aeriană calibrul 22 arse, rupte: se vede 
că atunci au izbit un vagon de muniții. 

Se spune că Divizia S-a ne va schimba, dar - după capul lui 
Stoenescu - va rămâne în poziţie un regiment din Divizie (sigur că 
Regimentul 4 Dorobanţi), artileria şi apărarea Anti Car a Diviziei... toţi 
sunt fierti! 

Văd un tren german în gară în care se îmbarcă trupe, masini, 
tunuri... Pleacă - zice-se - in Germania. La fel se vorbeşte că pleacă de aici 
70% din efective şi ajungem doar 30% aşa că - dacă o fi adevărat - am 
muclit-o rău! 

Văd vagoane de uzină grele, puternice pentru transportat piese 
grele, lungi. Au /p.136./ rampa cu frâna de se pliazi... 

Luptele se dau acum între Tarnopol şi Kovel; la vest de Tarnopol si 
vest de Kutk. 

În Normandia se dau lupte mari la Saint-Lo. Americanii şi englezii 
au pierderi mari- 50% efective. Scriu germanii că au aruncat în lupte 35 
Divizii de infanterie și blindate, dar n- au reuşit să cucerească spaţii 
suficient pentru o comodă desfășurare a operaţiilor. 

Germanii au început să bată cu V.1. si regiunile invadate. 

Când a tras trenul la peron în Iași s-a urcat maiorul doctor Căprescu 
şi sublocotenent Chelaru. Am plecat exact la 12 și 5. 

Pe drum, Chelcea mi-a spus povestea sergentului Valentin, 
georgianul care i-a păzit 3 zile (pe el si pe Damir) şi a locotenentului rus 
elegant si tânăr, care surprins, a aruncat cu grenada asigurată și căruia 
soldatul i-a azvârlit grenada si i-a sdrobit capul. Putea a tescovină. Avea 
fotografia nevestii şi a copilului. 

La cota 159 erau ruşii. Damir a pierdut un pluton acolo. Chelcea a 
pus stăpânire pe cota în ziua de 8 Iunie, dar n-a putut-o stăpâni decât 2 ore. 
Atunci s-a oprit si atacul. 

Deasemenea prizonierul rus care s-a predat cu arma de gât, grenada 
în dreapta si pâinea la subtioare, spunea că e sigur că noi vom învinge... 

/p.137./ 

Un adăpost unde au fost femei (telefoniste), mărgele, fuste, etc. Si- 
au facut bäetii chiloti, au mărgele. 

Ora 15.20. in gara Crasna. Trenul merge punctual: nu e nici 
înghesuială. Pe aci nu mai plouă: e un nor dar tinde spre senin. Am mâncat 
din puiul, mușchiul dat dela popota din Valea Adâncă. Cât mă va costa nu 
vorbim. Am luat dela popota vre-o 5-6 1. vin şi am plătit 13 1. majoritatea 
vin de Cotnari cu 240 lei litru... Aşa e când nu controlezi. inghiti, plăteşti 
şi taci... 

Ora 16.50. Am plecat din Bârlad. Pe aci e aproape senin. 

Mereu trenuri cu nemți care pleacă. 

Ora 17.30. Suntem în staţia Brăteana şi avem întârziere o oră. 
Înainte până la Tecuci- toate staţiile blocate de trenuri germane. 

Ora 18.40. Plecăm din Berheci. Revăd locurile pe unde am trecut în 
1917 (27 ani). tânăr ostaş, Stationarea în lunca Berheciului. 

19.25. Plecăm în Frunzeasca. Începu să se însereze. 

20.40. În Tecuci, lume multă. Un tren german cu tancuri trece spre 

nord, alţii merg spre sud, asa că nu mai înţeleg ce e cu cadrilul acesta. 
20.55. Plecăm spre Barbosi. 
Pela ora 21 am închis obloanele și m-am culcat. Am mare poftă de 
somn căci mă simt epuizat. 
/p.138./ 


Joi, 20 Iulie. 
Sf. Ilie. Am deschis ochii la Buzău la ora 5 fără 1/ 4. Zi cam 
acoperită și pe câmp secerat și snopi strânși. Porumbi buni. 


Ora 6: Am sosit la Mizil unde va trebui să așteptăm un alt tren care 
merge spre Ardeal. 

Ora 07.05. Am plecat: ni s-au atașat 2 vagoane de ţigani aduşi din 
Transnistria, care au fost la Borcea. 

Ora 9. La Ploieşti. Pe drum - o nenorocire cu gropile bombelor si 
distrugerile făcute de gangsteri. În gara si triajul Ploieşti prăpăd. La Brazi 
o baterie Anti Aeriană germană pe vagoane. Germanii vor, dar nu 
împiedică pe briganzii aerului să-şi facă de cap. 

12.25. În gara Săbăreni venind pe linia de racord, 

Ora 15.35. In Pătroaia, unde la 6 iulie a fost mitraliat un tren. 

Incet, încet, cu o întârziere relativ mică ne apropiem de casă... 

Stau de vorbă cu ţiganii care se întorc. Spun că acum se apucă de 
treabă, se fixează şi fac armată. Zic ei așa... 

Avem un tren lung: cel putin 40 vagoane. 

Ora 18 fără un sfert - am ajuns în Pitești. Am văzut rezultatul 
bombardamentelor la Bănănăi şi Prundu. Oamenii serbează pe Sf. Ilie. 

Am cerut o căruță dela regiment şi-am trimis bagajul iar eu cu 
bastonul în mână am plecat în inspecţie... ca pe front! Case distruse: ca pe 
la Odesa si Tarutino! 

M-am dus să iau o înghețată la Borănescu şi aci m-am întâlnit cu 
nevasta lui Nicu, Elvira. 

/p.139./ 

Am plecat spre casă pe bulevard: casele lui Gheorghe Podoleanu 
distruse: bombă în capul străzii Purcăneanu, Rahovei etc. Acasă am dat de 
mosu Gheorghitoiu, care mi-a spus cum s-a petrecut (bombardamentul). 

Am fost pela tanti, apoi la Costică unde am si mâncat. Casa are 
ferestrele sparte și tigla, noroc cu Henrik care a acoperit repede casa. 

Vineri, 21 iulie 1944 în Pitești. 

După ce am dormit bine și fără grijă de avioane m-am sculat la ora 
5 conform deprinderii. 

Am fost la gară pentru bilete graţie trăsurii lui Zissu dela 
Comenduire, care era îngrijorat pentru că se spusese la radio că puternice 
forţe aeriene sunt deasupra Croaţiei şi Muntenegrului. 

Apoi am fost la Divizie unde am vorbit cu Druc, colonelul Păunescu 
şi cu locotenent colonel Vasiliu. 

În oraș m-a acătat maiorul Mitică Teodoreanu, căpitanul Rodos, etc. 

Mi-am cusut panglicile pentru decoraţii. 

Am venit acasă şi am mâncat în galop, iar la 13.45 în gară unde am 
avut noroc să iau un bilet la autobuz. 

Citesc că Hitler a fost rănit într-un atentat. 

Ora 14.30. Plecat la Dedulești prin Curtea de Argeș, ora 15.45 la 
Curtea de Argeș; aci cumpărai bomboane pentru copii si luai şi eu o 
înghețată... „la botu calului”!!. Lux, ușurință, vorbe late la localnici și la 
refugiaţi, mai ales refugiate. Se lucrează intens /p.140./ la refacerea 
drumurilor. Lucrează femei, premilitari si civili cari probabil isi execută 
prestația în natură. 

În Curtea de Argeş am întârziat 1/ 2 ora pentru că o călătoare - 
functionara la Râmnicu Vâlcea - nu vrea să se coboare din mașină. Deşi nu 
avea bilet scos. Loc era dar numai pentru stat în picioare şi șoferul nu vrea 
asta; nu avea cauciucurile bune. 

Şoseaua dela Tigveni la Varzaru este în refacere: lucrează si armata. 

La ora 16.10 am ajuns la ţintă: m-a întâmpinat fiul meu, apoi fie- 
mea si apoi tata socru și apoi şi doctorul Okul. 

Curtea suprapopulată, aci doamna doctor Maria Stroescu cu mama 
sa doamna Lerescu. 

La Gica e Tomache cu Fotica. 


Sâmbătă, 22 iulie 1944. 
Sculat târziu. Pela 10 a început să treacă cârduri, cârduri de avioane 


dela nord spre sud venind dela Ploeşti. 
Întâi se anunţase la radio că sunt multe avioane deasupra 


Muntenegrului, Croaţiei etc. 
Au trecut pe aci cam 4-500 avioane. 


1! La botul calului = în picioare n.n. 

Eram cu Okul, nevasta, fata pe la noi pe hotar. Frică grozavă şi pe 
Nelly si Lica. 

După masă am fost cu Cornel si Okul pela râu. 

/p.141./ 


Dumineca, 23 Julie 1944. 
Am dormit târziu şi când m-am sculat am fost prin ogradă cu 


Vetuta. Am un fân splendid din jos de pădure. Deasemenea secară $i grâu. 
Am fost şi pela Mişu care a venit azidimineatà si îmi spuse că sunt 
dat la „ Sectorul de Etape” (aprovizionare n.n.) din Dobrogea. 
După masă iar somn si iar plimbare. 
Seara la radio la Mişu având şi plăcerea să beau bere rece. 


Luni, 24 Iulie. 
A fost Okul pela mine pentru a mă întreba dacă să se ducă sau nu la 


Arad, unde un cunoscut — Bondarenco - îi oferă o situaţie ca chimist la 
întreprindere , Vataprod” de fabricat alimente vitaminate pentru armată. 
Sigur că trebue să plece fiind avantajos pentru el. 

După masă am fost cu el şi Cornel prin cătuna Lumini şi sub 
Glăinan. E o vară exuberantă. 


Marti, 25 iulie. 
Observ cu groază cum se reduce numărul zilelor. 
De dimineaţă umblai la stupi împreună cu putoarea de stupar. 
E o jale. 
/p.142./ 


Miercuri, 26 Iulie. 

Mereu avioane străine trec noaptea. Mă uit pe indelete la stupi si 
ma gândesc cat as putea câstiga dacä m-as putea ocupa cum trebue de ei. 

Stupii s-au stricat, au putrezit şi stuparul meu - un tâmpit şi un leneș, 
nu s-a ocupat deloc de ei. Nu i-a curätit nici aranjat. 


Joi. 27 lulie. 

Aseară a venit Nicu dela Piteşti şi-mi aduse un ordin ca să mă 
prezint imediat la ,,Garoafa” Tecuci - fusei mutat la acest comandament... 
Ce dracu o mai fi această întorsătură? 

Cred că este repartiţia făcută de Ministerul Apărării Naţionale 

Direcţiei Personalului, fără să mai ia avizul Marelui Stat Major. 

Vrusei să vorbesc cu Marele Stat Major dar era alarmă la Bucureşti 
şi nu putui să prind legătura. 

Pentru aceasta plecai pe jos peste Glăman la Morărești, trecând prin 
locuri ca din Paradis. E o natură așa de frumoasă pe aici încât e imposibil 
să nu fie deschisă staţie climaterică... Dacă se va găsi cineva cu inițiativă 
în acest sens. 

La Morărești este un oficiu al Societăţii Telefoanelor, cu oficiantä 
o franca din Dedulesti la care am observat tot dezechilibrul produs de 
situația aceasta, de țăran angajat (pe cei 7000 lei pe lună)... 

La întoarcere venii cu docarul trimis de soacră-mea amabilă ca 
întotdeauna. Socru-meu însă este mai rece, probabil pentru că i-a trimis 
soacră-mea nemulțumirea ce /p.143./ am contra lui pentru că n-a dat la timp 
loturile de casă. Dacă dădea, aveam si eu o căsuţă unde îmi adăposteam - 
în casa mea - nevasta și copiii şi nu erau la cheremul lui socru-meu sau la 
pandaliile menopauzei soacră-mii. Azi nu am unde să-mi adăpostesc 
cărţile, mobila, pianul etc. 

După masă somn. După o masă foarte bună pregătită de cumnată- 
mea Lica, care credincioasă legământului cu Ionel a venit aci la familia 
logodnicului. Mai rar astăzi asemenea fete... Rara avis (latină - „pasăre 
rară” n.n)... 


Vineri, 28 Iulie 1944. 

$i azinoapte a fost vânzoleală de avioane. 

Eri a fost bombardat Braşovul și Sibiul. Azi dela ora 8 s-a dat 
alarma la București și am auzit bubuitul motoarelor păsărilor de fier 
blestemate... 

Ce au bestiile asta cu noi? Nu ştiu pentru ce luptăm noi? 

Mă ocup cu stupii numai dimineaţa şi după masa târziu. 

Azi după masă am făcut bae în Topolog cu fiul meu Cornel: o bae 
minunată care mi-a amintit din cele făcute acum un an la Odesa... 
Quantum mutatis ab illo (limba latină —„câr de mult m-am schimbat” 
n.n.). 

Veni la mine soldatul Sturzeanu, contingent 1931 din Compania 7, 
ca să-i mai dau un concediu... Dacă ar şti că şi eu sunt „pe creangă”. Dar 
dacă mi-l ia pe Henrich nu e exclus ca să-l iau ordonanţă la Piteşti. 

/p.144/ 

Sâmbătă, 29 Julie. 

Mai aranjai stupii. 

După masă cu Cornel și Okul la gârlă, unde Okul a scăpat pe scocul 
morii căzând din cascadă în cascadă fără mari prejudicii. 


Duminecă, 30 Iulie. 

Se apropie plecarea mea. 

Marţi plec de aici şi lunea cealaltă mă voi prezenta la noul Serviciu. 

Azi umblând la stupi m-au muşcat albinele în mod scandalos. Mi 
s-au umflat mâinile. 

Distracţie la ţară pentru unii: joacă baccara și pocker (jocuri de 
societate, n.n.). 


Luni, 31 lulie. 
Cald. Se cunoaşte că albinele mele stau ciucure la urdină. 
Mi-am comandat locuri la autobuz. 

Am făcut încă o baie în Topolog, pe vad. 

Mă întâlnii cu căpitanul Ionică Popescu si îmi spuse că M.V. 
„Garoafa” este Armata 3-a cu generalul Racoviţă. 

Mai îmi spuse că Stalin ar fi decorat cu un ordin înalt pe generalul 
Avramescu si i-a mulțumit pentru modul cum s-a purtat în Crimeia... Nu e 
exclus, ca mijloc de propagandă. 

Mai spuse că germanii au început să plece şi de pe acolo cam cu tot 
(până și cu mobila ce au furat!) și că au de gând să monteze o lovitură în 
stil mare contra ruşilor. 

Faptul este că ruşii sunt acum aproape de granița Germaniei şi la 90 
km. de Warşovia, iar de „lovituri extraordinare” sunt sătul! Dela /p.145./ 
Don și până aici! 

Ce va fi vom vedea! 

In orice caz bine nu ne aşteaptă! Cică din condiţiile de pace ale 
Rusiei: să le plătim 130 miliarde ruble, iar ca garantie să fe dăm Moldova. 
Apoi să le dăm „ostateci” designati (numiți, desemnaţi n.n.) de ei nominal: 
cred că sunt si eu printre ei! Deasemenea câte un milion de lucrători anual 
(pentru refacerea Rusiei)... 

Deci... trebue să ne batem până la moarte! 


Marti, 1 august. 
Azi plec la Pitesti. Sculat pe ploaie: a plouat dela miezul noptii 


ca iarna. 

La ora 7.30 in statie la autobuz. A venit la ora 8.40 si nu avea loc 
pentru mine. Am renunțat pentru că nu puteam lăsa pe doctorul Okul si pe 
finu Lixandru cu care pornisem la drum. 

Am aşteptat până la ora 10.30 când a venit un mare autocamion al 
Uzinelor de fier dela Hunedoara care transporta o cazemată de beton la 
Bucureşti. 

Dar ghinion! Când urca panta la Olaru un cauciuc s-a spart și am 
pus-o de mămăligă până la ora 11 pe o ploaie destul de puternică. Noroc că 
cu stau în cabină, dar Tolea e sus în camion. 

Am sosit la ora 13 în Piteşti. 

Aci am găsit ușa închisă si pe Heinrich plecat: am crezut că l-a luat 
şi pleacă cu detașamentul de marş (batalionul de mars) astăzi la ora 18.30. 

Dar a venit şi eu am fost la /p.146./ unchiu Costică si la Costică 
frate-meu unde am mâncat. 

Apoi am fost la Cerc cu finu si apoi la Regimentul 4 Dorobanţi. 

Aci văzui că se ridică troita şi apoi stătui de vorbă cu Lilea şi cu 
Lupea. 

Vorbii şi cu Bebe care-mi spuse că Puiu e bolnav de tuberculoză la 
Spitalul Z. I. No. 306 la Pantelimon. 

Seara am fost la „Berbec” cu Okul si am mâncat: 500 lei 2 fripturi 
şi 4 tapi. 

Noaptea liniste. 


Miercuri, 2 august. 
Azi e o zi importantă pentru că se hotărește dacă Turcia intră sau nu 


în război. Lupescu mi-a spus că la Florica, eri a fost examinare de situaţie. 
La 5.15 am plecat la Bucureşti cu un autocamion german. 
Acum se lucrează șoseaua foarte solid. La ora 7 eram în Titu. 
Când am plecat din Piteşti era un banc gros de nori şi ceaţă; apoi s- 
au ridicat şi un soare generos face să se prevadă vizita gangsterilor aerieni. 
8. Satul Traian (Chitila) - iar s-a înnorat. 
Bucuresti: este sfărâmat! Griviţa e nenorocită! 
La gară e doctor Georgescu Adrian pentru comanda de filme. 
Isopan F.!? 10 buc = 3130. 
Cu metru. Isopan F. = 192 (lei n.n.) pe metru. 
Cumpărai și o presă faguri cu 4.700 lei. 
/p.147./ 


12 Isopan - izolaţie, termen specific. 

Ajunsei la Sectia I, la ora 10.30 si nu permite accesul pana la ora 
11.30. De aceia mă dusei în Cimitirul Bellu si admirai Valea Plângerii. 

La 11.30 mă dusei pela Mişu, apoi la Mincu și aflai că nu este o 
luxare ci am fost dat de ei - având în vedere că sunt multi colonei noi care 
urmează la comandă - la Comandamentul Central al Etapelor la Tecuci. 
Suntem 16 locotenenti colonei în situaţia asta. 

Am mâncat într-o crâşmă, chiar vis-a-vis de Bellu, o friptură (200 
lei), 2 tapi şi 1/ 2 kgr. struguri. De plată: 346 lei. 

De aci m-am dus la Cristina, am vorbit si cu domnul doctor Ionescu. 
Are Cristina un bäetas foarte drăguţ (Dragos) cu ochi căprui si o guritä 
mică... 

Venii pe jos pe Basarab şi văzui groaznicele distrugeri făcute de 
bombardamentele anglo-americane. 

Fusei pela Ghiaţă. Îmi spuse că azi turcii au trecut de partea 
englezilor și flota anglo-americană a intrat în Dardanele si Bosfor. Aviatia 
germană masată în hipoteza (ipoteza n.n.) aceasta, a încins o luptă grozavă 
cu vasele. : 

În plus: la Sofia se duc lupte pe străzi între comuniştii bulgari şi 
trupele germane... 

Dacă va fi adevărat, apoi e mare bucluc cu noi. Cine vine aci? Cine 
ne ocroteşte de bolşevici... 

/p.148./ 

Azi cumpărai o presă Rietsche 42x27 cu 4.700 lei: o ocazie 
nesperată, care va permite câștigul de bani făcând faguri altora. 

În tren constatai că nemţii au luat cu japca în armata lor si romani 
din Bucovina. Unul îmi spuse că o să dezerteze. 


Joi. 3 august. 
Azinoapte am ajuns la ora 1 în Piteşti, într-un tren tixit cu oameni. 


Erau şi pe acoperiş. 
Acasă, unde am venit destul de greu din cauza presei de faguri, luată 
cu 4.700 lei (42x27) am găsit pe Okul. 
Am fost pela liceu să-l înscriu pe Cornel şi nu am găsit deschis. 
Cumpărai multe lucruri pentru Nelly si Irina si le trimesei prin Okul. 
Dar Okul n-a plecat căci autobuzul C.F.R. s-a stricat. 
La prânz veni Costin cu Mărioara. 

Vineri. 4 august. 
Am plecat la Titesti să vedem pe tanti Ecaterina, la ora 5.30 la 


autobuzul din piaţă. 

La Titesti, tanti plânse când ne văzu. 

Am fost la „„Mănăstire”. E scris undeva că e construită în 1788. 

Popa ca să sperie pe cei care se iscălesc pe ziduri a pus un aviz în 
care aminteşte proverbul latin: 

Nomen stultia omnia mobilis et imobilis”...dar dacă amatorul nu 
ştie latineste...?!° 

/p.149/ 

M-am inapoiat la Pitesti cu trenul de 14. Cand eram la Titesti se 
dăduse alarma dar n-am văzut avioane... 

Am mai aranjat cărţile... mai mult am citit. 


Sâmbătă, 5 Aug. 

Plouă grozav. Mancai la Costică si citii în pod sub pretext că aranjez 
cărțile. 

Am fost la liceul de fete (liceul de fete, în prezent „Colegiul 
National Zinca Golescu "-Piteşti n.n.) şi am înscris pe Irina si la cofetărie 
de am mâncat o înghețată. 


Duminecă, 6 Aug. 
Am plecat azinoapte la ora 2 1/2 si la Chitila am Juat personalul la 


8 1/ 2. Am întâlnit pe fostul meu adjutant sublocotenent Dumitrescu 
(Batalionul III ) care se înapoiază la regiment. 

La ora 10.30-11.30 alarmă când eram la Brazi. Am fost împinși 
înapoi şi am stat într-o pădure. Avioanele au trecut mai pela sud. 

Încet, încet, am trecut de Ploesti care e distrus; de Buzău unde viata 
şi aspectul e normal ca și la Râmnicu Sărat şi Focșani. Aici întâlnii pe 
maiorul Otel. 

Din Mărășești am plecat la ora 18. Un tren german de artilerie și 
„orga lui Hitler” pleca spre Germania /p.150./ 

Curând mă voi găsi la „Garoafa” - Comandamentul General al 
Etapelor - si voi vedea ce destinaţie mi se va da. Neprevăzutul are farmecul 
lui, numai că trebue să fii... prevenit! 

Ora 18.35. Am aterizat la Tecuci. Aci nicio trăsură. Mi s-a trimis o 


15 Limba latină - numele prostilor pe toate gardurile. 

maşină dela „Corvin” si am dormit dus de șoferul maşinii, la gazda lui. 
Lăudase camera ca foarte curată si colcăiau păduchii de lemn. Seara pela 
22.30 un avion inamic a lansat o bombă luminoasă deasupra aerodromului. 


Luni, 7 August. e ead 
Prezentat la „Corvin” fostul „Garoafa”. Şefii mei direcți - general 


divizie Stavrat Olimpiu, şef Stat Major generalul Mosiu Gherghe, subşef 
Stat Major colonel Botezatu Vasile. 

Şeful aviației maior Borici Ion. 

Secţia 1 Organizare Mobilă - locotenent colonel Popescu Nicolae, 
căpitan Liviu Axente. Secţia III - maior Ionita Nicolae. Şeful Secţiei de 
Intendentä, colonelul de Intendentä Pavelescu Nicu. 

Am observat că în Tecuci tipul de femei e foarte frumos, armonios. 

Sunt repartizat la Tulcea ca „Comandant al Centrului de Exploatare 
Tulcea”. 

Am şi şansa ca la Comandamentul Etapelor No. 2 la Brăila să am 
şef de stat major (pe It.col. Victor Dogaru - în jurnal este tăiat numele n.n.). 

M-am plimbat puţin prin piaţă şi oraş apoi am luat o gustare solidă 
la popotă apreciind în mod deosebit pepenii „de turchestan”. 

La ora 15.30 am plecat la Brăila, la Comandamentul Etapelor no. 2. 
Zăduf mare! Tren tixit. Soldati nemți în clasa I şi II. Mereu trenuri cu 
germani care pleacă si ne lasă singuri /p.151./ în fata puhoiului rusesc... 

Am trecut pela Hanul Conache ,,Independenta” care îmi amintesc 
vremuri trecute, frumoase, de pace... 

Ora 18 sunt la Barbosi coborât să aştept personalul care vine la ora 
21. Dar e speranţă să mă urc într-un tren sanitar. 

Ora 19. În Brăila. Imediat m-au dus la Comandamentul No. 2 de 
Etapă, unde am găsit pe Victor Dogaru, amabil dar căutând să marcheze 
„şefia”. 

Seara am mâncat la popota Comandamentului 2 Etapă si am dormit 
la hotel „Spendid” - Costul cu 50% deci 320 lei! 


Marti, 8 August. 
Azi ne-am intrunit toti la Comandamentul Etapelor No. 2, in Radu 


Negru, unde mi s-au citit ordine. 

S-au prezentat: colonel Brătianu, cavalerist, cumnatul căpitanului 
Ionescu (dela C.M. Odesa), colonelul Petrulian, Regimentul Infanterie 
Calafat, locotenent colonel Daia Florea şi Selăgeanu. 

Dogaru ne-a dus şi am vizitat lăptăria lui; depozitul de furaje și 
grajdurile vacilor; grădina de zarzavat, fabrica de perii. Interesant și 
frumos. 

Am luat masa la popotă, când ne-am prezentat şi domnului general 
Trincu Atanasie, Comandantul nostru actual. 

La ora 10 când eram în şedinţă au trecut avioane inamice spre nord, 
iar alarma s-a dat la Brăila, când avioanele erau deasupra... 

Azi ne-am mutat la Cercul Militar cu camera. 

Cu prilejul luptelor de azi au fost /p.152./ doborâte 2 avioane 
engleze şi | românesc pela Viziru. 

După masă dormii si la 18 am avut o nouă întrunire. 

Seara la Cinematograf... 


Miercuri, 9 august. 
Nu stiu de ce dar azinoapte nu am dormit deloc. Se prea poate ca 


creerul să se fi sălbătecit in asa hal, încât - dus la cinema - să vibreze în 
mod neobişnuit... 

Se anunţă iar o zi caldă. Eri vaporul spre Tulcea a fost mitraliat. 

În ziare: anglo-americanii fac efort spre sud vest. În Italia sunt pela 
Florenţa. Ruşii sunt pela Varșovia și în Carpaţi, atacă pasul Tătarilor. 

Mi-aduc aminte de o greșeală gravă a generalului Trincu: eri, la 
masă spunea si ascultau toți, că ar fi vorbit cu nu știu care general neamt 
(sef de Stat Major) care i-a spus că merge prost și la vest si la est şi la sud... 
Aşa ceva... Dacă ştii - nu le spui -. 

Azi la ora 11 ne prezentarăm de plecare domnului generalal Trincu. 
Ne tinu si un discurs, accentuând asupra faptului că este cel cu ideea de a 
aduce ofiţeri activi de talia şi meritul nostru la Etape. 

Mi-am luat formele de plecare si hotărîi să plec mâine dimineaţă cu 
autocamionul împreună cu colonelul Petrulian si Florică Daia prin Bolgrad 
- Ismail. Asa voi avea ocazia să mai revăd locurile de odinioară scumpe - 
amintirii mele. 

După masă mai scotocii prin /p.153./ librării si găsii la ,,Lôbel” pe 
„Regală” (strada n.n.) depozit de cărți franceze. 

Seara am fost la Cinema, la „Passalagua” (?), la filmul ,,Analfabetul 
dragostei”. La Tulcea cine ştie dacă mai îmi va arde de așa ceva... 

Joi, 10 Aug. 
6.33. Plecati. 7.30 la Galati. Muncă intensă pentru fortificarea si 


refacerea drumurilor. Cald. Câmp bogat. Galatii pustiu, bombardament. 
Anti Aeriana grea präjeste cerul. 

Traversaräm vertiginos: ora 7.50 esim spre Reni. 

7.00. La Prut, totul pasnic. 

8.30. Popas in Reni. Curätel. 

10.10. La Vulcănești. Ma întâlnii cu unul din oamenii lui Perju dela 
S.S. (Siguranţa Statului ?n.n). 


În liziera est de Vulcănești e un mormânt. Vis-a-vis altul- rămășițe 
ruseşti vechi. 

10.30 .Văd Bolgradul și lalpugul. 

8.40. În Bolgrad. Tragere direct la Sector (în casele lui Radionov). 
Periferia si cazărmile sunt bine, Piaţa Sf. Nicolae aceias, numai că în partea 
de est a început să se formeze o vâlcea. Se vede și un bloculet, în capul 
străzii principale. Casele curätele, mai îngrijite ca odinioară. Ce vor mai fi 
făcând, ce s-o fi ales de fetele mele de odinioară? 

Ora 11.25 Alarmă Anti Aeriană. 

M-am întâlnit cu Alexandru Periteatco care este la S.S. în Bolgrad, 
camuflat în propagandist /p.154./ si am dat împreună ocol orașului. 

Am fost pela casele unde am stat eu pela primărie unde am găsit 
primar pe căpitanul Sârbu, fost în 3 Vânători. Parcul din jurul bisericii 
frumos. 

Însă Bolgradul face impresia de părăsit. Mulţi au plecat din vreme. 

La restaurantul „Monte-Carlo” am găsit tot pe Ghiţă Vâlcov - ca 
acum 15 ani! 

Melancolică revedere! Ce a fost şi ce este acum! Tinerețe, lipsită de 
griji, pace... acum...?! 

Azinoapte rușii au bombardat Bolgradul: e zarvă si suflă un spirit 
războinic... 

Pe aici mai mult caucazieni și cehoslovaci îmbrăcaţi nemteste. 

Străbătând o şosea foarte bună la ora 17.10 am ajuns la Ismail, un 
orăşel cu un centru minunat. În Cismeaua Văruită este Armata 2-a cu 
generalul Dumitrescu. E cam excentrică poziţia şi fără comunicaţii ușoare. 

E jale în Ismail cu distrugerile făcute de rusi-evrei la retragere: 
magazinele dela est de Episcopie (ale lui Rahman evreul) sunt distruse. 
Parcul este neglijat, totuși este foarte frumos, deși e infectat de soldați 

nemți. Au dispărut femeile elegante și frumoase, acum sunt numai 
„plevuştele”. 

Este frumos că Prea Sfinţitul Episcop a rămas aci la postul său. Sunt 
curios dacă roșii vor bombarda oraşul așa cum au făcut la Bolgrad... 

Ip. 155./ 

M-am plimbat prin parcuri: am mâncat o foarte bună înghețată de 
caise si seara am fost la un restaurant cu muzică. Am dormit împreună cu 
Florică Daia într-un pat, la o gazdă foarte curată. 


Vineri, 11 August. 
La 5.30 sculat şi m-am dus prin piață. Aci foarte multe rogojini si 


mai ales o specialitate a Ismailului - papuci de papură - eftini (cu 120-140 
lei). 

Multe fructe în piaţă ba si un mic talcioc „a la Odesa”. 

La ora 7.15 am plecat cu vaporul „Ştefan cel Mare”. Am făcut o 
călătorie minunată pe mare, până la ora 9.15 când am ajuns la Tulcea. 

Imediat la Centru, unde nu se aştepta nimeni. Bietu moş maior 
Dumitru Vasilescu este topit. E bătrân, fără energie. Dus de nas de 
subalterni si nevastă. 

Am luat masa la popotă şi apoi am căutat casă: am văzut camere 
între 3.500-6.000 lei Până se va găsi dorm la Cercul Militar. 

Tulcea e oraş tipic de provincie. Port cu viata orientală. 


Sâmbătă, 11 August. 
De dimineaţă la 7.30 alarmă... seacă. Bietu moș se gudură şi se puse 


în lumină favorabilă numai să nu plece de aci. 

Am fost la Centrul Recrutare, la prefectul Nicolae Ghica; la primar 
avocat Tigan, la Direcţia Pescăriilor, etc. 

Am luat contact cam cu toţi capii de /p.156./ autorități. Masa la 
popotă am îmbunătăţit-o grozav. Mi-am cumpărat tacâm costându-mă 
800 lei. 

Cameră mai bună, mai eftină și cu adăpost Anti Aerian mai bun ca 
la doamna Pietriș, Str. G-al Angelescu No. 4. n-am găsit, așa că m-am mutat 
la ea. 

Sunt călduri groaznice pe care le combat cu bragă rece (băutură 
răcoritoare acidulată n.n.). 

Am fost la „Monument” deasupra rău famatului anafor. 

M-am plimbat putin prin oraş: femeile au un tip comun, cam 


109 


oriental si sunt prost imbracate cele mai multe. Oras tipic de provincie, 
levantin. E plin de praf. 


Duminecă, 13 Aug. 


Am dormit prost din cauza căldurii. 

Azi am făcut cunoștință cu colonelul Virgil Valerian, Comandantul 
Regimentului de Infanterie Marină. 

E luptă mare pentru a se vedea cine rămâne - maior Vasilescu sau 
căpitan Paraschivescu - ca ajutori. 

Căldură tropicală. Eri se strânse nori de ploaie spre Delta dar n-a 
plouat și e mare nevoe. 

De eri am început să semnez corespondenta...la noroc! 

După masă, am fost la o serbare a Căminului Cultural: căldura m-a 
izgonit pe malul Dunării. 

Seara pe uliţă era toată Tulcea. 

/p.157./ 


Luni, 14 august. 
Căldură coplesitoare de dimineaţă; dorm despuiat și tot cald... 


Azi trecură avioane dinspre Sulina spre vest: le auzi mugetul 
specific. 

Vin mereu lucrări şi mai ales ne omoară cu situaţii. 

Am scris lui Nelly. 


Marti, 15 August. 
De dimineaţă la 10 am plecat cu maşina in inspecţie în judeţ 


împreună cu maior Vasilescu. 
Itinerar: Câsla Luncovita - Nicolitel - apoi la tabăra de lângă Targul 
Cocoş - Isaccea - Măcin. 
În Măcin am fost la slep si am cunoscut pe locotenent Popoiu. 
Apoi am plecat la Turcoaia - Traian - Peceneaga. 
Am dormit la Ion Mincu Doncu Cristea, grădinar, care are 2 fete 


frumoase. 
E un om gospodar, curat şi chibzuit în casă; ca la oraș. Toate datorită 


și ocupaţiei cu grădinăria. 

Miercuri, 16 August. 
Am fost în baltă după fân la punctul de pescărie din fata Peceneagu. 


Apele sunt scăzute și fânul slab. 

Am revenit pe acelaş drum la Cerna unde am vorbit cu silvicultorii 
şi la Măcin. 

Aci am găsit o cafegioaică Enume care a fost agreata Reginei Maria. 

/p.158./ 

Am revenit la Tulcea la ora 15.15. Aci multă corespondenţă. 

În ziare: anglo-americanii au debarcat la Toulon şi Camer (sic.), aşa 
că şi partea aceasta va fi distrusă. 


Joi, 17 August. 
S-a mai domolit căldura. Am îmbrăcat o bluză ajustată cu mânecile 


scurte, care mă face lung, lung... 

Astăseară îmi sosi unul dela Cernavodă dela Sectorul 5 Etape, 
curier, ca să îi fac o situaţie studiu asupra posibilităţii facerii a 5.000 kgr. 
bulion, 10.000 kgr. marmeladă şi 15.000 kgr. murături, ca şi cum ar fi siguri 
de existenţa recoltei. Prune nu sunt, pătlăgele foarte puţine, varză e, dar în 
niciun caz 15.000 kgr. 


Vineri, 18 August. 
lar a revenit căldura. În sudul Franţei, aliaţii debarcă mereu si la 


nord germanii se retrag. Ruşii sunt la granița Prusiei. Să vedem acum ce se 
alege. 


Sâmbătă, 19 August. 
Mai nimic decât că la Tighina au atacat ruşii si au fost respinși de 


români. 

M-am pomenit cu ordin să dau făină manutantei pentru că sectorul 
nu-mi va mai trimite neavând, așa că e pericol ca manutanta să nu mai poată 
da pâine la ostași... 

A fost bombardată Sulina. În noaptea de 16/ 17 a fost bombardată 
Brăila şi Bârlad iar la 17: Ploești şi Slatina. 

/p.159./ 


Dumineca, 20 August. 
Azi nu am putut să plec în judeţ pentru că nu am avut mașină bună. 


Alarmă la Tulcea vre-o 2 1/2 ore, dar n-au venit avioane. 

Aflai că domnul maior Dumitru Vasilescu e un avar fără pereche: 
mănâncă la prânz, pardon - gustă hrana trupei şi seara are omul pește 
(gratis) dela cherhanea. A adus un cocoș şi 2 găini de la Ploesti pentru a le 
tine gratis aici... 

Germani se retrag mereu din Bretania si tot vântură mirajul acţiunii 
rezervelor lor... În est ne-au atacat rușii la sud Tighina (probabil la 
Chițcani) şi i-am respins. 

Refuz să mai gândesc la situaţie pentru că e aşa de întunecată, 
încâlcită şi cu consecinţe asa de mari încât mă ia groaza. 

Neavând cunoscuţi - și nici nu doresc să fac pentru că vor veni cu 
tot soiul de cereri şi favoruri - stau acasă și traduc din nişte broşuri de 
apicultură ruseşti. Am esit pe seară la marginea de sud a oraşului (revenind 
prin o stradă luminoasă cu plute şi salcâmi, ceva „ă la promenada” 
filozofilor dela Sibiu — îmi pare că-i zice strada Traian...). 


Luni, 21 August. 
La 7.05 alarmă seacă. Auzii un svon că la Tighina ruşii ar fi rupt 


frontul şi că autoritățile evacuează Tulcea. Din păcate este adevărat! 

Fusei la Fabrica de ulei „Lichiardopo!” (sunt 4 fraţi) şi aci găsii pe 
Suhoparenco băiatul /p.160./ dela Bolgrad, funcţionar aci. 

Ce ne facem dacă este adevărat cu ruperea frontului? Văd pe Dunăre 
o vie mişcare de nave de război germane. 

Au venit multi refugiaţi din Sulina care spun că au fost bombardati 
pe îndelete de 34 avioane americane, cu piloţi americani și cu steaua 
rusească. 

Un pilot căzut a spus că e preludiul unei debarcări. 


Marti, 22 august. 
Vaporul de curse care venea dela Chilia a fost bombardat si 


mitraliat: facut ciur. 

Azi dimineaţă la radio s-a comunicat că luptele se dau la marginea 
Iaşului, la Târgu Frumos, la Helestieu (la Scoala de căi ferate). Ce vor fi 
făcând camarazii mei din Regimentul 4 Dorobanţi? Cum au putut ajunge 
rușii la Sud de Iași? E dezastru! 

La ora 8.30 alarmă până la ora 9 fără 5. Am plecat în căutare de 
magazii pentru dispersare în oraş. Am colindat spre sud si est de Tulcea 
pela bariera Mahmudiei. 

Ora 11.10 - 11.25 alarmă. —pentru că statul nu a dat mijloc de 

transport pentru Centru, am plătit 1.200 lei pentru 3 ceasuri cu trăsura. 

Azi citii cu ochii mei comunicaţii dela 21.VIII că: Inamicul a 
continuat atacurile sale puternice, sprijinite de numeroase care de luptă si 
aviaţie. Lupte inversunate sunt în curs între Târgu Frumos, si la marginea 
de sud a orașului Iasi precum la sud-vest de Tighina. 

Aviația sovietică a bombardat din aer porturile Constanta si Sulina, 
provocând pagube şi victime. 

/p.161./ 

Am vorbit azi cu un subofițer german care era evacuat din Sulina: 
avioanele s-au lăsat Jos de tot şi au mitraliat populaţia civilă din piaţă, 
omorând multi. 

O asemenea bestie, deşi vedea cadavrele întinse, totuşi a mai lansat 
o bombă. 

Au fost scufundate 16 vase. 


Miercuri, 23 August. 
De dimineaţă începu să plouă: pustiu de tot (dar s-a răcorit vremea). 


Scrisei la toți. 


Mi se spuse că s-a dat la radio acum că Bolgradul ar fi fost 
ocupat! - Din spre Ismail veniră 3 slepuri încărcate cu răniți germani şi stau 
aci - de ce? 

La prefectură conferinţă. 

Dădui si eu ordine în toate părţile pentru o eventuală deplasare - 
evacuare. De sus n-a venit nimic. Ba cumpărai si 2 vagoane caşcaval. 

Fusei prin port şi nu aflai nimic decât că rușii erau pela Fântânele 
(?) pe lângă Bolgrad. Locotenentul marină Caprita este şef. 

Alţii spun că se așteaptă din oră în oră armistițiul... 

Ora 13.10. Începu ploaia atât de mult dorită... Dar nu în împrejurări 
de acestea! Plouä torențial: poate prinde si asta bine. Tulcea e inundată iar 
pe străzi curg torente. 

Înaintarea aceasta a ruşilor este dovada impotentei germane! De 
acum: Ce o fi scris! Ce o să facă copiii mei? Ce o să se aleagă de ei şi de 
toată truda vieţii mele. Dar poate că n-o fi situaţia așa de grea. Sfânta 
speranţă nu degeaba are ca simbol ancora. - Orice ar fi aici sunt și ce va 
veni la datorie o să mă găsească! 

/p.162./ 

Sunt la locotenentul Scrima să ascult comunicatul astăzi pentru ca 


simt nevoia să mă informez. 

Ora 14: Începe cu necrologul aviator căpitan Alexandru Șerbănescu 
după 50 victorii. Se spune apoi că: Iaşul a fost cedat si că „după stiri sosite, 
la sud de Tiraspol forte puternice de infanterie si blindate au căutat să 
lărgească frontul de pătrundere”. E plin de dialectică (vorbe goale n.n.) 
acest comunicat. 

Azi mai cumpărai 2 vagoane caşcaval dela Topolog, dela unul 
Stănei. 

Întâmplător dădurăm de o emisiune în limba română în care spunea 
că Parisul a fost părăsit de germani şi că Grenoble a fost ocupat și că mai 
sunt 250 km. până la granița vest a Germaniei. - În Franţa ar fi insurecție 
națională. 25.000 soldaţi români ar fi căzut si 12.000 prizonieri. lași, Târgu 
Frumos şi Ungheni-Tarutino ocupat de trupele general Tolbuchin. 

Ora 16.30. Mă întâlnii cu un căpitan cunoscut de la Odesa, care-mi 
spuse că Romanul și Vasluiul sunt ocupate de aseară. Brăila şi Galaţi sunt 
bombardate de aviaţie. 

Vin mereu refugiați dela Ismail. Se văd coloane de fum, probabil 
silozul. i 

Ora 22.30 Veni ordonanța militianu (?) Borisov şi spuse că noi am 
avea un nou guvern: s-a comunicat la radio. 

Ora 23.05. Veni domnul Pietriș care îmi comunică că s-ar fi încheiat 
armistițiu. E veselie mare în oraș; Regele a vorbit la Radio. Totuşi, nu mă 
bucur! Pe afară focuri de armă, probabil de bucurie! 


Joi, 24 August: 
Mă cheamă de dimineaţă în port intendentul colonel dela Divizia 


15, Drăghiescu, şi aranjarăm cu /p.163./ aprovizionarea a circa 10.000 
oameni dela Corpul II] Armată. 

Foială, îngrămădeală în port, dacă vin vre-un bombardament e o 
nenorocire! 

Pela 8 1/ 2 canonada spre nord. 

Nu am băgat pe front pe jidani, pe ruși, pe greci: au rămas toţi la 
număr si românii au murit! Bravo politica... 

Spun soldaţii că spărtura s-a făcut prin frontul Diviziei 9 Germană 
la Răscăeți. Rușii au împuşcat toţi ofiţerii şi subofiterii români pe care i-au 
prins. De germani... nu mai vorbim! 

E o înghesuială și o debandadă mare dar totuşi se observă o aplicare 
de initiative inteligente: si acum şefii s-au cam arătat slabi...unii! 

Am alergat cu Intendentul colonel Drăghescu la Centrul de 

Recrutare pentru a rechizitiona brutăriile din oraș pentru că îi trebuesc 
20.000 pâini si am făcut rost de 6 vagoane făină asa că am cam făcut faţă 
la nevoile ivite. 

Am luat asupra mea ratii de conservă dela Centrul lui Florică 
Daia - Ismail. 

E jale și grozăvie cele povestite de ostași! Ruşii au urmărit cu 
motorizata și au ucis si prins multi de-ai noștri. Sunt regimente întregi din 
care nu a mai scăpat nimeni: prizonieri si morți. Aviația i-a bombardat si 
mitraliat în voe, nu a avut nici un adversar. 

/p.164./ 

După masă fusei la un șlep de unde am primit 2.070 rogojini aduse 
dela Ismail de un ofiter trimis dela un Regimentul Artilerie dela frontul de 
Nord. Aci mi se spuse că Chilia, Vâlcov etc. sunt ocupate de ruși. La Ismail 
sunt mii de oameni la chei cari aşteaptă să vină slepuri să-i ia. Ce tragedie! 
Mă întâlnii cu Horaţiu Ionescu, deghizat în popă ca să scape. - Am văzut 
basme mari: eroi nefanfaroni! 

Trimesei o dare de seamă la Sector ca să ştie că nu stăm și să se 
liniştească. 

Germanii îmbarcă şi pleacă. Unde? 

Auzii că la Bucuresti sunt ciocniri între ei şi - probabil - comuniști! 
Ce ruşine. 

E un sfârșit de război groaznic. 

Legăturile telefonice nu se pot obţine decât extrem de greu. 

Deși e armistițiu, totuși ruşii tot mai bombardează, Chilia de 
exemplu... Se zice că și Galatii e ocupat. 

Lumea se sperie degeaba din cauza distrugerii unor munitiuni de 
către germani pe Dealul Monumentului. 

Când venii seara spre casă cumpărai și ziare. 

Eu am crezut o vreme că cea mai mare curvă e diplomaţia, dar m- 
am înșelat: e presa! 

În ziare au început să apară articole unde se vorbește de Stalin 
gloriosul conducător de armate ruseşti. E ziarul ,, Libertatea” al lui Titel 
Petrescu, socialist, etc. $i deabia s-a început! Ce o să mai vedem de astea. 
Prim ministru generalul Constantin Sănătescu. Miniştri - sunt: Iuliu Maniu, 
Constantin Brătianu, Lucrețiu Pătrăşcanu /p.165./ Constantin Titel- 
Petrescu; general Racoviţă la Război; general Aurel Aldea la Interne, 
general Potopeanu la Economia Naţională, general doctor Marinescu la 
Muncă si Sănătate; Dimitrie D. Negel la Educaţie Naţională; Lucrețiu 

Patrascanu la Justiţie şi Grigore Niculescu-Buzesti la afacerile străine. 

O să înceapă o fermentație în tara de o să dudue tara: poate ne va 
salva si de data asta cumintenia poporului nostru. 

În proclamația Regelui, la sfârşit se spune că „de curajul cu care ne 
vom apăra cu armele în mână independenţa împotriva oricărui atentat la 
dreptul nostru de a ne hotärf singuri soarta, depinde viitorul ţării noastre”. 

Se vorbeşte mult despre Ardeal (pentru a ne face să uităm 
Basarabia). 

În „Curentul” (publicaţie, ziar n.n.) la articolul de fond se spune: 


„În acest sens mărturisim cu inima aplecată peste atâtea tristeti că Regele 


este suprema nădejde! 

Dincolo de Rege e prăpastia. 

Să stăm tare, să stăm cu credință lângă Rege!” 

Sunt significative si de sezon: singura nădejde este în interpunerea 
Angliei pentru noi. 

S-au publicat decretul de amnistie, probabil pentru a veni în tara si 
Doamna (?). : 

Lagărele de concentrare s-au desființat. Asta e bun, pentru că era o 
trăsneală, cu pandalii ale Conducătorului. 

/p.166./ 

Nu vad nimic cu Ghiata! Nu a venit si timpul lui. 

Alta: ,,Curentul” publică că Pamfil Seicaru s-a retras de la 
conducerea ziarului „Curentul”. Cred şi eu că pleacă cu nemții. 

Astănoapte la orele 23.15 a plecat și ultimul detașament de germani 
din Tulcea. Azi pela 18 au plecat si ultimele bacuri. Cum o fi trecut pela 
Reni care se zice că e ocupat! Grea situație au! Noul guvern i-a invitat să 
părăsească tara... Cat de relative sunt toate în lumea aceasta. Cum se 
desface o alianţă... 


Vineri, 25 August. 
De dimineaţă nu mai se văd germani în Tulcea. Cei care vin sunt 


dezarmati. 

Distribuim mereu pâine si subzistente. 

Ostaşii spun grozăvii despre modul cum s-au retras și cum s-au 
purtat rușii. 

Bacurile mari care au plecat cu trupele germane aseară, spun piloţii 
că ar fi fost scufundate la Reni... Soartă de ostaș... 

Niciun ordin, niciun radio comunicat. Zvon că sunt lupte între 

germani și români, la București. Palatul Regal ar fi în flăcări 

Alţii spun că „Radio Londra” ar fi comunicat că rușii au ocupat 
Bacău și se îndreaptă spre Ploesti- Bucuresti. Mă doare sufletul. 

Regimentul 30 Artilerie (Bolgrad) a scăpat toate tunurile, graţie 
devotamentului bäetilor: Era chiar la sud, pe unde au pătruns bolșevicii. 

Ora 18: Cică rușii se retrag /p.167./pe vechea lor graniță 1940. Au 
plecat dela Sulina etc. 

Ar fi sosit în port o comisie bolşevică: zic că ei nu ştiu de armistițiu. 
Am văzut vedeta cu care a venit. Avea pavilion de parlamentar. 

Transporturile se fac fără nici o normă - dar încet, încet, se scurg 
încoace. 

Seara la ora 23 fusei de vorbii cu Florică Daia, care a sosit si debarcă 
de pe slep. A adus si 207 vite. Și el spune că a fost complect lăsat în părăsire 
de sector. 

Vorbii azi la telefon cu desteptul de Dogaru, care dela Brăila mă 
învăţa pe mine aici ce să fac. Am spus eu de mult că stat majorul este 
nefastă caracterelor ofiţer este (...cd poziția la stat-major este nefastă 
caracierului ofițerilor n.n.). 

Am stat aseară până la 22.30 ca să vorbesc cu Brăila sau Cernavodă 
dar nu s-a putut. 


Sâmbătă, 26 August 1944. 


De dimineaţă la ora 5 un avion german a mitraliat o pilotină (vas 
pilot n.n.) a noastră omorând o mulţime de grăniceri. 

De dimineaţă fusei la port şi vorbi cu general Demetrescu Pompei: 
îmi spuse că general Leoveanu a plecat la Ismail pentru a lămuri chestia 
armistiţiului. 

La ora 11 veni locotenentul Scrima cu vestea că se cedează 
Dobrogea și că toate /p.168./ trupele pleacă - E extraordinar! 

Fusei pela Cerc la locotenent colonel Băcăuanu care îmi spuse că e 
un ordin venit pentru Corpul 3 Armată (prost redactat) în care spune ca să 
plece trupele operative ca și „formaţiile de servicii” asa că e vorba de 
interpretare! 

Aşa că am rămas liniștit mai ales că se spunea că vor veni circa 
4.000 ostași cari nu s-au putut evacua dela Ismail, Chilia etc. A venit de 
acolo colonelul Savopol, dela artilerie, făcut prizonier. Ruşii au rămas 
mirati când au auzit de armistițiu. A venit un maior dela tancuri eri aci si 
s-a informat. 

Numai eri după masă s-a dat la ruşi ordine în acest sens, ceia ce 
n-a împiedicat pe bestii să bombardeze Sulina azi dimineaţă torpilând 
„Rândunica” (șalupă torpiloare n.n.). 

La ora 18.30, am primit ordin telefonic să pornesc imediat cu ce pot 
încărca în direcţia: Hârşova-Urziceni-Ghimpaţi. 

Ca totdeauna în ultimul moment ordin. 

Intâmplător dădui ordin si locotenent colonelului Scondacescu dela 
P.P. care nu ştia nimic; plecă si el. 


Duminecă, 27 August. 
De grijă nu am dormit. Trec mereu unități. 


Ora 5.30. 2 avioane bombardează spre est de port. Cine o fi si 
de ce? 

Fusei in port să mă interesez; au /p.169./ fost 2 avioane germane 
care au bombardat una din cele 5 vedete rusești care sunt în port. Le-a 
omorât 2 oameni si rănit vre-o 10. Ai dracului nemți... 

Am luat adeverinte că nu s-au mai făcut încărcări nici pe apa, nici 
pe linia de fier, ca să nu mă acuze cineva că dece nu am expediat eri. 

E ora 9 si aştept dela ora 6 să predau magaziile. A venit un plutonier 
dela Cerc şi n-a vrut să le ia în primire. A instalat numai santinele pentru a 
tine în frâu populaţia, care umblă azi ca albinele toamna după furtisag. 

Au jefuit un depozit de „cadouri” german si un depozit de efecte 
germane, la fabrica Talpa si altul la Maior Sejanov. Se aud mereu sentinele 
care trag pentru a-i tine departe: totuşi umblă năuci după furat. 

Văzui marinari bolşevici: la fel cu ai noştri. 

Trimisei si eu după cămăşi pe maior Vasilescu pentru că am oameni 
dela căruţe goi. 

Lăsăm averi de sute de milioane care se irosesc: ni se întâmplă ce 
s-a întâmplat rușilor în 1941. 

Veni zvon că Isaccea e ocupată: atunci se adevereşte că s-au 
prescris trupelor bolşevice anume itinerarii căci eri nu se putea circula spre 
Măcin - Brăila. 

Aseară s-au radiodifuzat condiţiile armistiţiului: graniţa din 1940 
cu ruşii. Dar cu ungurii?! Bulgarii au esit si ei din alianţă aşa că e rău de 
bietii nemți. 

/p.170./ 

Lumea e nepăsătoare de aparenţă dar îngrijorată- să plece sau nu? 
Unde? Cu ce trăeşte acolo? Tot aşa acum ca pe vremea năvalei tătarilor! 

Războiul în fond a rămas acelaş: crud și neomenos. 

Ora 12 fără 12: plecăm din Tulcea. Ruşii au început să întindă 
pontoanele. .. 

Am distribuit la cine a cerut - femei, bătrâni, săraci - ceeace era în 
magazia companiei si chiar rogojini. Când plecam Comandament Teritorial 
şi comandantul se înapoia aici. Pe drum un praf grozav.. Am trecut pe lângă 
satul Catalgi. 

La Cogălniceanu tocmai ce se desfăcuse magaziile germane. 
Pachete de tot soiul, in special cu Eibe (?), tutun, ţigări... până şi capete 
burghiu. Am luat obiele, ismene pentru trupă. 

E înghesuială, vuet, bătăi, tipete, lăcomie, etc... E desgustător... 

Am plecat pela 17 trecând peste Hagilar apoi peste câmp pe drumuri 
prafoase si rele. Tocmai la 19.45 am ajuns la Baschioi (Principele Mihai). 

Cogălniceanu (Sarichioiu) - Hagilar şi Baschioiu sunt colonii de 
aromâni. 

Veni un soldat si un subofițer dela Tulcea care spuse că bolșevicii 
opresc şi dezarmează pe ofițeri şi subofiteri, aşa că nu e mirare să ne ia de 
pe urmă și pe noi. 

Ce fel de alianţă e asta? 

Caii sunt obosiţi din cauza ocolului şi din Regele Mihai - Ciucurova 
Nulbant mai sunt 26 km., postata noastră din noaptea aceasta. 

Îmi spunea Căpitanul Portului eri că /p.171./ a venit la el un general 
însoţit de 4 inşi cu pistoale mitralieră gata de tras. Ce invitaţie însă 
înfricoșătoare. 


Luni, 28 August. 
Am dormit dela ora 3 în Ciucurova. Mi-am pierdut bastonul 


probabil uitat la Primăria din Ciucurova. 

A fost lună, dar praf: însă am avut ghinion că am trecut prin 
regiunea cea mai frumoasă (cu pădure) a Dobrogei. 

La ora 5 1/ 2 am ajuns în Topolog. Aci am găsit coloana şi vitele 
sosite de azinoapte. În Topolog am aflat că P.S. 33 D. - pompierii, 
grănicierii au primit ordin special să se reîntoarcă în Tulcea. 

Soldaţii care pleacă fură cai, roti, căruţe. 

Am fost la Domnul Inspector şcolar Zaharia, care ne-a vândut 
cascavalul 4.166 kgr. cu 480 [./ kgr. Aci am dormit dela 9 până la 12. Cand 
m-am dus la coloană, la ora 12.30, au venit vre-o 10 maşini de ruşi... Nu 
au făcut nimic ci şi-au continuat drumul spre Hârşova. Acum se pune 

problema pe unde trecem? Căci sau nu ne fac nimic, sau ei trec întâi 
operativ! E mare frică printre ai mei pentru că se prea poate să ne ia 
ostateci etc... 

Am vrut să vorbesc cu cineva dar nu am găsit pe nimeni în stare să- 
mi dea o informaţie. Întâmplător am dat chiar peste general Sănătescu, 
primul ministru, care ordona generalului Tudose sau Leoveanu să plece 
repede, pe avion, la Tulcea pentru tratative. 

La ora 15 si la 16:25 iar au trecut trupe ruse spre Hârşova: zic ei că 
merg spre /p.172./ Râmnicu Sărat. Dă doamne să fie așa! 

Mai aştept vitele din urmă și apoi o iau spre Nord la Ostrov să trec 
în baltă. 

Ai noştri în loc de pod de vase la Vadu Oii au numai un pod plutitor 
aşa că debitul trecerii e mic şi multe trupe așteaptă acolo. 

Am vorbit la Capul de pod Vadu Oii cerând să vină cineva să 
primească cașcavalul dar nu e nimeni acolo. Divizia 15 e în curs de trecere. 

Seara m-am dus la domnul general Leoveanu, care e în trecere pe 
aici şi i-am raportat situaţia: mi-a spus să trec pela Vadu Oii, dar eu nu am 
toate vitele la un loc. 


Marti, 29 August. 
Am dormit la Zaharia, am si mâncat acolo. Vitele nu mi-au sosit. 


Trecerea peste Dunăre s-a suspendat pentru că trec trupele ruse. 

Eri am adunat trupa mea. Mulţi: 167! Le-am vorbit pornind dela 
faptul că unii au vândut bocanci, vestoane la civili. Am făcut un control si 
am văzut că ei nu prea au făcut. 

Mai sunt pe aci germani dezarmati care vor fi internați: sunt 
bucuroși să sunt la români şi se roagă să nu fie dati la ruși. Printre ei sunt 
capturate și 2 fete în uniformă: sestrite (surori medicale n.n.) cred. 

Soldati din Regimentul 5 Grăniceri, Compania căpitan Marinescu- 
când a plecat de aici mi-a luat 7 cai dela păscut! 

Am hotărât să trimit oameni să păzească magaziile dela Tulcea - 
Frecatei - Babadag iar pe plutonierul Radu dela Hamangia l-am pus la 
dispoziţia „Centrului” dela Constanta care n-a evacuat. Mă gândesc cu milă 
la atâtea milioane lăsate în părăsire. Mă gândesc si la cascavalul căruia nu- 
i găsesc clienţi, deşi-l dau pe /p.173./ gratis. 

Azi trecu si infanteria rusă. 

In sat (azi e Tăerea Capului Sf. Ion) preotul Tara a fugit din slujbă 
când a auzit că vin ruşii. Exemplu de inconstienta si lasitate! 

Ora 12. Aflai că vitele sunt pela Slava rusă și vin încoace. 

Vorbii la pod şi-mi comunicară că se trece. 

Au şi venit ruşii cu pretenții: un căpitan rus cere 1.000 kg. pâine în 
sat... A venit însă ordin că nu se pot face rechizitii decât cu aprobarea 
generalului Alexandru Bastil din Tulcea. 

Începând de eri a început să mă doară stomacul. E un fel de 
aerofagie cauzată de sdruncinăturile cärutei. 

Am luat o dovadă de primire a caşcavalului dela domnul inspector 
şcolar Zaharia din Topolog. Acolo am stat în gazdă fiind cu atenţie îngrijit 
de doamna (Zaharia n.n.) şi fiica sa Aurora si bäetel (elev în clasa I liceu). 

Ora 20:10. Am plecat din Topolog pe-o lună minunată și pe un 
drum tare prăfos. 


Miercuri, 30 August. 
Am venit pe cel mai monoton drum între Topolog şi Saraiu sunt 26 


km. De câmpie! 

M-a durut stomacul aşa că am stat ghiemuit într-o căruță. Am 
dormit vre-o oră pe o rogojină la 12 km. depărtare de Hârşova 

/p.174./ 

E ora 5.45 şi dăm apă la cai la 8 km. de Hârşova, în Valea Ghiolului 
Hasarsâc. Drum foarte hârtopos si plin de praf. Mă întâlnii cu un ostaş dela 
mine care a fost la pod şi acolo i s-a comunicat că noi n-o să mai trecem. 

La 2 km. Tulcea, stau pe movila Ciobanului si mă uit la biserica - 
frumoasă si mare - din Hârşova. Şoseaua par-că e tobogan așa de vălurită 
e. La nord se vede balta Brăilei cu Marasul... Niculesti. 

Poate fac - cu Cornel si Irina - o plimbare pe aci să vâslim si să ne 
ardă soarele. 

Ora 8 fără un sfert: am ajuns în marginea Hârşovei. Ca să se vada 
exactitatea „Automobil Clubului Român” pe o tablă indicatoare scrie că 
până la Topolog sunt 30 km. Când în realitate sunt 46. 

Am avut „onoarea” să vorbesc cu un general maior rus. Am fost 
apoi să văd ruinele cetăţii Carsium. 

Aci l-am găsit împachetat, am văzut o frumoasă colecție de bombe 
de piatră, fontă si oțel - E condus de domnul Vasile Cotovu, fostul director 
de școală, pensionar de 15 ani, fost senator sub Iorga, fost primar. 

Aci a fost unul bogat Oancea, care pornise o casă mare, dar a rămas 
neterminată din 1916. 

OO ee 


Din albumele muzeului. 
»Nic ego qui jaceo. Tanerorum husor amorum” 


»Jgenio perii, Naso poeta nico” 

»A tibi quitransis ne sit grave, quis, quis, amasti” 

„Dicere: Nasonius mollitar ossa cubent” 

P.O. (Publius Ovidius Naso) Tristum Lib. III, Elag. III. 

/p.175./ 

Eu care zac-aiciea, de dulci amoruri bardul” 

Nason poet, perit-am prin însăşi geniul meu” 

„Dar fie care treci, nu-ţi fie greu a zice: ” 

„Dac-ai iubit: Repaus cenusei lui Nason...” 

Trad.de Ion Cotovu, Hârșova 1889. 

Ora 12.30 vorbit cu Compania 2 Intendentä colonel Girescu care 
îmi spuse să continui deplasarea. 

Eri dimineaţă plutonierul Armeanca a chemat cireada de boi din 
Ciucurova la Slava Cercheză si a spus că le odihnește 2 zile. 

Veni cireada dela Babadag. : 

E o căldură grozavă ca niciodată. 

Am vorbit cu locotenent colonel Nistor dela Constanţa la Medgidia 
şi-mi spuse că a primit ordin special să rămână el. 

Azi e ziua mea: în cinstea ei băurăm vin la masă. 

Rușii au fixat cursul la 100 lei o rublă: un soldat la ei are 1.000 ruble 
pe lună, un subofițer 1.500, un ofiţer 3.000. 

Ora 17. plecarea. Am trecut pe lângă taberile turceşti si am intrat în 
balta largă acoperită de un tufiș ca bradu. 

In stângă e o baltă: păsări albe se plimbă filozofic pe ea punctând 
paşii cu ciocul. 

Se vede coasta ruginie în plină lumină înaltă iar în stânga ei tabăra 
rotundă a lui Chiupruliu deasupra unei rupturi de mal albă! Pe şesul din 
dreapta oi, vaci, păsări de baltă albe. Pace, linişte. Târle de oi. Un pocnet 
de puşcă în stânga pe Dunăre: soldaţii vânează. 

/p.176./ 

Mosu Vasiliu debitează ineptii de-ale lui. Un câine negru cu guler 
alb s-a luat după noi. 

Ora 18 la Vadu Oii. M-am dus la ponton si aci:... nu se trece pentru 
că ar fi venit o vedetă rapidă rusă si le-a spus să nu mai treacă trupe, iar 
bacurile să plece imediat la Brăila să transporte prizonieri. 

Se vor face demersuri și mâine dimineaţă va fi bine. 

Făcui o bae minunată și dela cei veniţi aflai că în ţară e linişte. 

Unităţile au plecat și la locul de trecere nu s-a lăsat cineva care să 
indrumeze pe cei intarziati, aşa că umblă oamenii năuci. 

Joi. 31 August. 

Azinoapte am dormit în pădure, pe patul meu de campanie, ca un 
domn! 

E ora 7:30 şi bacurile tot n-au venit la trecere. Am constatat că fosta 
ordonanță mi-a luat bocancii la plecare. Deabia am putut aduna cele luate 
dela Enichisi: fură ostașii de sting. 

Că totdeauna trebuia să am o aventură sau mai bine zis, să mă 'nec 
la mal. 

În faţă e satul Giurgeni unde Hristea a avut stupăriile. 

La ora 8:25 a venit locotenent colonel Gâlcă dela Marele Stat Major 
la drumuri, care a ordonat să vină bacurile. Dar degeaba veniră pentru că 
bacurile „Brateș” și „Bistriţa” au primit ordin să plece la Brăila. Ordinul 
emană dela Amiralul Stoianovici... 

Am vorbit la Hârşova şi spuse că mi se trimit 2 remorchere. Să 
vedem! 

Se văd 2 vase care remorchează niște debarcadere și se îndreaptă 
spre Călărași: ies de pe braţul Gâsca şi intră în braţul Borcea. 

/p.177./ 

Ora 12 fix. Ni s-a trimis un remorcher cu un slep şi am pornit primul 
transport. 

12:35 terminat debarcarea Seria I. Când să ne întoarcem a venit o 
vedetă cu un locotenent colonel rus - evreu, care a somat pe căpitan să-și 
continue drumul spre Brăila, așa că eu deabia am avut timpul să sar pe 
ponton. Apoi cu o mașină am venit în Hârşova si aci am vorbit cu domnul 
amiral Stoianovici, care nu mi-a dat nici o soluţie practică. Eu o să iau 
bacurile particulare și am să trec. 

E ora 14 și eu tot în Hârșova. În port au avut germanii un foarte 
mare depozit de materiale tehnice. 

Fusei la Centru Hârșova: aci lucrează oamenii normal. Chiar de mi- 
ar veni ordin să mă înapoiez eu nu pot! Cand vrusesem să pornim spre Vadu 
Oii motorul, rănii pe un soldat imprudent care se băgase sub maşină. Bietii 
nemți sunt acum prizonieri: baeti tineri. Un ofiţer rus călcat de mașină adus 
la spital. 

După propunerea lui Rivalet ne vom numi Centrul de Exploatare 
„hipo-coviltirizat”. 

a, 


Revenit la Coloană auzii că cei rămaşi dincolo au fost acostati „de 
trupele roşii”. Am trecut în satul Giurgeni și găsii pe cei de acolo în curs să 
mănânce. Fusei la Primărie să vorbesc la telefon cu Brăila sau Călărași dar 
nu s-a putut pentru că ruşii legau firele lor. Am vorbit si cu un locotenent 
al lor dat mi-a spus că e acum cu neputinţă. Jandarmii erau dezarmati și 
disperaţi. Am revenit la grosul trupei vâslind pe o lună frumoasă. 


Vineri, 1 Septembrie. 

Azinoapte am dormit pe o rogojină într-o poiană. Mi-a fost frig şi 
m-a mâncat tantarii. Toată noaptea au huruit avioane pe sus în lungul 
Dunării. Sunt neliniștit din cauza atitudinii soldaţilor. Nu ştiu nici eu cum 
e mai bine de făcut să mă înapoiez la Tulcea sau să mă duc la Ghimpați. 

/p.178./ 

Ora 7.30. Trecu prin fata noastră vasul amiral, 2 monitoare si alte 2 
vase mai mici de război: merg spre Brăila, urmate de 4 canoniere ruseşti. 
Îmi pare că asist la momentul cel mai dureros: pierderea stăpânirii Dunării! 
Ora 9:40. În comuna Giurgeni, la primărie. Vorbesc cu „domriișoara” dela 
Primăria Pietii care îmi spuse că „nu dă firul societăţii pentru că nu sunt 
abonat”. Ajunsei până la Țăndărei şi cerui să vorbesc la Bucureşti dar nu 
se putu. Stau și mă frământ. Toată „chestia” este să obţin să trec înapoi 
căruțele şi să plec la Tulcea sau la Ghimpați. 

Îmi spuse unul că amiralul era obligat de vedetele rusești să se ducă 
la Brăila escortat. 

Am vorbit cu colonelul Topor la Țăndărei: e cu Depozitele Marinei. 
Mi-a spus că situaţia e bine cunoscută la Marele Stat Major si se vor da 
dispozitiuni. Mă sfătui să stau pe aci. 

Venii înapoi la Vadu Oii, mâncai si dormii putin, apoi făcui o bae 
în Dunăre. 

Azi trecu cu bacurile dincolo un locotenent cu 2 automobile şi un 
tun Anti Aerian. Mâine voi trece si eu cu căruțele. Am fost multi oameni 
luaţi în corvoadă cu căruțele și acum nu pot să se înapoieze, sunt peste 300 
căruţe si caii n-au nutreţ, iar oamenii demâncare. Acum le trec demontate 
în bărci sau vâslesc la bacuri aducând cu ei căruțele. Vorbii azi dimineață 
cu proprietarul bacurilor şi-mi spuse că eri amiralul i-a spus că nu are voe 
să facă transporturi. 

Acum termină (ora 18:15) şi Compania Exploatare cu căpitanul 
Mancas transportul. 

Ai mei au lucrat toată noaptea ca să treacă cele 15 căruţe de dincolo, 
aşa că s-a reconstruit coloana. 
/p.179./ 


Sâmbătă, 2 Septembrie. 
Au fugit cei mai multi soldați dela coloană. Ca să mai usurez 


deplasarea am trimis cele 56 vite la Subcentrul Hârşova. Azinoapte au fugit 
2 sergenti basarabeni luând și 2 cai. 

Venind toate căruțele mă încolonai si o pornii spre Satul Ciobanul. 
Pe drum trecui un pripor (coastă de deal n.n.) greu; făcui liste 
participanţilor la aventuroasa noastră expediţie! Pela 10:30 ajunsei la 
Ciobanu şi aci ajunsei să vorbesc cu Bucurestiu (Marele Stat Major) si 
reusii să vorbesc cu Mincu. 

Cei care au venit dela Gheorghe Lazăr spun că aliaţii ar fi dezarmat 
Regimentul 33.T.P.S. pe locotenent colonel Bârsan și ar fi făcut urât cu ei, 
pe motiv că „dece fug de ei şi n-a rămas la Tulcea Regimentul 108 
Infanterie”. 

Sergentul Mărgean îmi comunică că Centrul Constanţa intră în 
subordinele Comandamentului Dobrogei. Asta înseamnă că și noi intrăm 
sub acest Comandament așa că o să stau la Tulcea. Vorbii cu domnul 
comandor Samson, Sef Stat Major la Comandamentul Dobrogei. Intendent 
Colonel Bruckner. 

Am mâncat la localitatea Aileni un bors veritabil. 

Ora 14:30. Plecat din Ciobanu şi-am ocolit balta Hazarlâc. Aci un 
perete ciuruit de prigorii. Mergem pe o câmpie-podis întins la infinit ici- 
colo câte un car lasă fum alb de praf. La dreapta spre sud se văd coloanele 
aliaţilor trecând încontinuu spre Bulgaria-Bosfor... Se vede că acum se 
împlineşte testamentul lui Petru cel Mare. 

Seara târziu (ora 21) am ajuns în satul Făgărașul Nou. Aci o coloană 
rusă şi oamenii lor puseră ochii pe căruțele mele de aceia am împins la 
Măgurele pe Dereana Dăenilor. Dereana e un mic cămin. Am dormit în aer 
liber dela 0 la 5 și acum plecăm aşa ca să nu ne întâlnim cu ai nostri aliaţi. 
Domnișoara Istrate Lucica, telefonistă de PTT Hârşova foarte gentilă - mi- 
a înlesnit convorbirea cu Bucureștii. 

/p.180./ 

Duminecă, 3 Sept. 


La ora 6:30 plecarea o luăm pe drum de câmpie pela est de Comuna 
Brumar si pe sub Movila Tauganu sau Movila lui Epure. Ora 7:45 am ajuns 
în satul Canat Calfa, pitoresc. Prin această regiune la suprafaţa pământului 
numai colti de piatră. 

Am trecut pe lângă Dorobanţu şi la ora 9:30 în Cârjelari, un sat 
pe deal. 

Ora 12 am ajuns pe un drum foarte prăfos la satul General 
Praporgescu sau Iaila. Peisajul frumos dar drumul mizerabil, distrus de 
căruţe şi tancuri. 

În Iaila e o fântână mare, cu 2 ţevi, care dă multă apă, la care se 
adapă vitele si oile, în special oile beau foarte nostim prin o crestătură. Veni 
şi „specimene” de aliați și aliate: am făcut si fotografii. E cald şi pâclä. 

Mereu auzim de cazuri de dezarmarea soldaţilor români din partea 
soldaţilor ruşi, deși n-au ordin. 

Am văzut multe femei la ei: infirmiere etc. 

17:40 Plecare din Iaila (General Praporgescu). Am venit la o şosea 
foarte bună spre „Regina Maria” (Jocalitate n.n.). Aci am stat vre-o 1/2 oră 
așteptând să treacă o mare coloană de tren rusă. În acest timp un deştept de 
„ofiţer” - el zicea că e „lietnant” a venit si foarte orbraznic a început să facă 
demagogie: Dacă noi ne purtăm bine cu populaţia; dacă batem soldaţii etc. 
Până l-am luat eu în primire şi a plecat. Mi-a spus că se cunoaşte — 
„Tărănescu...!” Vorbea perfect românește: probabil evreu si 
propagandistul regimentului. 

Am odihnit din nou la o cismea la nord de satul „Regele Ferdinand” 
unde am și dormit până la ora 3. Am plecat pe drum de pământ foarte bun 
până la Frecätei apoi am ocolit Cataloiu și /p.181./ la ora 6 am ajuns în 
Tulcea. 


Luni, 4 Septembrie. 


Inainte coloana s-a rupt si eu am esit tocmai la podul de cale ferată. 
Aproape de Tulcea venea puhoiul de trupe rusești: infanterie, trenuri, etc. 
Aci un deștept de maior ne-a cerut documentele, dar la riposta mea verde 
s-a lăsat pagubas. 

Ne-am instalat în fostul local. 

Puhoiul rusesc se rostogolește mereu. Cred că s-au luat măsuri 
drastice: un căpitan si câţiva soldați au spart Banca Naţională, au fost 
executați, Asta însă n-a împiedicat ca un căpitan cu revolverul în mână să 

ia iapa neagră dela căruța mea... Cine e? Din ce unitate?... 

După masă dormii şi fusei apoi la Centru. 

Nu a venit niciun ordin sau instrucţiune de colectare. 

Moldovenii de la coloană vor pleca, căci le-a spus rușii că nu le face 
nimic în Basarabia. Oamenii au dreptate: au fost aduși pentru 2 luni şi de 
atunci până acum nu au mai fost acasă. Nu li s-a dat concediu, nimic... 


Marti, 5 Septembrie. 

Am dormit ca de piatră, simt că mi s-au sguduit şi creierii din cap 
din cauza sguduirii trăsurii. 

Eri am pierdut trenciul meu cu mesadă... Atâta pagubă! 

Primii azi ordine: 

- dela Corpul 2 Armată că sunt sub ordinele lor- 
- dela Comandamentul Dobrogii, Comandant Amiral Măcelaru — 
(Măcellariu n.n.) să dăm 600 boi şi 4 vagoane macaroane. 

E o jale cu ruşii de aici: cei din oraş au esit înaintea generalului 
Alexandru/p.182./ Bastil şi i-au ţinut un discurs că ei l-au aşteptat 10 ani ca 
să curme suferința. Dar generalul la sfârșit a întrebat cine și când a auzit că 
sunt localnici, desgustat, a spus să plece de acolo că nu arată a fi şi suferit 
deloc și dacă îl iubesc atât, să se înroleze imediat. 

Cei în trecere devastează localurile, azinoapte au devastat cazărmile 
Regimentului 33 si Manutanta. Au ars toată arhiva: parte erau dela un Corp 
Armată rusă: umblau după hârtie de scris... din dosare. 

La mine a venit un ofițer cu 20 căruţe, a încărcat cam 4 vagoane 
dughie (nutre/ n.n.), a ameninţat cu revolverul pe sublocotenentul Petrea şi 
a plecat fără să dea bon sau altceva. 

Seara la 18 am fost convocat la prefect pentru a stabili normele de 
livrare a celor cerute de Delegaţia Armatei 3 Rusă. Nu s-a stabilit mai 
nimic - o vorbărie goală. 


Miercuri, 6 Septembrie. 


Azi se zvoni că Rusia a declarat război Bulgariei. Citii întâmplător 
că duminecă rușii erau la vest de Pitești. Ce o fi pe Irina, Nely, etc.? 

Făcui raport la Comandamentul militar rus arătând toate 
depredatiile făcute de oștirea lor. 

Eri am fost de am vorbit cu locotenent colonel Pravdenco. 

Ruşii ne cer: 

Faina 2.800 tone; făină albă 120; ovăz sau orz 1.800; fan 2.500; 

carne 800; paste 800; gris 15; orez 15; macaroane 150; seu 250; unt 20; 
lapte 40; fructe uscate 7, zahăr 200; ceai 5; sare 200; legume si cartofi 
4.000; tutun 70; chibrituri 700.000 cutii. 

Noroc că putem împlini aceste cerinţe. 

/p.183./ 

În ziare apăru azi o relatare a rezultatelor bombardamentului 
german în capitală: „Sahara” „Adriatica”, Monitorul Oficial, etc. etc. 
distruse de nemți. Ticăloșii. 

Kilinger, ministrul german la Bucuresti s-a sinucis împreună cu 
secretara sa. Cât rău ne-a făcut şi omul acesta! Mareșal Antonescu, 
profesorul Mihai Antonescu, General Vasiliu şi General Pantazi sunt 
arestați... grandeur et decadence! (mărire și decădere. Ib.fr n.n ). 

Pe plutonierul Tănase Spiridon din Babadag, rușii l-au prădat eri, i- 
au pus revolverul în piept și i-au luat 7.000 lei din buzunar, dela piept. 

Am manevrat aşa fel ca să predăm depozitele noastre ,,Prefecturei” 
pentru ca și ea să le predea, în contul contribuţiei de război. 


Joi, 7 Sept. 


Nu mi-a reușit manevra! Prefectul nu vrea să ia în primire cerealele 
noastre. 

Azi asistai la o scenă nostimă: o rusoaică foarte impacientatä, a 
venit la prefect ca să-i schimbe rublele în lei... Pentru că ea nu are timp să 
stea la rând la Banca Naţională!... Ce naivitate. 

Auzii azi de isprăvile maiorului Vasilescu pe când era comandant. 
Anul trecut s-a dus la Babadag și acolo a dat de un fost concentrat la Centru, 
crâsmar şi negustor Velciu. Era de Sf. Dumitru, onomastica maiorului. 
Când a intrat în prăvălie imediat s-a înfipt pe sticle de vin: i-a dat jos 2 
bucăţi, apoi 3, apoi 4, apoi 5! La urmă si o sticlă de lichior... și-a plecat 
fără să plătească... 

A găsit nişte dovleci turceşti și a luat 4 bucăţi pentru că sunt buni... 
copti! 

El nu mănâncă la popotă! 

/p.184./ 

Afurisiti de bäeti i-au pus „cioc” că la Feteşti se controlează 
bagajele şi ruşii iau banii etc. E topit. 

Când erau trecute cele 15 căruţe la Giurgeni, a făcut, din capul lui - 
control la bagajele soldaţilor şi le-a luat cutii cu dulciuri, tutun, ciorapi, etc. 
Am dat ordin să le dea imediat îndărăt. Totuşi a oprit multe... neobrăzatul! 

Se observă în ultimul timp la aliaţi o atitudine mult îndulcită... Se 
vede că e consecinţa reprimandelor cauzate de cazul dezarmării 
Regimentului 33 Infanterie. 

Umblă morţi după rachiu, rom, coniac. Plătesc câte 3-4.000 lei un 
kgr. de ţuică: îl procură lipovenii. 

Eri au împuşcat o lipoveancă care ducea demâncare la prizonierii 
germani. Aseară i-a pornit la Ismail: nu le dă să mănânce decât la 2-3 zile. 
Au împușcat un biet german și apoi au aruncat trupul de pe o stâncă (la 
Monument). Copii de lipoveni dădeau cu pietre în el și pe urmă un lipovean 
bătrân i-a scos bocancii, pantalonii. 

Sunt multe fete în armata rusă, unele chiar cu gradul de maior! Însă 
femeia rămâne femeie! 

Una venea cu cismulitele de vară la subtioara, dar cu pantofii cu toc 
înalt în picioare... 

Azi s-au cam suspendat trecerile aci la Tulcea pentru că se reface 
de 5.000 plimbäreti tulceni, şoseaua spre Ismail. 

/p.185./ 

Pe aci lumea se plimbă in voe pe stradă! Nu le pasă! Ce vor fi zicând 
soldaţii ruşi, văzând atâţia plimbäreti? 

Pe aici prin Dobrogea se cultivă o păstăioasă numită „feia” care face 
nişte boabe ca rapita neagră însă mai mari. Merge la pământuri slabe. 
Cumpără germanii cu 70 lei kgr. dar în timpul din urmă ajunsese 14 lei. Se 
dă uruială la porci, cai, boi... 

Se pune mai des ca mazărea. Se pune 130 ker. la hectar. Nu se 
prăşeşte. Se coseşte. E bună de introdus si la noi pentru încercare. 


Vineri, 8 Sept. 
Azi e St. Măria Mică, dar cum nu merge nici tren, nici vapor, nu am 


felicitat nici pe Mărioara, nici pe soacră-mea. 

Azi am primit un ordin că să nu eliberez nici un soi de materiale la 
ruși fara ordinul Comandantul Forţelor Navale Maritime din Constanta. 
Nicio legătură telefonică sau prin cifru. 

S-au trezit târziu fraţii, pentru că eu de alaltăeri am aranjat să le 
predau în contul subsistentelor ce ne-au cerut ruşii să le predăm în termen 
de 10 zile, pentru că nu le puteam păzi multă vreme de jaful oștirii ruseşti 
- Și așa tot trebuia să le predăm. 

În Babadag e comandant Garnizoană maior Ştefănescu /p.186./ 
Gheorghe care a fost bătut de un general rus. Un locotenent rus îi dă ordine. 

Rusul e beat ziua si noaptea dă ordine. A pus in subsistenta plotonul 3 de 
garnizoană « de acolo - vre-o 22 ruși - și le pretinde 2 feluri de mâncare, bună 
si multă, pâine de | kgr. etc. Îmi spuse sergentul major Dabija Nicolae de 
acolo. Ruşii se poartă rău, împușcă populaţia. Lor le-a furat câte 6-7.000 lei 
ziua în amiaza mare, somându-i cu pistolul mitralieră. 

Îmi povesteşte locotenentul Crăciunescu (Compania Garnizoanei), 
cum au zobit Bucureştiul nemţii: 3 avioane germane au distrus Piaţa 
Victoriei, Calea Victoriei, etc. La Otopeni 400 avioane americane au 
bombardat trupele germane și române, zobindu-le căci n-au mai ţinut 
seama care sunt duşmani, care prieteni. Nu este casă mai importantă să nu 
fie distrusă. Cişmigiu sfârtecat. 

Avusei momente de supărare şi neplăcere pentru că se amestecară 
alții în socotelile mele. Si prefectul şi Comandantul de la Recrutare 
(locotenent colonel Băcăuanu) s-au alarmat pentru o minciună- că noi 
predăm depozitele şi plecăm! Deşi nu au nici un amestec cu mine. 

Ce prilej pentru unii de a pescui acum în ape tulburi... . şi câte 
socoteli strâmbe am împiedicat pe aci! 

Se caută nod în papură şi eu sunt tocmai omul care ripostează 
drastic la orice încălcare de atribuții. 

/p.187./ 


Aici se încheie aceste însemnări ale Locotenent colonelului 
Alexandru D. Enescu, însemnări scrise cu „creionul chimic”, cele mai 
multe din „Linia I”, de sub focul brandurilor, a artileriei „grele” şi a aviaţiei 
ruse, pe frontul din Moldova. 

Trăirile sunt „la cald”, vii şi pline de sinceritate, de compasiune 
pentru soldaţi, de grijă pentru familie, pentru tara, pentru ce va fi si va urma. 

O „frescă vie” a unor clipe de cumpănă ale neamului nostru, clipe 
în care şi cele bune și cele rele din om ies „la suprafață”, dar curajul, 
probitatea morală şi corectitudinea transpar din fiecare rând al acestui 
remarcabil „JURNAL DE FRONT”. 

Autobiografia scrisă pe data de 7 aprilie 1951 
și reconfirmată la 24 decembrie 1956 de către 
locotenent-colonel (r.) Enescu Dumitru Alexandru. 

„Foaie de Notare” şi caracterizarea prin care se hotărăște: „Deși are 
origine socială sănătoasă, ulterior el a devenit chiabur și expropriat odată 
cu părinţii soţiei, nu merită să mai rămână în cadreie Armatei R.P.R.”. Tot 

aici găsim stupefianta formulare despre locotenentul colonel Enescu 

Alexandru, cel ce a condus trupele Regimentului 4 Argeș timp de 40 de zile 
în „prima linie”: are „origine nesănătoasă prin căsătorie”!!! 

»FOAIE DE SERVICIU” apartinand locotenentului colonel (r) Enescu 
Alexandru întocmită de Comisia Militară a orașului Pitesti pe data de 10 
aprilie 1951 si reconfirmată la 24 decembrie 1956 „comuna Raion Pitesti”. 

„FOAIE DE SERVICIU” aparţinând 
locotenentului colonel (r.) Enescu Alexandru. 

»CERTIFICATUL MEDICAL” in baza cäruia este pensionat 
„pe caz de boală” locotenentul colonel (r) Enescu Alexandru. 

Locotenentul colonel Enescu Alexandru in timpul scrierii acestui jurnal, 
sn: imentul 4 Dorobanti Arges in anul 1932. pe cand s-a afiat înlocuitor la comanda Regimentului 4 Dorobanţi Arges, 
| Spanii eres Alexandru, Ragin eee timp de 40 de zile, în prima linie a războiului de apărare in fata trupelor 
A sovietice aflate in plină ofensivă, în vara anului 1944. 

Locotenentul colonel (r) Enescu Alexandru în fotografia atașată 
„Dosarului personal”, cu data de 17 mai 1957. 

„Vila Irinel 1939”, casa cu „6 camere și dependinţe” din strada Rahovei 
nr. 5 din Pitești, pe care locotenentul colonel Enescu Alexandru 
a construit-o și „botezat-o” cu numele fetei sale, irina, născută 
la 24 iunie 1931 și frontispiciul purtând înscrisul „VILA IRINEL 1939”. 

Crucea eroului-locotenent Mares Simion, comandant al ,,plutonului 


mitraliere” din cadrul Companiei nr.12, Regimentul 4 Arges, Crucea din fata bisericii cu hramul „Sf. Cuvioasă Paraschiva” din satul 
companie condusă de locotenentul Olivotto Amelio (de profesie avocat, Mozăceni, ini Mozaceni-Deal, judeţul Arges, a eroului locotenent 
din Câmpulung) în timpul luptelor din Moldova, din vara anului 1944, Mareş Simion, fiu al satului, mort la 24 martie 1945, la doar 34 de ani, 
împotriva trupelor sovietice. în luptele purtate împotriva armatelor germane din Cehoslovacia. 


În jurnal este consemnat cu funcţia de „comandantul plutonului mitraliere” 
în timpul luptelor din vara anului 1944, purtate în Moldova 
de Regimentul 4 Argeş împotriva trupelor sovietice. 1 

Carnetul în care locotenent colonelul Alexandru Enescu a scris acest 
„jurnal de prima linie”, prin adăposturi si tranșee, sub bombardamentul 
inamic sau în lașul distrus de bombe. Miercuri 21 iunie este consemnat 
în jurnal locul de proveniență a „notes”-ului: „un carnet cumpărat de la 

Ananiev cu 8 MR. (mărci germane n.n.) la Odessa”. 

Pagini din jurnalul locotenent colonelului Alexandru Enescu, înlocuitor al 
colonelului Ștefan Stanciu, comandantul Regimentul 4 »Dorobanti” Arges, 
în fruntea trupelor, pe perioada 22 iunie — 17 iulie 1944, în timpul luptelor 
grele duse în Moldova împotriva trupelor sovietice. 

Data este de 29 iunie, sărbătoarea creștină a Sfântului Petru, și este 
consemnat atacul combinat al inamicului, de armament greu si infanterie, 
respins cu pierderi grele pentru acesta. 

Colonel (r) dr. CORNEL CARP VASILIC A 
Li.col. dr. PETRISOR FLOREA dr. CORNEL FUCA 
(COORDONATORI) 


Editura Pământul 
2008 


Valoroasa lucrare apărută în anul 2008, scrisă de un grup de istorici 
şi cercetători de la Arhivele Militare din Pitești, intitulată „/storicul 
Regimentului 4 ,,Dorobanti” Arges (1877-1946), pe care acest „Jurnal” 
o completează cu inedite evenimente și consemnări ale vitejiei 
si spiritului de jertfă ale soldaţilor si cadrelor militare din aceasta 
unitate de elită a Armatei române. 


